
ΠαραθαΩάσια, 
εξωτικά φέρετρα! 

Ενα γιγάνχιο προμελετημμένο κοινωνικό έγκλημα. 


της σύνταξης... 

Καθημερινή αντίσταση 
και γενική άρνηση 


Στην αυγή του 2005 προβάλει εφιαλτικά μπροστά μας η πλα¬ 
νητική κυριαρχία του καπιταλισμού και το φάσμα της παγκο- 
σμιοποιημένης ομογενοποιημένης στρατοπεδικής κοινωνίας, 
που επιχειρείται μέσω του αμερικανικού αυτοκρατορικού δό- 
ρατος αιχμής. 

Ζώντας στην εποχή της παγκοσμιοποιημένης εξουσίας, δια¬ 
πιστώνουμε καθημερινά ότι οι προοπτικές είναι απελπιστι¬ 
κές, με την ένταξη στον κόσμο του εμπορίου και της αγοράς 
του συνόλου των ανθρωπίνων δραστηριοτήτων, την καπιτα¬ 
λιστική αναδιάρθρωση και την αύξηση του ποσοστού εκμε¬ 
τάλλευσης των εργαζομένων ή τη μετατροπή τους σε αβέ¬ 
βαιους και επισφαλείς εργαζόμενους, τη δημιουργία του πο- 
λίτη-καταναλωτή, την παθητική θέαση των διαδραματιζόμε¬ 
νων, την πλήρη διάλυση κάθε έννοιας δημόσιου χώρου, τον 
πόλεμο ως γενικευμένη απειλή προς διευθέτηση ρόλων. 

Συνάμα όμως, ανακαλύπτουμε ότι υπάρχουν ελπιδοφόρες 
νησίδες αμφισβήτησης που θα μπορούσαν να εξελιχθούν σε 
μέτωπα αντίστασης. 

Οι αυταπάτες του σημερινού συστήματος διακυβέρνησης πνί¬ 
γηκαν κάτω από τα φουσκωμένα κύματα του Ινδικού ωκεα¬ 
νού. Οι εκατοντάδες χιλιάδες άνθρωποι που πνίγηκαν, δεν 
υπήρξαν ποτέ για τις τοπικές εξουσίες. Όμως, η ανθρώπινη 
οργή και η δυστυχία μπορεί να αποτελέσει ένα κοινωνικό 
τσουνάμι που να ισοπεδώσει κάθε εξουσία. 

Το ζητούμενο είναι η συνειδητοποίηση και χειραφέτηση των 
ανθρώπων όπου γης και η ανάπτυξη κινήματος αλληλεγγύης. 
Να επανακορίσουμε τον χώρο της ρήξης απέναντι στον γε- 
νικευμένο φόβο και να αναπτύξουμε ένα κίνημα αντίστασης. 
Ένα κίνημα εξεγερτικό που θα οικοδομεί τους όρους κατα¬ 
στροφής της ίδιας της εξουσίας. Χωρίς ενσωματώσεις, αλλά 
με μαχητικότητα και λογική αυτοοργάνωσης και αυτοδιεύ¬ 
θυνσης. 


Για να μην αφεθούμε έρμαιοι των επιλογών της εξουσίας και 
να χαράξουμε τους δρόμους προς τους ορίζοντες της ανα¬ 
τροπής. 



Εκδίδεται από την πανελλαδική συντακτική ομάδα της Βαβυλωνίας, 
σχεδιασμός: Δημήτρης Παπάζογλου 

ΘΕΣΣΑΛΟΝΙΚΗ: Κ. Παλαιολόγου 18, τ.κ. 546 35 · Τηλ.: 2310-261.290 

ΑΘΗΝΑ: Σπυρίδωνος Τρικούπη 19 · Τηλ.: 6932.135.511 

ΞΑΝΘΗ: Αυτόνομο Στέκι “Κύκνος” Αγ. Γεωργίου 2 · Τηλ.: 6974.143.889 

ΚΟΜΟΤΗΝΗ: Τηλ.: 6976.022.582 

ΓΙΑΝΝΕΝΑ: Τηλ.: 6937.720.024 

ΑΓΡΙΝΙΟ: Τηλ.: 6942.476.998 

ΛΑΡΙΣΑ: Τηλ.: 2410-626.606, 6932.200.818 

ΡΕΘΥΜΝΟ: Ιωάννη Μαθιουδάκη 11, τ.κ. 731 00 · Τηλ.: 6974.429.408 

Θ-Π13ΪΙ: ηθνΥ5ρ3ρθΓ_030γΙθηΪ3ί3γ3ήθ0.9Γ 


Οι αυταπάτες για την αποτελεσματικότατα του σημερινού συστήματος 
διακυβέρνησης πνίγηκαν κάτω από τα φουσκωμένα κύματα του Ινδικού. 
Οι 250.000 νεκροί και αγνοούμενοι δεν σηματοδοτούν το μέγεθος μιας 
φυσικής καταστροφής, αλλά το ολοκληρωτικό έγκλημα του ευνομού¬ 
μενου κόσμου, της εξουσίας και των θεσμών της. θεσμών που στηρίζο¬ 
νται ολοκληρωτικά στο κέρδος και τηνχλιδή, αφήνοντας εκτεθειμένους 
και απροστάτευτους εκατομμύρια ανθρώπους και κοινωνίες του τουρι¬ 
στικά πρώτου Ασιατικού -αλλά, κοινωνικά ανύπαρκτου- κόσμου. Οι άν¬ 
θρωποι αυτοί δεν υπήρξαν ποτέ για τις τοπικές εξουσίες. Η ύπαρξη τους 
καταγράφηκε μόνο ως αριθμός, σε μια εκατόμβη νεκρών γηγενών απω¬ 
λειών. Χωρίς καμία σημασία για κανέναν, αυτοί οι άνθρωποι έζησαν σιω¬ 
πηλά προσπαθώντας να επιβιώσουν στα κολαστήρια της χλιδάτης του¬ 
ριστικής βιομηχανίας. Έσβησαν έτσι σιωπηλά όπως έζησαν, με μια ανά¬ 
σα που δεν έφτασε ποτέ για να τους σώσει. 

Πέρα από την φυσική καταστροφή, βρισκόμαστε μπροστά σε ένα προ- 
μελετημένο κοινωνικό έγκλημα που δεν πρέπει να αφήσει κανέναν αδιά¬ 
φορο. Αυτά που έγιναν στον Ινδικό είναι βέβαιο πως μπορείνα γίνουν και 
αλλού, εφόσον η φύση της εξουσίας και το αδηφάγο σύστημα, μπορείνα 
αλλάζει πρόσωπα, κράτη ή χρώμα, αλλά κατ’ ουσία παραμένει η ίδια. Η 


επόμενη μέρα μετά την καταστροφή με τον διαρκώς αυξανόμενο αριθ¬ 
μό των νεκρών απ την μία, την οικονομία της αγοράς να παραμένει αδιά¬ 
φορη από την άλλη και την δυτική κοινωνία να εκφράζει ως άλλοθι την 
ενοχική αλληλεγγύη της πρώτα προς τους δικούς της τουρίστες και στην 
συνέχεια ότι περισσέψει για τους υπόλοιπους, είναι το πιο έμπρακτο ρέ¬ 
κβιεμ για ένα όνειρο, του σημερινού ανθρωπισμού. 

Το ότι η φύση είναι απρόβλεπτη, δεν μπορείνα αποτελεί πάντα εργαλείο 
λογικής εξήγησης για όλες τις φυσικές καταστροφές. Ειδικά όταν την 
δήλωση αυτή την υποστηρίζουν με ιστορικά παραδείγματα φυσικών κα¬ 
ταστροφών που συνέβησαν 100, 1000, 10.000 ή 100.000 χρόνια πριν. 
Ένα τέτοιο επιχείρημα εκτός από γελοίο, απαξιώνει και την όποια «εξε¬ 
λικτική πορεία» του ανθρώπινου πολιτισμού. Το ότι στην εποχή τροφο- 
συλλεκτικών κοινωνιών ένας σεισμός ή μια έκρηξη ηφαιστείου μπορεί 
δικαιολογημένα να οφείλονταν για εκατόμβες νεκρών ή την καταστρο¬ 
φή πολιτισμών, σε καμία περίπτωση δεν μπορεί να προβάλλεται ως επί¬ 
σημη δικαιολογία για το τι συνέβη στην περιοχή του Ινδικού. Η μαζική κα¬ 
ταστροφή νησιών και οαριθμόςτωνχιλιάδωννεκρώνπου θα παραμείνει 
για πάντα αδιευκρίνιστος, αναγάγει την φυσική καταστροφή στην πραγ¬ 
ματική διάσταση της: την πολιτική. 

Το πολιτικό ζήτημα από αυτή την φυσική καταστροφή είναι 
ότι μια διαφορετικά δομημένη κοινωνία και φυσικά 
όχι η σημερινή που βασίζεται στο κέρδος και στην υπεραξία, 
θα έθετε άλλες προτεραιότητες για την προστασία των πολι¬ 
τών της, των επισκεπτών από άλλα μέρη και σίγουρα 
θα έβαζε πιο ψηλά την αξία της ανθρώπινης ζωής. 


Η επίσημη δικαιολογία στα χείλια όλων των θεσμικών εκπροσώπων του 
σημερινού κόσμου, ΜΜΕ, επιστημόνων, κυβερνητικών κλπ είναι ότι δεν 
υπήρχε σύστημα προειδοποίησης για τα παλιρροϊκά κύματα, διότι ένα τέ¬ 
τοιο σύστημα είναι ακριβό και οικονομικά ασύμφορο. Ερωτώμενοι όμως 
για το πόσο στοιχίζει ένα τέτοιο σύστημα αδυνατούν να απαντήσουν, ει¬ 
δικοί και μη, μιας και ποτέ δεν έγινε μια τέτοια μελέτη για την συγκεκρι¬ 
μένη περιοχή. Απλά αντικοινωνικές, απάνθρωπες εικασίες, ενός βολε¬ 
μένου κόσμου. Διότι ένα τέτοιο σύστημα όπως πολύ σωστά λένε, έχει κό¬ 
στος υποδομής και συντήρησης αφενός, αλλά αφετέρου δεν φέρνει κα¬ 
νένα κέρδος. Μια διάσταση που ποτέ δεν θα την αποκαλύψουν δημόσια. 

Σε αυτόν τον ενχρήματο κόσμο στο οποίο η ζωή δεν αξίζει ούτε οθπϊ δο¬ 
λαρίου ή ευρώ, πολλοί ισχυρίσθηκαν ότι όσοι επέζησαν από τον ντόπιο 
πληθυσμό έχασαντα πάντα. Και αυτό, είναι μια πειστικά αληθοφανής δή¬ 
λωση, γιατί κοιτάζοντας πιο προσεκτικά, οι επιζώντες ήταν μέρος του πλη¬ 
θυσμού που δεν είχε και δεν κατείχε τίποτα. Οι περισσότεροι εργάζονταν 
κάτω από συνθήκες δουλείας με χαμηλά μεροκάματα, για να εξυπηρε¬ 
τήσουν τον νέο τουριστικό αποικιοκρατισμό του δυτικού κόσμου. Οι πε¬ 
ριοχές αυτές που διαφημίζονται ως φυσικοί παράδεισοι, και είναι, όχι για 
τους ντόπιους αλλά για τον δυτικό τουρίστα, τις περισσότερες φορές κρύ¬ 


βουν κοινωνίες αναχρονιστικές, θρησκόληπτες με αυταρχικά καθεστώ¬ 
τα. 0 ντόπιος πληθυσμός υποφέρει και είναι αναγκασμένος να κάνει τον 
ιθαγενή - καραγκιόζη προς τέρψη παχύσαρκων Ευρωπαίων, Αμερικανών 
ή Αυστραλών που, σε ομάδες, καταναλώνουν μαζικά την εξωτική εμπει¬ 
ρία. 0 τουρισμός ως βιομηχανία, δεν είναι η λύση αλλά η οικονομική εξάρ¬ 
τηση για μια ζωή μέσα στην εξαθλίωση για τον ντόπιο πληθυσμό. Η του¬ 
ριστική βιομηχανία είναι εντάσεως κεφαλαίου και σίγουρα τα πανάκριβα 
ξενοδοχεία δεν ανήκουν στους φτωχούς αγράμματους ιθαγενείς. 

Το τσουνάμι δεν κατάπιε απλά πόλεις, υποδομές και νησιά. Κατάπιε και 
την αξιοπρέπεια του δυτικού κόσμου ο οποίος πρώτα ενδιαφέρθηκε για 
την ζωή του τουρίστα πολίτη του και στην συνέχεια εξέφρασε με μεγά¬ 
λη γενναιοψυχία το άλλοθι της ενοχικής θεσμικής αλληλεγγύης προς 
τους πληγέντες, δίνοντας τρόφιμα, ρούχα ή οικονομική βοήθεια που 
αθροιζόμενη συνολικά ξεπερνάει κατά πολύ το κόστος δημιουργίας και 
συντήρησης του συστήματος προστασίας. Το πολιτικό ζήτημα από αυτή 
την φυσική καταστροφή είναι, ότι μια διαφορετικά δομημένη κοινωνία 
και φυσικά όχι η σημερινή που βασίζεται στο κέρδος και στην υπεραξία, 
θα έθετε άλλες προτεραιότητες για την προστασία των πολιτών της, των 
επισκεπτών από άλλα μέρη και σίγουρα θα έβαζε πιο ψηλά την αξία της 


ανθρώπινης ζωής. 0α χρησιμοποιούσε απελευθερωτικά και κοινωνικά 
συνακόλουθα, την τεχνολογία για την πρόβλεψη τέτοιων φυσικών φαι¬ 
νομένων. 

Ένα έγκλημα που έχει μόνο ορατά θύματα και αφανείς ενόχους. Που δεν 
είναι άλλοι από τους εξουσιαστικούς θεσμούς που αδιαφόρησαν και αδια¬ 
φορούν για τον απλό άνθρωπο και την κοινωνία γενικότερα. Η οργή μας 
θα πρέπει να γίνει ένα πολύπλευρο κοινωνικό τσουνάμι που να τους πα¬ 
ρασύρει. Δεν θα καθίσουμε να θρηνήσουμε, διότι είναι πολλά 250.000 
λεπτά σιγής, ένα για κάθε νεκρό αυτής της τραγωδίας. Η εξουσία είναι 
ένας μανιακός δολοφόνος κατ’ εξακολούθηση. 

Ας το γνωρίζουν λοιπόν καλά οι απανταχού κυρίαρχοι, ότι σεισμοί, λιμοί, 
φυσικές καταστροφές ηφαίστεια, συνέβαιναν και θα συμβαίνουν πάντα 
και ίσως κάποιες φορές να την γλιτώσουν από αυτά. Η ανθρωπινή οργή 
και δυστυχία όμως, είναι ένα κοινωνικό τσουνάμι που ακόμα δεν έχει ξε¬ 
σπάσει, ίσως γιατίακόμα δενήρθε η ώρα του. Όταν ξεσπάσει κανένα από 
τα σημερινά πολυδάπανα συστήματα προστασίας τους, δεν θα βοηθήσει. 

Αργύρης Αργυριάδης 


Οι πραιτωριανοί 


Την εκτέλεση του ειδικού φρου- 
ρού-μαντρόσκυλου του βρετανού 
ακολούθου, ακολούθησε η γνω¬ 
στή τηλε-τρομο-βλακεία: η υπό¬ 
λοιπη επικαιρότητα παραμερίζε¬ 
ται (τι μετράει περισσότερο, ένας 
πυροβολημένος μπάτσος ή χιλιά¬ 
δες νεκροί στην Άπω Ανατολή;) 
και παρελαύνουν πάλι στις οθό¬ 
νες οι δημοσιογράφοι- παπαγα¬ 
λάκια της ΕΛ.ΑΣ., οι δηλώσεις της 
Μπακογιάννη, εμπειρογνώμονες 
τρομοκρατολόγοι κλπ. 

Πέρσι στις 6 Δεκέμβρη οι ένοπλες 
συμμορίες του κράτους (Τμήμα 
Αστυνομικών Επιχειρήσεων-ΤΑΕ) 
στο Ηράκλειο δολοφόνησαν τον 
22χρονο Ηρακλή Μαραγκάκη. 

Το γεγονός δεν ήταν πρώτη είδη¬ 
ση, ούτε βγήκε κανένας ειδικός 
να μιλήσει. Έκτοτε μάλιστα οι δο¬ 
λοφόνοι αστυνομικοί αρχιφύλακας 
Γ. Δημητρακάκης και οι δύο ειδι¬ 
κοί φρουροί Ν. Μακρυποδάκης και 
0. Γκούτζας είναι ελεύθεροι. 

Ας μην ξεχνούμε ότι με το νέο 
έτος,στις αστυνομοκρατούμενες 



δημοκρατίες της Δύσης «όλοι εί¬ 
ναι ίσοι, αλλά κάποιοι (οι πραιτω- 
ριανοί της εξουσίας) είναι πιο 


Ποια η σημερινή 
Βαβυλώνα; 


Η αρχαιοελληνική ιστορία αποτε¬ 
λεί τελικά μια δεξαμενή άντλησης 
ιδεολογικών στηριγμάτων για κάθε 
σχέδιο των κυρίαρχων. Σ’ αυτήν τη 
μάχη έχει ριχτεί και το Χόλιγουντ, 
όπως βλέπουμε χρόνια τώρα να γί¬ 
νεται με τις διάφορες κινηματο¬ 
γραφικές ταινίες που βγαίνουν προς 
διαπαιδαγώγηση και χειραγώγηση. 
Δεν μπορούσε να λείψει φυσικά και 
ο μεγαλέξανδρος, όπως βλέπου¬ 
με στην περίπτωση της τελευταί¬ 
ας σχετικής τανίας του Όλιβερ Στό- 
ουν. 

Ένας πρόδρομος της παγκοσμιο¬ 
ποίησης, που εξεστράτευσε κατά 
των απολίτιστων βαρβάρων. Όπως 
2,500 χρόνια μετά επιχειρεί ο άλ¬ 
λος υπερατλαντικός στρατηλάτης, 
που στα ίδια λημέρια αντί για τον 
Δαρείο κυνηγάει τον Μπιν Λάντεν. 
Αν δε, η Πέλλα και οι Μακεδόνες 



που νίκησαν στα Γαυγάμηλα, σή¬ 
μερα αντιστοιχούν στην Ουάσιγκτον 
και τους Αμερικανούς που επι- 
δρομούν σε Αφγανιστάν και Ιράκ, 
τότε ποια είναι η σημερινή Βαβυ¬ 
λώνα για τους κυρίαρχους του κό- 


Καταστροφική 

αλλαζονεία 


Η πανάκεια της τεχνολογίας κυ¬ 
ριαρχεί στον τρόπο σκέψης όλων 
μας, και φέρνει την παγκόσμια δια¬ 
μαρτυρία για την έλλειψη συστή¬ 
ματος προειδοποίησης στις πε¬ 
ριοχές που χτυπήθηκαν από τα 
θανατηφόρα τσουνάμι στον Ινδι¬ 
κό. Και κύματα αγανάκτησης για 
την απάνθρωπη πολιτική της έλ¬ 
λειψης τέτοιου συστήματος λόγω 
της μη κερδοσκοπικής αξίας του. 

Ομως μικρά γεγονότα που περ¬ 
νούν στα «ψιλά» των εφημερίδων, 
αποδεικνύουν το προφανές: πως 
οι πολιτισμοί αυτοί είχαν αναπτύ¬ 
ξει συστήματα αυτοάμυνας απέ¬ 
ναντι στα μεγάλα φυσικά γεγονό¬ 
τα κι ήξεραν πως να προφυλαχτούν 
μελετώντας απλά το πέταγμα των 


πουλιών (απόηχοί τους ζουν ακό¬ 
μα και στο δυτικό «πολιτισμό» μας), 
την κίνηση συγκεριμένων ψαριών, 
την ίδια τη θάλασσα που με τον 
τρόπο της προειδοποιεί, αρκεί να 
ξέρει κανείς να παρατηρεί. 

Χωρίς την πολιτιστική αποικιο¬ 
κρατία, οι κάτοικοι του Ινδικού δεν 
θα χρειάζονταν τα τεχνολογικά συ¬ 
στήματα προειδοποίησης, η ίδια η 
παράδοσή τους που καταστράφη¬ 
κε από τη δύση θα αποτελούσε 
ασπίδα. Το αποδεικνύουν οι κά¬ 
τοικοι των πιο πρωτόγονων νησιών 
της περιοχής που δεν είχαν απώ¬ 
λειες σε ανθρώπινες ζωές γιατί 
πήραν εγκαίρως μέτρα προφύλα¬ 
ξης. Τώρα τα διάφορα Ινστιτούτα 
και Κέντρα Έρευνας σκέφτονται 
την μελέτη και καταγραφή των συ¬ 
στημάτων προειδοποίησης που 
επιβιώνουν ακόμα στις αρχαίες 
φυλές. Αυτά που ο ορθολογικός 
πολιτισμός της τεχνολογίας κοι¬ 
τάζει υποτιμητικά, όπως και την 
ίδια τη φύση. 

Α.Κ. 

Αλληλεγγύη στους καπνεργάτες της «Καπνικής Μιχαηλίδη» 

θα μας κρίνει 
η ιστορία 
όλους 



Στις αρχές Δεκέμβρη αυτό που γίνεται 
ήδη σ’ όλη την Ελλάδα, τα συνεχή κλει¬ 
σίματα εργοστασίων με στόχο την επι¬ 
δίωξη μεγαλύτερης κερδοφορίας, έγινε 
πραγματικότητα και στην Ξάνθη. Το κα¬ 
πνεργοστάσιο Καπνική-Μιχαηλίδης κλεί¬ 
νει με σκοπό την μεταφορά του στο Πο- 
λύκαστρο Κιλκίς και στα Σκόπια, αφή¬ 
νοντας 700 εργαζόμενους (μόνιμους και 
εποχιακούς) στο δρόμο. 


Τον προηγούμενο χρόνο στην Ξάνθη χά¬ 
θηκαν πολλές θέσεις εργασίας στον κλά¬ 
δο του φασόν (συνήθως για να μεταφερ¬ 
θούν στα Βαλκάνια) αλλά το κλείσιμο του 
Μιχαηλίδη έφερε το πρόβλημα της ανερ¬ 
γίας θεαματικά στο προσκήνιο. Η κυνική 
(και ειλικρινής) ανακοίνωση της εταιρίας 
έλεγε ανοιχτά ότι δεν υπήρχαν λόγοι οι¬ 
κονομικής δυσπραγίας για το κλείσιμο 
του εργοστασίου, ο μόνος λόγος ήταν η 


επιδίωξη μεγαλύτερης κερδοφορίας. Στις 
14 Δεκέμβρη έγινε συλλαλητήριο και πο¬ 
ρεία στην πόλη περίπου 500 ατόμων με 
υποστήριξη από το σωματείο στην Κα¬ 
πνική, το εργατικό κέντρο, το κλαδικό σω¬ 
ματείο των καπνεργατών και φορείς (σω¬ 
ματεία, νομάρχες, δημάρχους,εκκλησία 
κτλ.). Επίσης έγινε απεργία την ίδια μέρα 
στην Καπνική και στις άλλες βιομηχανίες 
καπνού της Ξάνθης. 

Η ελπίδα (ή μάλλον η αυταπάτη) πολλών 
ήταν η παρέμβαση του κράτους στον Μι¬ 
χαηλίδη ώστε να μην κλείσει το εργο¬ 
στάσιο. Οι ελπίδες αυτές κατέρρευσαν 
στις 21 Δεκέμβρη, όταν σε τριμερή συ¬ 
νάντηση του υφυπουργού αγροτικής ανά¬ 
πτυξης Κοντού (που εκλέγεται βουλευ¬ 
τής στην Ξάνθη και ελέγχει την συνεται¬ 
ριστική ΣΕΚΕ - το άλλο μεγάλο καπνο¬ 
μάγαζο της Ξάνθης), του Σιούφα και του 
Μιχαηλίδη, το κράτος ουσιαστικά «ένιψε 


τας χείρας του» για την υπόθεση. Υπήρ¬ 
ξε μόνο μια δέσμευση για επεξεργασία 
2.000 τόνων καπνού που σύμφωνα με το 
εργοστασιακό σωματείο είναι υποβαθμι¬ 
σμένα στην αγορά και θα παύσουν να καλ¬ 
λιεργούνται με την νέα ΚΑΠ (άρα το ερ¬ 
γοστάσιο ακόμα και με μειωμένο προ¬ 
σωπικό θα κλείσει). Στα πλαίσια της αλ¬ 
ληλεγγύης στους εργαζόμενους η Αντιε- 
ξουσιαστική Κίνηση Ξάνθης διοργάνωσε 
συγκέντρωση στις 9 Δεκέμβρη και συμ¬ 
μετείχε στο συλλαλητήριο της 14 Δε¬ 
κέμβρη. Κάνοντας κριτική στον τρόπο που 
χειρίζονταν το θέμα οι συνδικαλιστές, 
στην απουσία της γνώμης των εργαζό¬ 
μενων στο πώς εξελίσσεται ο αγώνας και 
στον τρόπο κινητοποίησης (επιδίωξη της 
παρέμβασης του κράτους και των τοπι¬ 
κών αρχόντων) που οδήγησε σε ήττα πα¬ 
ρόμοιους αγώνες σε τοπικό επίπεδο, αυτά 
που επισημάναμε κυρίως ήταν: Ότι οι ερ¬ 
γαζόμενοι πρέπει να πάρουν τον αγώνα 


στα χέρια τους και να μην εμπιστεύονται 
τους εργατοπατέρες, ότι δεν πρέπει να 
πιστεύουν και να επαφίενται στις υπο¬ 
σχέσεις των τοπικών αρχόντων αντίθε¬ 
τα να επιδιώξουν να κάνουν το θέμα από 
συντεχνιακό κοινωνικό επιδιώκοντας την 
αλληλεγγύη άλλων εργαζομένων και της 
τοπικής κοινωνίας και ότι αντί για αυτα¬ 
πάτες περί συναινετικής διευθέτησης με¬ 
ταξύ κράτους-εργαζομένων-Μιχαηλίδη, 
πρέπει να υπάρξει κοινωνικός αγώνας 
ενάντια στον Μιχαηλίδη και στην εξου¬ 
σία που τον στηρίζει. Η στάση πολλών 
εργαζόμενων στο συλλαλητήριο ήταν 
απρόσμενα πολύ θετική προς αυτά που 
υποστηρίζαμε με τον λόγο και τα συνθή¬ 
ματα μας. Πλέον ακόμα και για τους αντι¬ 
προσώπους των εργαζομένων οι αυτα¬ 
πάτες χάνονται. Η καλύτερη απόδειξη γι’ 
αυτό ήταν η περίπτωση του Κοντού, που 
μίλησε στην συγκέντρωση της 14 Δε¬ 
κέμβρη υποστηρίζοντας τους εργαζόμε¬ 


νους και υποστήριξε τον Μιχαηλίδη μια 
βδομάδα μετά. Κάποια αποσπάσματα από 
την απάντηση του κλαδικού σωματείου 
στην τριμερή συνάντηση Κοντού-Σιούφα- 
Μιχαηλίδη αξίζουν αναφοράς: 

"Οι εργαζόμενοι του καπνεργοστασίου 
Καπνική Μιχαηλίδη που οδηγούνται στην 
ανεργία εξ’ αιτίας της επιτήδειας πολι¬ 
τικής του βιομηχανικού κεφαλαίου και της 
στήριξης του από την ΕΞΟΥΣΙΑ που λει¬ 
τουργεί αντικοινωνικά, δεν εκπλήσσονται 
πλέον από τα στημένα παιχνίδια που παί¬ 
ζονται στις πλάτες τους και από την δι¬ 
γλωσσία των πολιτικών μας...» «...Φτά¬ 
νει πια η κοροϊδία. Καλούμε όσους θέ¬ 
λουν να συμπαρασταθούν μαζί μας στον 
αγώνα για την διατήρηση της εργασίας 
μας, να το κάνουν ξεκάθαρα και έντιμα 
και χωρίς υποκρισίες και σκοπιμότητες. 
Όλους θα μας κρίνει η ιστορία». 

Νίκος Μπιτσακίδης 


ΝΕΑ ΣΥΛΛΗΨΗ Γ. ΜΟΝΑΣΤΗΡΙΩΤΗ 


Η λιποταξία είναι πράξη ενάντια στον πόλεμο 

Το κράτος επιμένει στην εξόντωση όσων αναντιστέκονται 



Συνελλήφθη ξανά ο Γ. Μοναστηριώτης 
και ηαραπέμπεται για λιποταξία 
τη Δευτέρα 17 Ιανουάριου στο Πενταμελές 
Ναυτοδικείο Πειραιά. Δημοσιεύουμε 
αποσπάσματα από την προκήρυξη που 
κυκλοφόρησε η Αντιεξουσιαστική κίνηση Αθήνας. 


Η απόφαση του Γιώργου Μοναστηριώτη, 
που ως κελευστής πενταετούς υποχρέ¬ 
ωσης αρνήθηκε να πάει με το πλοίο του 
στο Ιράκ, αρνήθηκε το στρατό ως λογι¬ 
κή, είναι μια απόφαση σταθμός, εκφρά¬ 
ζει βεβαίως την ορατή επιρροή του αντι¬ 
πολεμικού κινήματος στην κοινωνία, πη¬ 
γαίνει όμως πολύ μακρύτερα. Όλοι μας 
βρισκόμαστε σε μια διαδικασία συμβολι¬ 
κών καταναγκασμών από την ολοκληρω¬ 
τική πραγματικότητα της κοινωνίας. Ο 
Μοναστηριώτης είναι μια ρωγμή σε αυτή 
τη λειτουργικότητα. Είναι ένας άνθρω¬ 
πος που αρνήθηκε το ρόλο που του επι¬ 
βλήθηκε, είναι μια ενσάρκωση της δυνα¬ 
τότητας αυτοπροσδιορισμού. Αυτή τη δυ¬ 
νατότητα υπερασπιζόμαστε σήμερα, απαι¬ 


τώντας την άμεση παύση της δίωξής του. 
Η τακτική αυτή είναι παρόμοια με την πε¬ 
ρίπτωση του Λάζαρου Πετρομελίδη, Αντιρ- 
ρησίας Συνείδησης, ο οποίος διώκεται 
συνεχώς από την Εισαγγελία - πάλι - του 
Ναυτοδικείου Πειραιά με την κατηγορία 
της ανυποταξίας. Έτσι, ενώ ο Πετρομε- 
λίδης έχει ήδη καταδικαστεί σε 20 μήνες 
φυλάκιση τον Ιούνιο του 2003 από το Ανα¬ 
θεωρητικό, το Ναυτοδικείο τον καταδί¬ 
κασε στις 16 Δεκεμβρίου 2004 σε άλλα 
δυόμισι χρόνια φυλάκιση χωρίς αναστο¬ 
λή για ανυποταξίες μέχρι το 2003. Σε βά¬ 
ρος του εκκρεμούν και άλλα εντάλματα 
σύλληψης για το 2004, πάντα και μόνο 
με την κατηγορία της ανυποταξίας, με 
αποτέλεσμα να είναι άμεσος ο κίνδυνος 
να φυλακιστεί και αυτός, για τέταρτη φορά 
και για το ίδιο αδίκημα. 

Ο πόλεμος δεν είναι μια ακραία μορφή 
δράσης της εξουσίας, που τον χρησιμο¬ 
ποιεί σε εξαιρετικά δύσκολες συνθήκες, 
είναι μια από τις δυνατότητες επιβολής 
της πολιτικής της. Αλωστε το μόνο συ¬ 
ναίσθημα της κυριαρχίας που μπορεί να 


συναιγείρει είναι πλέον ο φόβος. Εξού 
και η χρήση του όρου ασφάλεια, η στρα- 
τικοποίηση των δυτικών κοινωνιών, η χρή¬ 
ση όρων στρατιωτικών, ψυχολογικών για 
το πόλεμο πχ διευθέτηση παρεκτροπών. 

Οι σταυροφορίες χρειάζονται μισθοφό¬ 
ρους, ο επαγγελματικός στρατός είναι 
απολύτως απαραίτητο συστατικό των νέων 
συνθηκών, διότι ενσωματώνει το ξέφτι- 
σμα του έθνους - κράτους αλλά και την 
εσωτερίκευση των κανόνων της αγοράς 
που καλείται να επιβάλει. Το σύνολο της 
δύσης υιοθετεί αυτό το μοντέλο δείχνο¬ 
ντας ότι είναι συνολικότερη πολιτική επι¬ 
λογή. Είναι απαραίτητη η κοινωνική δρά¬ 
ση ενάντια στο γενικευμένο φόβο. Μια 
δράση στην οποία ο αυτοπροσδιορισμός 
γεννά ελπίδα. Η λιποταξία από κλειστά 
συστήματα είναι ένα ευρύτερο ζήτημα 
άρνησης στις κυρίαρχες επιλογές. Άρα 
η αλληλεγγύη στον Μοναστηριώτη είναι 
μονόδρομος για όποιον αισθάνεται την 
ανάγκη να πει όχι σε αυτό το ζοφερό σκη¬ 
νικό που στήνεται γύρων μας. 

Αντιεξουσιαστική Κίνηση Αθήνας 


Στις 4, 5 και 6 Δεκεμβρίου πραγματοποιήθηκε 
στην πόλη της Γρανάδας, στην Ισπανία το 22ο 
συνέδριο των μελών της ΙΙΛίΑ-ΑΙΤ (ΙηΙθΓηαΙίοηαΙ 
ννοΓΚβΓδ ΑδδοείαΙίοη-Αδδοείαϋοη ΙηΙεηιαΙίοηαΙ 
06 Ιοδ ΪΓαΙιαΙιαιΙοΓθδ). Στο συνέδριο συμμε¬ 
τείχαν 13 αντιπροσωπείες από όλο τον κόσμο. 
Η ΟΝΤ Ισπανίας, η ΟΝΤ Γαλλίας, η γερμανική 
ΡΑΘ, η ΡΑ6 της Τσεχίας, η ΡΚΙΜΑ ΑΟΑ της Σλο¬ 
βακίας, η ΟΙΚΕΟΤ από την Ελβετία, η ΡΟΚ Α από 
την Αργεντινή, η 00Β από τη Βραζιλία, η δΡ από 
την Αγγλία, η 1)31 από την Ιταλία, η ΑΙΤ της Πορ¬ 
τογαλίας, η 0ΚΑ3 από τη Ρωσία και η Ν3Ρ από 
τη Νορβηγία. Σύνθημα του συνεδρίου ήταν «Κα¬ 
νένας πόλεμος μεταξύ των ανθρώπων-Καμία 
Ειρήνη μεταξύ των τάξεων» (Νο ΙΛίβ γ δβίννββη 
ΡεορΙθ - Νο Ρθαοθ όθίννββη 013$$6§). Παράλ¬ 
ληλα συμμετείχαν ως παρατηρητές η ΑδΙ από 
τη Σερβία, Σλοβένοι και Κροότες σύντροφοι 
καθώς και η Αντιεξουσιαστική Κίνηση. 


Κανένας 
πόλεμος μεταξύ 
ίων ανθρώπων 


Τα περισσότερα ζητήματα που συζητήθηκαν 
αφορούσαν, κατά κύριο λόγο, εσωτερικές υπο¬ 
θέσεις της Ι1Λ/Α και τρόπους άμεσης δράσης 


των αναρχοσυνδικαλιστών με τη απευθείας 
συμμετοχή των εργαζομένων απέναντι στον κα¬ 
πιταλισμό και την ευελιξία στην αγορά εργα¬ 
σίας. Ωστόσο πάρθηκαν και κάποιες αποφά¬ 
σεις που αφορούν τη δράση της Αντιεξουσια- 
στικής Κίνησης και τη διεθνή της δικτύωση. 
Πιο συγκεκριμένα, συζητήθηκε η περίπτωση 
των γραφείων εύρεσης προσωρινής εργασίας 
τα οποία εξαπλώνονται διαρκώς στην Ευρώπη 
αλλά και τον υπόλοιπο κόσμο και αρχίζουν να 
αφορούν ολοένα και μεγαλύτερο κομμάτι όσων 
αναζητούν εργασία. 

Αποφασίστηκε να πραγματοποιηθεί πανευρω¬ 
παϊκή καμπάνια η οποία θα περιλαμβάνει έκ¬ 
δοση αφισών, έντυπο ενημερωτικό υλικό και 
ίσως κάποιες ενημερωτικές εκδηλώσεις. Η κα¬ 
μπάνια προγραμματίστηκε να γίνει περίπου στα 
μέσα Απρίλη με αρχές Μάη. Δεύτερο σημείο και 
πιο άμεσο χρονικά είναι η διοργάνωση της κο¬ 
μπανίας αλληλεγγύης στους επτά συλληφθέντες 
στις διαδηλώσεις ενάντια στη σύνοδο κορυφής 
της ΕΕ τον Ιούνιο του 2003 στη Θεσσαλονίκη. Οι 
Ισπανοί σύντροφοι ζήτησαν συνεργασία και επα¬ 
φή με την Αντιεξουσιαστική Κίνηση προκειμέ- 
νου να διοργανωθούν κοινές δράσεις εν όψει 
της δίκης των επτά συλληφθέντων. Το επόμενο 
συνέδριο της Ι1Λ/Α-ΑΙΤ ανέλαβε να διοργανώσει 
σε δύο χρόνια στο Μάντσεστερ η 5Ρ βοΐΐύθΐϊΐγ 
ΡθάθΓθΙΐοη). 

Ελιάνα Καναβέλη 

αστρολογικές 
και άλλες 
προβλέψεις 


Μια υπερεθνική κρατική οντότητα 
στηριςόμενη στην κοινωνία του ελέγχου, 
της καταστολής, αντψεταναστευηκών 
και ανητρομοκραπκών νόμων, 
στη διάλυση του κράτους ηρόνοιας-δικαίου 
ζητά ενλευκώ έγκριση 


Πώς θα ’ναι άραγε το 2005; Για να 
ανταποκριθούμε στις σύνθετες ανά¬ 
γκες που γεννά το ερώτημα χρησιμο¬ 
ποιήσαμε κάθε γνωστή μέθοδο πρό¬ 
βλεψης. Από το διάβασμα των εντο- 
σθίων των ζώων, το κάπνισμα επιλεγ¬ 
μένων φύλλων, την κρυστάλλινη σφαί¬ 
ρα ως τις διαφορικές εξισώσεις και τη 
θεωρία του χάους. Συμβουλευτήκαμε 
τόμους προφητικών βιβλίων, χίλια- 
στικές αιρέσεις, έως και την αποκά¬ 
λυψη, τη διαλεκτική και τον ιστορικό 
υλισμό. Τζίφος! Μπροστά λοιπόν στον 
ορατό κίνδυνο να υποστούμε φοβερές 
κυρώσεις από τη συντακτική συνέ¬ 
λευση έπρεπε να γράψουμε κάτι. Έτσι 
αναγκαστήκαμε να πατήσουμε στο μόνο 
ασφαλές μονοπάτι, στα ίχνη που άφη¬ 
σε πίσω του το 2004. 


Η συνέχεια και επέκταση των ήδη ασκού¬ 
μενων πολιτικών συμβολίζεται γλαφυ¬ 
ρά από το τιμώμενο πρόσωπο του πε¬ 
ριοδικού Τίιτιβ. Τον Μπους. Κεντρικό 
στοιχείο της κυρίαρχης πολιτικής θα 
εξακολουθήσει να είναι ο επαναπροσ¬ 
διορισμός της συλλογικής ταυτότητας 
του υποκειμένου της Δύσης. Αυτό δια¬ 
περνά το σύνολο των κοινωνικών δο¬ 
μών και αντικατοπτρίζεται στη συνεχή 
επέκταση της κατάστασης εκτάκτου 
ανάγκης, τη στρατικοποίηση των δυτι¬ 
κών κοινωνιών, τον οριστικό ενταφια¬ 
σμό του Διαφωτισμού, την οριστική ανα¬ 
μόρφωση του Δικαίου, τον πόλεμο ως 
μέσο παγκόσμιας αστυνόμευσης, τον 
σαφή προσδιορισμό των διλημμάτων 
που εκτρέφουν την απειλητική-συγκρι- 
τική εικόνα του "άλλου" (άλλωστε και 


το υποκείμενο του Ισλάμ κατασκευάζε¬ 
ται στη Δύση ως ιδεολογικός μηχανι¬ 
σμός πίεσης), τη θεσμοθέτηση της πα- 
θητικότητας. Κάθετί ασύμμετρο απο- 
κόπτεται και εντάσσεται σ’ αυτή τη νέα 
ενοχική εποχή, στη σφαίρα της παρα- 
βατικότητας, την ένταξη στον κόσμο του 
εμπορίου του συνόλου των ανθρώπι¬ 
νων δραστηριοτήτων, στο ξέφτισμα κάθε 
συνεκτικού πλαισίου αναφοράς, στην 
πλήρη διάλυση κάθε έννοιας δημόσιου 
χώρου (εκτός ίσως από τα ΜΜΕ, τα πο¬ 
λυκαταστήματα κτλ), την εκποίηση του 
χρόνου, στο ότι τα άτομα τείνουν να 
αναχθούν σε μια καθαρή διαδοχή στιγ¬ 
μιαίων εμπειριών που δεν αφήνουν ίχνη, 
στον διαρκή εκβιασμό της περιθωριο¬ 
ποίησης. θα συνεχιστεί ο ιδιότυπος νε¬ 
ορομαντισμός της κοινωνικής Δεξιάς 


που επικαλείται την επιστροφή, μέσω 
μιας διευρυμένης μεταφυσικής, σε μια 
προσδιορισμένη ταυτότητα-ιερό. 

Αυτές είναι οι γενικές τάσεις που περ¬ 
νούν τόσο σε αυτό που ο Φουκώ θα ονό¬ 
μαζε "μεταφυσική της εξουσίας", όσο 
και σε μια σειρά από κεντρικές επιλο¬ 
γές. Το 2005 έχει αρκετές από αυτές 
τις επιλογές, όπως είναι και η επικύ¬ 
ρωση του Ευρωσυντάγματος. Χωρίς καν 
το άλλοθι μιας πολιτικής συμφωνίας με 
την "κοινωνία των πολιτών" (έννοια νε¬ 
κρή από καιρό), το κείμενο αυτό παίρ¬ 
νει τη μορφή διατάγματος. 

Μια υπερεθνική κρατική οντότητα στη- 
ριζόμενη στην κοινωνία του ελέγχου, 
της καταστολής, αντιμεταναστευτικών 


και αντιτρομοκρατικών νόμων, στη διά¬ 
λυση του κράτους πρόνοιας-δικαίου ζητά 
εν λευκώ έγκριση. Στο επίπεδο που 
αυτό γίνεται από τα κοινοβούλια έχει 
μια αντιστοιχία. Στα δημοψηφίσματα 
όμως απλώς επιβεβαιώνεται η δημι¬ 
ουργία του σύγχρονου δημοκρατικού 
ολοκληρωτισμού όπου η μειοψηφία χά¬ 
νει πλέον κάθε επαφή με μια -έτσι κι 
αλλιώς- εχθρική κοινωνία. 

Φέτος θα διεξαχθούν οι εκλογές σε 
Ιράκ και Παλαιστίνη. Εκλογές που φέρ¬ 
νουν έντονη ιδεολογική σφραγίδα. Ξε¬ 
πλένουν τον πόλεμο στην κολυμπήθρα 
δήθεν δημοκρατικών θεσμών. Επιβε¬ 
βαιώνουν βασικές δομές της μονοδιά¬ 
στατης σκέψης όπως την μεταλαμπά- 
δευση της Δυτικής δημοκρατίας, ^ 

την αναμόρφωση όλης της Μέσης Ανα¬ 
τολής. 0 πόλεμος ως διευθέτηση ρό¬ 
λων, η νέα μορφή των σταυροφοριών. 
Είναι τόσο γελοίοι ώστε να ακυρώνουν 
τις εκλογές στην Ουκρανία λόγω νο¬ 
θείας και να προκρίνουν την καθαρό¬ 
τητα εκλογών σε χώρες-περιοχές υπό 
κατοχή! 


αστρολογικές 
και άλλες 
προβλέψεις 

^ 

0α βρεθούμε επίσης απέναντι σε μια 
νέα δίκη για τον ΕΛΑ και στο εφετείο 
για την 17Ν. Μπροστά στην ανάγκη να 
καταστήσουμε εκ νέου σαφές ότι το κί¬ 


νημα διατηρεί το δικαίωμα να χρησιμο¬ 
ποιεί τα μέσα δράσης που εκείνο κάθε 
φορά επιλέγει και ότι το κράτος δεν δι¬ 
καιούται να αναμορφώνει το δίκαιο κατά 
το δοκούν. Πέρα από πρόσωπα και κα¬ 
ταστάσεις, πρέπει να επαναορίσουμε 
τον χώρο της ρήξης απέναντι σε αυ¬ 
τόν του γενικευμένου φόβου. 

0 Παυλόπουλος ετοιμάζει άλλον έναν 
γύρο νομιμοποίησης των μεταναστών. 
Σεβόμενοι οι νομοθέτες ότι ο μετανά¬ 
στης είναι ένα νομικό υποκείμενο για 
το οποίο το δικαίωμα στην ύπαρξη εί¬ 
ναι σαφώς ανακλητό. Η δουλεία ως νο¬ 
μικός και πραγματικός όρος επαναδια- 
τυπώνεται. Η συμπεριφορά απέναντι 
στους μετανάστες εκφράζει ένα αντι- 
δίκαιο, έναν πειθαρχικό μηχανισμό. 

Σήμερα που είναι πλέον σαφές ότι στην 
κοινωνία δεν υπάρχει τίποτα το ενιαίο 


να εκπροσωπηθεί, δεν μπορούμε να 
αντιμετωπίζουμε εμείς τους μετανά¬ 
στες ως νομικά υποκείμενα, πρέπει να 
δημιουργήσουμε τους όρους της απο¬ 
δοχής της πλήρους πολιτικής ταυτό¬ 
τητάς τους ως μέρος της ανθρώπινης 
πολλαπλότητας, ως δυνατότητα άρνη¬ 
σης. Έτσι, η "κατάργηση των συνόρων" 
δεν είναι αίτημα, αλλά μια νέα νοημα- 
τοδότηση στην οποία καμιά, έστω και 
συγκαλυμμένη, πρόταση εξουσίας δεν 
μπορεί να ανταποκριθεί. 0α συνεχί- 
σουν να κλείνουν εργοστάσια στο όνο¬ 
μα του μέγιστου εκβιασμού της πα¬ 
γκοσμιοποίησης. Μια ανήκουστη βία 
στο όνομα του θεού του κέρδους όπως 
έδειξε η ΒΜ \Ν στη Γερμανία και ο όμι¬ 
λος Λαναρά στην Ελλάδα. Η ευκολία με 
την οποία η εξουσία πετάει εκτός δια¬ 
δικασιών ηπείρους, χώρες, πολιτισμούς 
περνάει γρήγορα σε ολόκληρες κατα¬ 
σκευαστικές ζώνες. Η ηθική της εργα¬ 


σίας ζητά σώμα παραγωγικό και χρή¬ 
σιμο, η λογική της αποτελεσματικότη- 
τας δικαιώνει πάντα αυτόν που θέτει 
τους ορισμούς. Η αντίσταση μπορεί να 
προέλθει μόνο από κοινωνικές συμμα- 
χίες πέρα και μακριά από λογικές πρω¬ 
τοπορίας. 

Δεν εκπροσωπούμε, δεν ενσωματώ¬ 
νουμε, μας ενδιαφέρει, πολεμάμε. Ενώ 
η προσπάθεια πρόσδεσης της μεσαί¬ 
ας τάξης στα κελεύσματα της κυ¬ 
ριαρχίας -με όρους όχι αμιγώς οικο¬ 
νομικούς- έχει αποκτήσει μια στερεή 
βάση, η μετατόπιση του συνόλου της 
Αριστερός στην κατεύθυνση της αστι¬ 
κής νομιμότητας έχει δημιουργήσει 
ένα τεράστιο πολιτικό κενό εν μέσω 
ενός καταθλιπτικού τοπίου. Ένα κενό 
που είναι αδύνατον να καλυφθεί ιδε¬ 
ολογικά, με όρους κόμματος ή παρά¬ 
ταξης, παρά μόνο κοινωνικά. 


Απέναντι στη διάχυση της ουσίας του 
ανθρώπου στο ίδιο το εμπόρευμα, απέ¬ 
ναντι στη γενικευμένη απειλή πολέ¬ 
μου προς όλους που απευθύνει ο κα¬ 
πιταλισμός η απάντησή μας πρέπει να 
είναι η γενικευμένη άρνηση. Βρισκό¬ 
μαστε κάθετα απέναντι στον καπιτα¬ 
λισμό που γεννήθηκε στη βάση της 
δουλοπαροικίας, ενηλικιώθηκε στον 
όλεθρο της αποικιοκρατίας και σήμε¬ 
ρα επανεισάγει όλα τα παραπάνω μαζί. 
0α στεκόμασταν χλευαστικά απέναντι 
στο ιδεολόγημα της προόδου που γέν¬ 
νησε τη Χιροσίμα, τη Τζενίν, το Ιράκ, 
το Αμπού Γκράιμπ, τα Γκουαντανάμο 
εάν δεν ήταν μια επιβληθείσα αντίλη¬ 
ψη, ένα δόγμα που με τόση ευκολία 
ασπάστηκε το σύνολο της Αριστερός. 
Στόχος είναι το κίνημα που θα οικο- 
δομεί άλλες νομιμοποιήσεις που θα 
καταστρέφουν την ίδια τη δυνατότητα 
της εξουσίας να εκφράζεται. Φ. Π. 


Δια βίου φυλάκιση υπόπτων χωρίς στοιχεία 


Με πρότυπο το ΓΚουαντανάμο 


Σχέδια για πιθανή ισόβια κράτηση υπόπτων για 
"τρομοκρατία", έχει αρχίσει να επεργάζεται η 
κυβέρνηση Μπους, σύμφωνα με την Ουάσιγκτον 
Ποστ. Ανάμεσα τους και εκατοντάδες πρόσωπα 
εναντίον των οποίων δεν υπάρχουν ικανές απο¬ 
δείξεις ώστε να στοιχειοθετηθεί κατηγορητή¬ 
ριο ενώπιον του δικαστηρίου. 

Το Πεντάγωνο και η ΟΙΑ, σύμφωνα με την εφη¬ 
μερίδα που επικαλείται πηγές των μυστικών υπη¬ 
ρεσιών, του υπουργείου Αμύνης και ανώτατους 
διπλωματικούς, ζήτησαν από το Λευκό Οίκο να 
πάρει κάποιες αποφάσεις σχετικά με τους ύπο¬ 
πτους που δεν πρόκειται να αφεθούν ελεύθε¬ 
ροι, ή να δικασθούν στις ΗΠΑ και αλλού. Το αμε¬ 
ρικανικό υπουργείο Αμυνας, υπεύθυνο για τα 
500 πρόσωπα που κρατούνται στις φυλακές του 
Γ κουαντανάμο στην Κούβα, σκοπεύει να ζητήσει 
από το Κογκρέσο να εγκρίνει 25 εκατ. δολάρια 
για να κατασκευασθεί μία φυλακή, για τους συλ- 
ληφθέντες που δεν πρόκειται να δικασθούν από 
τα ειδικά στρατοδικεία λόγω έλλειψης στοιχεί¬ 
ων. 

Η νέα φυλακή, που θα ονομάζεται Κάμπ 6 θα επι¬ 
τρέπει στους κρατουμένους περισσότερες ανέ¬ 
σεις κι ελευθερίες από αυτές που έχουν σήμε¬ 
ρα, και θα είναι σχεδιασμένη για αυτούς που η 


κυβέρνηση θεωρεί ότι έχουν πολλές περισσό¬ 
τερες πληροφορίες να αποκαλύψουν.'Όα είναι 
κατασκευασμένη στα πρότυπα μίας αμερικανι¬ 
κής φυλακής και θα επιτρέπει την επικοινωνία 
μεταξύ των εγκλείστων", γράφει χαρακτηριστι¬ 
κά η Ποστ. "Αφού πόλεμος κατά της τρομοκρα¬ 
τίας αποτελεί μία μακροπρόθεσμη προσπάθεια, 
μας φαίνεται λογικό να προσπαθούμε να βρού¬ 
με μία λύση στα μακροπρόθεσμα προβλήματα", 
τονίζει από την πλευρά του ο Μπράιαν Γουΐτμαν, 
εκπρόσωπος του Πενταγώνου. 

Η Ποστ σημειώνει πως το αποτέλεσμα μίας γε¬ 
νικότερης υλοποιούμενης μελέτης θα επηρεά¬ 
σει επίσης την τύχη όσων συλληφθούν κατά τη 
διάρκεια μελλοντικών αντιτρομοκρατικών επι¬ 
χειρήσεων. Μία από τις προτάσεις εισηγείται 
τη μεταφορά μεγάλου αριθμού Αφγανών, Σαου- 
δαράβων και Υεμενιτών, που κρατούνται στο 
Γκουαντάναμο, σε νέες φυλακές που θα οικο¬ 
δομήσουν οι ΗΠΑ στο εξωτερικό. Οι φυλακές 
θα διευθύνονται από τις χώρες που τις φιλοξε¬ 
νούν, όμως το υπουργείο Αμύνης, στο οποίο 
ανήκει η ιδέα, θα μπορεί να τις ελέγχει για την 
εφαρμογή των ανθρωπίνων δικαιωμάτων(ϋ!) και 
θα εποπτεύει τη συμμόρφωσή τους, τονίζει ανώ¬ 
τατο κυβερνητικό στέλεχος. 

Μαρία Μ. 

Με την κατάρρευση του ανατολικού μπλοκ, η ιδε¬ 
ολογία έπαψε και τυπικά να είναι παράγοντας που 
υπαγορεύει πολιτικές επιλογές (για την πλειο- 
ψηφία, τουλάχιστον, του πολιτικού φάσματος). 
Πολιτική πλέον δεν χαράσσεται βάσει του τι λέει 
το τάδε μανιφέστο ή ο δείνα θεωρητικός κάποι¬ 
ου -ισμοά. Αντ’ αυτής, άλλες παράμετροι υπαγο¬ 
ρεύουν τις πολιτικές επιλογές- όροι όπως «ανά¬ 
πτυξη» και «εκσυγχρονισμός» κάλυψαν το κενό 
που προέκυψε. 

Με την απόσυρση της ιδεολογίας από το προ¬ 
σκήνιο, οι παραταξιακές διαμάχες έχασαν τα ση¬ 
μεία αναφοράς κι έριδας που είχαν από τον εμ¬ 
φύλιο κι εντεύθεν. Αυτό το κενό όμως είναι πιο 
άμεσο, διότι σχετίζεται με τον καθημερινό πολιτι¬ 
κό λόγο (δηλώσεις, διαψεύσεις, ανακοινώσεις κλπ) 
και τη σημειολογία της πολιτικής. Εδώ, το ρόλο 
της ιδεολογίας παίζουν πια 4 όροι- δομικά στοι¬ 
χεία του φιλελεύθερου αστικού κοινοβουλευτι¬ 
σμού: δημοκρατία, διαφάνεια, διαφθορά, διαπλο¬ 
κή- λέξεις κυρίαρχες στη φρασεολογία της σύγ¬ 
χρονης πολιτικής ζωής. 

0 έλεγχος των κυβερνητικών διαδικασιών από την 
κοινωνία κι η φανερότητα των οικονομικών δρα¬ 
στηριοτήτων του Δημοσίου (διαφάνεια), λίγο έως 
καθόλου ενδιαφέρει την πολιτική σκηνή στις αθέ¬ 
μιτες συναλλαγές της. Δεν είναι μόνο λόγω της 
απάθειας του κόσμου που η πολιτική εξουσία δεν 
νιώθει την ανάγκη να κρύψει ούτε καν τις πιο εξό¬ 
φθαλμες απατεωνιές της. Απαλλαγμένο από ιδε¬ 
ολογικές αγκυλώσεις, το αντικείμενο της πολιτι¬ 
κής είναι συναίνεση και δοσοληψίες, δοσοληψίες 
και συναίνεση. Αντί δηλαδή να είναι ζήτημα το για¬ 
τί μια ολιγαρχία ελέγχει τους περισσότερους κλά¬ 
δους της οικονομίας, γίνεται ζήτημα το αν αυτή η 
ολιγαρχία θα έχει το 5 ή το 6%, ή αν το ποσοστό 
θα το έχει ο επιχειρηματίας ή ο γιος του. Στην πε¬ 
ρίπτωση του Ακτωρ ΑΤΕ π.χ. (για την έκδοση πι¬ 
στοποιητικού διαφάνειας στον Γ. Μπόμπολα) τί¬ 
ποτα από όσα απασχόλησαν το ΕΣΡ δεν ήταν μυ¬ 
στικό. Τα οικονομικά συμφέροντα είναι μέρος του 


παρόντος συστήματος, κι αν υπάρ¬ 
ξει αντίθεση με την υπάρχουσα νο¬ 
μοθεσία, η τελευταία αλλάζει. Και 
όπου η σύνθετη οικονομική δρα¬ 
στηριότητα είναι μέρος του συ¬ 
στήματος, το να υπάρχει δημοσιό¬ 
τητα είναι κάτι που το σύστημα δεν 
το κρύβει, αλλά το επιδιώκει, για 
να εισπράξει μετά και τα εύσημα 
του ρυθμιστή της οικονομικής ζωής. 

Η χρήση αθέμιτων μέσων για την 
εξυπηρέτηση από δημόσιο λειτουργό 
κατά παράβαση νόμου (διαφθορά), 
είναι φαινόμενο εγγενές με την 
εξουσία. Από τότε που υπήρχαν άρ¬ 
χοντες, οι υπήκοοι τους δωροδο¬ 
κούσαν για να έχουν την εύνοιά τους. 
Αλλά κι οι ισχυροί εξαγόραζαν αλ- 
λήλους για την προώθηση των συμ¬ 
φερόντων τους. Το διαχρονικό του 
φαινομένου 3 πράγματα καθιστά σί¬ 
γουρα: 


1) η διαφθορά δεν είναι κάτι κακό που 
αλλοιώνει την ομαλή λειτουργία του συ¬ 
στήματος, αλλά βαλβίδα εκτόνωσης, ώστε 
οι υπήκοοι να βρίσκουν διέξοδο στις δυ- 
σχέρειές τους κι οι ισχυροί να διατηρούν 
τα προνόμιά τους, 2) η εξουσία δημιουρ¬ 
γεί τη διαφθορά, και 3) η «πάταξη της δια¬ 
φθοράς» είναι κυνήγι μαγισσών που τε¬ 
λειωμό δεν έχει. Η διαφθορά βολεύει 
τόσο ετερόκλητο σύνολο ατόμων, 
που «ακόμα και αν δεν υπήρχε, θα 
έπρεπε να την εφεύρουμε». 

Τα αλληλεξαρτώμενα συμ¬ 
φέροντα που αναπτύσσο¬ 
νται παρασκηνιακά μετα¬ 
ξύ πολιτικών και επιχει¬ 
ρηματιών, ώστε να εξυ¬ 
πηρετούνται αμοιβαία 



Δημοκρατία, διαφάνεια, 
διαπλοκή, διαφθορά: 
επαναπροσδιορίζοντας 

την πολιτική 


Με τη συνταξιοδότηση 
της ιδεολογίας ως εργαλείου 
άσκησης πολιτικής, 
διάδοχοίτης έγιναν 
τα 4 δομικά στοιχεία 
του κοινοβουλευτισμού. 


οι σκοπιμότητές τους (δια¬ 
πλοκή), ως αρνητικά φορτι¬ 
σμένος όρος εισήχθη τη δε¬ 
καετία του ’ 80 από τον Κ. 
Μητσοτάκη. Σήμερα, η απο¬ 
κήρυξη της διαπλοκής είναι 
για έναν πολιτευτή η δήλω¬ 
ση νομιμοφροσύνης του στον 
κοινοβουλευτισμό, λες και η 
συναλλαγή πολιτικών με οι¬ 
κονομικούς παράγοντες δεν 
είναι στοιχείο του κοινοβου¬ 
λευτισμού. 


Γίνανε επαναστάσεις για να 
μπορεί η αστική τάξη να ρυθ¬ 
μίζει την πολιτική ζωή. Χύθηκε 
αίμα για να αποσπάσουν οι αστοί 
μέσω του κοινοβουλίου και με 
άρμα τα κόμματα την διακυβέρ¬ 
νηση από βασιλιάδες λοιπούς 
φεουδαρχικού τύπου ηγέτες. 
Μήτρα της διαπλοκής ήταν η θέ¬ 
ληση των αστών να πάρουν την 
εξουσία, και η αλληλεξάρτηση πο¬ 
λιτικού και οικονομικού κόσμου εί¬ 
ναι αναπόσπαστο μέρος του κοι¬ 
νοβουλευτισμού. Το να στηλιτεύ¬ 
ουν πολιτικοί ή οικονομικοί παρά¬ 
γοντες τη διαπλοκή, θυμίζει παιδί 
που καταριέται τους γονείς του. 

Από τις λέξεις που περιέχει η φρα¬ 
σεολογία του πολιτικού ξύλινου 
λόγου καμιά δεν χρησιμοποιεί¬ 
ται περισσότερο από τη δη¬ 
μοκρατία, το πολίτευμα όπου 
η εξουσία πηγάζει από το 
λαό κι ασκείται προς 
όφελος του, κι ως βα¬ 
σικά χαρακτηριστικά 
έχει την ισότητα, την 
αρχή της πλειοψη- 


φίας και την κατοχύρωση των ανθρωπίνων δικαι¬ 
ωμάτων. Λέξη- καραμέλα, η επίκλησή της δίνει άλ¬ 
λοθι κι επαρκή δικαιολογία για οποιοδήποτε πο¬ 
λιτικό σφάλμα. Τόσο έννοια λάστιχο, που όλοι σχε¬ 
δόν οι πόλεμοι τη δεκαετία του ’ 90 έγιναν με πρό¬ 
σχημα τη δημοκρατία ή τα ανθρώπινα δικαιώματα 
που αυτή κατοχυρώνει. 

Εν όψει και του ότι συχνά την επικαλούνται οι ισχυ¬ 
ροί για να αντλήσουν περισσότερα προνόμια (στο 
όνομα της «ελευθερίας» υπό αστική έννοια βέ¬ 
βαια), έχει καταστεί λέξη κενή νοήματος. Όχι φυ¬ 
σικά γιατί το ουσιαστικό της περιεχόμενο στερεί¬ 
ται περιεχομένου, αλλά γιατί η αξιοποίησή της από 
αυτούς από τους οποίους υποτίθεται ότι προστα¬ 
τεύει την ταυτίζει με τους τελευταίους. 

Μεταξύ άλλων, ένας λόγος η δημοκρατία προσέ- 
λαβε τέτοιο νόημα, είναι επειδή υπό φιλελεύθε¬ 
ρο κοινοβουλευτικό πρίσμα η δημοκρατία περιεί¬ 
χε και το παραπάνω νόημα. Αυτές οι θεμελιώδεις 
στη σημερινή φρασεολογία των πολιτικών έννοι¬ 
ες είναι συγγενείς μεταξύ τους. Παρουσιάζονται 
η διαφθορά κι η διαπλοκή ως οι παράγοντες που 
δυσλειτουργεί η δημοκρατία, την οποία διασώζει 
η διαφάνεια. Αλλά η δημοκρατία είναι λάστιχο και 
πολιτικά, εκτός από σημασιολογικά, ώστε να χωρά 
και τη διαπλοκή και τη διαφθορά και τη διαφάνεια. 

Τη χρονιά που πέρασε, με τις εκλογικές της νίκες 
της ΝΔ, η πολιτική σκηνή περιστρέφεται σχεδόν 
αποκλειστικά γύρω από αυτές τις 4 έννοιες. Το 
ζητούμενο γι’ αυτούς που αντιστέκονται είναι αφ’ 
ενός να αντιληφθούν ότι η πολιτική επαναπροσ¬ 
διορίστηκε έξω από ιδεολογίες, κι αφ’ ετέρου ότι 
στηρίζεται πια σε πιο στέρεες βάσεις- τα ιστορι¬ 
κά στηρίγματα του κοινοβουλευτισμού. Πρέπει να 
αντιληφθούμε το περιεχόμενο αυτού που αμφι¬ 
σβητούμε, γιατί αλλιώς θα εγκλωβιζόμαστε στο να 
προσπαθούμε να νεκραναστήσουμε ή να δημι¬ 
ουργήσουμε ως αντίλογο αυτό το εργαλείο άσκη¬ 
σης πολιτικής που το σύστημα απέρριψε- την ιδε¬ 
ολογία. Άγγελος Φελεσάκης 


ίιΐΙρ://νννννν.η3ίΐβιηροπΙ<ϊ.9Γ/ηθννδ/5ΐθΓν.3δρ?ϊ(]=974414 

Ιιίΐρ://\Λ/\Λ/\Λ/.ρΐΊ3ηίίδ.9Γ/ηθ\Λ/δ/?ηβ\Λ/δΙ0=20041101124142 

φάκελος / το στίγμα του 2005 



Η αιπκπικός 

λεωφόρος 

της κατανάλωσης 


Οι παραδοσιακές πολιτιστικές & κοινωνικές αξίες 
του δυτικού κόσμου εκφυλίζονται κάτω από την εται¬ 
ρική κερδοφορία, την εμπορευματοποίηση και την 
επιρροή των ΜΜΕ. Η κοινωνία ξυπνά από τη γοη¬ 
τεία της τηλεοπτικής ψυχαγωγίας για να βρεθεί απο¬ 
γυμνωμένη από παραδόσεις και μνήμες, ελεγχόμε¬ 
νη από μια καταπιεστική δομή δύναμης που την έχει 
εγκλωβίσει στις πιστωτικές υποχρεώσεις ενός πε¬ 
θαμένου ονείρου για ευτυχία. 

Για το ευρύτερο κοινό, η συγκροτημένη και μετα- 
σχηματιστική εμπειρία του πολιτισμού έχει αντικα- 
τασταθεί από τη συλλογική εμπειρία του θεάματος 
και από την αναγκαστική συμμετοχή στις σύγχρονες 
καταναλωτικές τάσεις. 0 άνθρωπος - καταναλωτής, 
πλημμυρίζεται από μια ατελείωτη παρέλαση προϊό¬ 
ντων και άρτια κατασκευασμένων τηλεοπτικών θεα¬ 
μάτων που τον κρατάνε διαρκώς απασχολημένο με 
τα ιδανικά και τις αξίες του καταναλωτισμού. 

0 καταναλωτισμός είναι ο μύθος, ότι το άτομο θα ικα¬ 
νοποιηθεί, κοινωνικοποιηθεί και θα ενσωματωθεί δια¬ 
μέσου της κατανάλωσης. 0 σύγχρονος άνθρωπος 
έχει υποκαταστήσει φετιχιστικά με τα καταναλωτικά 
ιδανικά την χαμένη εμπειρία της αφομοίωσης πολι¬ 
τισμικών χαρακτηριστικών της τέχνης, της οικογέ¬ 
νειας της κοινωνίας. Ο καταναλωτής μετουσιώνει την 
επιθυμία για εκπλήρωση (πολιτιστική, ψυχική, συναι¬ 
σθηματική, κλπ) στις εξαρτημένες ανταμοιβές της 
αγοράς και της κατοχής προϊόντων, ως ένας σύγ¬ 
χρονος Παβλόφιος σκύλος. Το προϊόν - εικόνα δια¬ 
μέσου των ΜΜΕ ανάγεται ως το δημόσιο πρόσωπο 
για την «νέα πνευματική αναγέννηση». Όμως στον 
καταναλωτισμό και τους αναπαραγόμενους μύθους 
του, δεν υπάρχει καμία σωτηρία για αναγέννηση ή 
ανανέωση και δεν υπάρχει κανένα εικονικό σύμβο¬ 
λο για να προκαλέσει τις υπέρτατες αλήθειες ακό¬ 
μα και ως φερέφωνη αντίσταση. Από την άλλη η αντί¬ 
φαση είναι δομική. Ενώ ο καταναλωτισμός προσφέ¬ 


ρει τον απτό στόχο ενός προϊόντος, στερείται της 
εκπλήρωσης άλλων πολιτιστικών ή κοινωνικών μυ¬ 
θολογιών. 0 καταναλωτισμός προσφέρει μόνο τη βρα¬ 
χυπρόθεσμη ικανοποίηση του εγώ, για εκείνους που 
μπορούν να αντέξουν οικονομικά την πολυτέλεια, ενώ 
αντίθετα την απογοήτευση για όσους δεν πληρούν 
τις προϋποθέσεις. Υπάρχει ως ένα ελλιπές και ανε- 
παρκώς κατασκευασμένο σύστημα αξιών που αντι¬ 
καθιστούν μια εξασθενισμένη πολιτιστική -κοινωνι¬ 
κή κληρονομιά. 


Στη μέση μιας σημαντικής 
κρίσης ταυτότητας, η σημερινή 
κοινωνία πραγματοποιεί 
την έλλειψη ηθικής και 
ανθρωπισμού σε έναν κόσμο 
βασισμένο στην εικόνα των 
ΜΜΕ και την παροδική 
ικανοποίηση της κατοχής 
μικροϊδιοκτησίας, παρά την 
οντολογική αξία της 
πολιτιστικής και 
κοινωνικής εμπειρίας. 


0 εγωκεντρισμός της δυτικής κοινωνίας έκανε εύ¬ 
κολη τη μετάβαση προς την καταναλωτισμό. Διαμέ¬ 
σου παραπλανητικών διαφημίσεων και ακαδημαϊσμού 
μηδενιστικού περιεχομένου, προς εκπλήρωση των 
υποκειμενικά πραγματοποιημένων αξιών του, ο άν¬ 
θρωπος υποτάχθηκε αμαχητί στην αυτιστική κατα¬ 
ναλωτική εμπειρία. Στη μέση μιας σημαντικής κρίσης 
ταυτότητας, η σημερινή κοινωνία πραγματοποιεί την 
έλλειψη ηθικής και ανθρωπισμού σε έναν κόσμο βα¬ 
σισμένο στην εικόνα των ΜΜΕ και την παροδική ικα¬ 
νοποίηση της κατοχής μικροϊδιοκτησίας, παρά την 
οντολογική αξία της πολιτιστικής και κοινωνικής εμπει¬ 
ρίας. Η απαξίωση των πολιτιστικών - κοινωνικών αξιών 


και η ανάδειξη τους σε απλά οικονομικά μεγέθη, έχει 
επιφέρει τη δυτική κοινωνία του διαφωτισμού σε μια 
κατάσταση, στην οποία η διαθεσιμότητα προϊόντων, 
σε αντιδιαστολή με τις ανάγκες επιβίωσης, γίνεται η 
ηθική αιτιολόγηση της πολιτικής κυριαρχίας & κατα¬ 
στολής. Το καθαγιασμένο ευρώ, δολάριο, γιέν, και 
λοιπές νομισματικές αξίες, γίνονται τα φτηνά υπο¬ 
κατάστατα των κοινωνικοπολιτιστικών ιδανικών που 
χάνονται στην πλεονεξία και την αμφιθυμία του με¬ 
ταμοντέρνου κόσμου. Η δυναμική των οικονομικών 
μεγεθών έχει εκτοπίσει τις παραδοσιακές αξίες επα¬ 
νακαθορίζοντας το επίπεδο των τιμών της αυτο-εκτί- 
μησης. 

Στην σημερινή εποχή, η αυτοεκτίμηση μετριέται μόνο 
από την αγοραστική δύναμη. Η αγοραστική συμπερι¬ 
φορά και η κατοχή μικροϊδιοκτησίας είναι οι μόνες 
δυνάμεις που ενισχύουν την αυτοεκτίμηση μέσα στην 
καταναλωτική κοινωνία. Αυτό διαφαίνεται και στις μι¬ 
κρές, καθημερινές στιγμές, από την υπεροπτική και 
απαιτητική στάση του καταναλωτή εμπρός από το τα¬ 
μείο. Δεν χρειάζεται πια η αγορά ενός προϊόντος να 
συνοδεύεται και από τον ανάλογο σκοπό ως επιβε¬ 
βαίωση της αναγκαιότητας της χρήσης. Τα ΜΜΕ δι- 
αιωνίζουν τον καταναλωτικό μύθο ως την μόνη προ¬ 
τεραιότητα του καπιταλισμού. Καθώς η κοινωνία ξα¬ 
πλώνει στη νυχτερινή ρουτίνα της τηλεοπτικής τη- 
λεθέασης, οι εταιρικοί καιροσκόποι πολύ γρήγορα 
υποκαθιστούν το εξασθενημένο πνεύμα με το θέλ¬ 
γητρο της υλικής ικανοποίησης και πολυτέλειας, έτσι, 
πολύ απλά και χωρίς αντίσταση. Η διαφήμιση πουλά 
μια κενή εικόνα εξευμενίζοντας το χαλαρό κοινό της. 
Υπάρχει μόνο ψευδής ζωή και κοινωνική παραίσθη¬ 
ση. Στην διπροσωπία της, η πολιτική των εταιριών 
για την χειραγώγηση του δημόσιου γίγνεσθαι προ¬ 
βάλει την εκμετάλλευση της καταναλωτικής αγοράς, 
διαμέσου του περιβαλλοντισμού και της φιλανθρω¬ 
πίας. Οι εταιριακές προτεραιότητες και η επιχειρη¬ 
σιακή ηθική δεν είναι πραγματικά ανθρωπιστικές ή 


οικολογικά ευαίσθητες. Μέσα στην εταιριακή ιεραρ¬ 
χία ο μισθοδοτημένος υπάλληλος δεν έχει καν αν¬ 
θρώπινα κίνητρα. Η ανθρωπιστική ηθική που συνδέ¬ 
εται με τη μικρή επιχείρηση (η υποχρέωση του ιδιο¬ 
κτήτη στους πελάτες του) χάνεται. 0 καταναλωτής 
δεν φλερτάρεται πλέον από τον ανταγωνισμό των μι¬ 
κρών επιχειρήσεων. Η μικρή επιχείρηση έχει σχεδόν 
εξαφανιστεί από τον εταιριακό μονοπωλιακό καπι¬ 
ταλισμό των πολυεθνικών για να εξασφαλιστεί αντα¬ 
γωνισμός για λιγότερους και με μεγαλύτερα κέρδη. 
Η μεγάλη επιχείρηση είναι ο εχθρός των ανθρώπων. 
Περισσότερο από την διασφάλιση απλά του κέρδους, 
ο καταναλωτισμός είναι ο τρόπος με τον οποίο η νέα 
καπιταλιστική κυριαρχία διατηρεί τον έλεγχο του αγο¬ 
ραστικού κοινού της στον σύγχρονο παγκοσμιοποι- 
ημένο κόσμο. 

Για τον καπιταλισμό των εταιριών, ο καταναλωτής εί¬ 
ναι ένας συνεχής στόχος. Διαμέσου του ελέγχου των 
ενδιαφερόντων του, δημιουργείται ο αντίστοιχος πο¬ 
λιτισμός, τον οποίον πουλούν σε ένα κοινό που απο¬ 
γαλακτίζεται από την διαφήμιση και τα ΜΜΕ. Η επι¬ 
λογή μειώνεται, όχι σε αυτό που το κοινό θέλει, αλλά 
σε αυτό που θα δεχτεί με μεγαλύτερο κέρδος για 
τον καπιταλισμό. Αυτό περιλαμβάνει τη διαθεσιμό¬ 
τητα και την ποικιλία των προϊόντων καθώς επίσης 
και την ποιότητά τους. Οι επιλογές και οι ελευθερίες 
σήμερα είναι προκαθορισμένες, ελέγχονται και πε¬ 
ριορίζονται από την εταιριακή πολιτική. Καθώς ο άν¬ 
θρωπος αποκοινωνικοποιείται γύρω από την τηλεο¬ 
πτική οθόνη, το άτομο χάνει τα προσωπικά του χα¬ 
ρακτηριστικά. Γίνεται ένα απρόσωπο κοινό το οποίο 
συλλογικά και μαζικά ακολουθεί τις επιλογές που γί¬ 
νονται στο όνομά του. Η καθημερινή επιλογή μειώ¬ 
νεται κάτω από την επίδραση της μάρκας και της 
ψεύτικης ταυτότητας την οποία προάγει. 0 κατανα¬ 
λωτισμός, όπως ο κομμουνισμός και ο φασισμός, εί¬ 
ναι μια κοσμική θρησκεία που περιορίζει την ελευ¬ 
θερία της επιλογής για διαφορετικούς λόγους. 

Κάτω από αυτήν την αυτάρεσκη ύπαρξη βρίσκεται ένας ανασφαλής κόσμος 
που προσπαθεί να γεμίσει μια εικόνα που του προβάλλεται συνεχώς από 
την διαφήμιση. Η αυτογνωσία και ο αυτοπροσδιορισμός έχουν διαστρεβλω¬ 
θεί. Είμαστε αυτό που φοράμε ή φοράμε αυτό που είμαστε? Σε αυτή την 
αποπλάνηση του τηλεοπτικού ακροατηρίου, η ατομικιστική προσωπικότητα 
φαντασιώνεται και προσδιορίζεται με τα διαφημιστικά εροΐ και τα κατανα¬ 
λωτικά δάνεια για μια άδεια ζωή. Το ποιοι είμαστε συγχωνεύεται με τους 
ρόλους και τις εικόνες που αντικατοπτρίζονται από τα ΜΜΕ. Χάνοντας τη 
δυνατότητά να ενεργήσουμε ανεξάρτητα από την αιτιολόγηση του κατανα¬ 
λωτισμού, αυτό αποτελεί μια ποιοτική απώλεια και στη διαδικασία της εξα- 
τομίκευσης. Η απαξίωση των ανθρώπινων αξιών από τη διαφήμιση αφήνει 

στο τέλος της ημέρας έναν καλά 
ενημερωμένο καταναλωτή και 
μια άβουλη κατ’ ουσία προσω¬ 
πικότητα. 

Η ουσία της αντιληπτής πραγ¬ 
ματικότητας έχει χαθεί από την 
ψυχοσυναισθηματική αποψίλω¬ 
ση του κοινωνικού και την εμπο- 
ρευματοποίηση του πολιτισμικού. 
Η αντίληψη έχει χάσει την αφθο¬ 
νία της. Η συνεχής έκθεση στην 
υποκρισία της διαφήμισης έχει 
αποδυναμώσει τον έλεγχο της 
συνείδησης ως υποκειμενική γνώ¬ 
ση της ύπαρξης ή οποιαδήποτε 
σημαντική αίσθηση της αλήθει¬ 
ας. Έτσι ενώ ο καπιταλισμός συν¬ 
δέεται με την προέλευση της συνείδησης, η ταυτόχρονη εξαπάτηση από τον 
καταναλωτισμό και την διαφήμιση δημιουργεί μια νέα αντίστροφη υπερσυνεί- 
δηση. Η επιρροή του κοινωνικοπολιτιστικού συμβόλου χάνεται μπροστά στην 
προσπάθεια των ΜΜΕ να προσελκύσουν τον καταναλωτή. 

Δεδομένου ότι αυτή η δύναμη μειώνεται από την παρασιτική αποδόμηση της 
πραγματικότητας διαμέσου της εμπορικής παραγωγής, ο συνδετικός ιστός 
του συμβόλου με την ύπαρξη καταστρέφεται. Η διαφήμιση, εξαπάτα, απο¬ 
δομεί, εξουδετερώνει το σύμβολο, και διαμορφώνει τελικά την παραίσθηση 
ενός άχρονου ιδανικού. Με την ένωση του συμβόλου με ένα προϊόν, παρά 
να αφεθεί στο σύμβολο να υπάρξει ως σημαίνον της διαμόρφωσής της εμπει¬ 
ρίας, η διαφήμιση ληστεύει το σύμβολο από την έννοια και την αίσθηση της 
αλήθεια του. Η εμπορική εκμετάλλευση του πολιτισμού διευρύνει τη ρωγ¬ 
μή μεταξύ του ιδεατού και του είναι, μεταξύ της έννοιας και της αλήθειας. 
Δεδομένου ότι η υποκρισία της διαφήμισης εισβάλλει στην σφαίρα του ιδα¬ 
νικού, ιδιοποιείται την υποκειμενική αξία για την αύξηση προίοντικών χα¬ 
ρακτηριστικών με στόχο όπως πάντα την πώληση. Οι καθιερωμένες συμ¬ 
βάσεις της γλώσσας, της τέχνης και των κοινωνικοπολιτιστικών παραδό¬ 
σεων χάνουν τη δυνατότητά τους να εμπνεύσουν ακόμα και την αλήθεια ως 
μεταφυσική συνθήκη. Αυτή η εξασθένιση του συμβολικού έχει διαδραματί¬ 
σει έναν σημαντικό ρόλο στην συνεχή υπονόμευση του οντολογικού εδά¬ 
φους του δυτικού πολιτισμού. Με τη απαξίωση του κοινωνικοπολιτιστικού 
(αισθητικού, ψυχαναλυτικού, κλπ) συμβόλου, τεκμηριώνεται με το καλύτε¬ 
ρο τρόπο ο αυτιστικός δρόμος της κατανάλωσης ως εμπειρία ενός πολιτι¬ 
σμού που υποχωρεί στη σκιά και στον διαφημιστικό διασκοτισμό. 

Α Α 


Η απαξίωση των 
πολιτιστικών - κοινωνικών 
αξιών και η ανάδειξη τους 
σε απλά οικονομικά μεγέθη, 
έχει επιφέρει τη δυτική 
κοινωνία του διαφωτισμού 
σε μια κατάσταση στην 
οποία η διαθεσιμότητα 
προϊόντων, σε αντιδιαστολή 
με τις ανάγκες επιβίωσης, 
γίνεται η ηθική αιτιολόγηση 
της πολιτικής κυριαρχίας 
& καταστολής. 



Η κοινωνία του φαίνεσθαι ή πώς η γυναίκα του Καίσαρα αρκεί να φαίνεται τίμια χωρίς να είναι. 



Η κυριαρχία 


της εικόνας 


& ο πολιτισμός 


τουτιπστα 


Αυτοκίνητα, δάνεια κινητά, ρούχα, πάνες, 
απορρυπαντικά, προορισμοί, τροφές, καλ¬ 
λυντικά, παπούτσια, ινστιτούτα ομορφιάς, 
χαμόγελα, ζωές... Βομβαρδισμός! Μετά από 
15 λεπτά μπροστά στην τηλεόραση, έχεις δει 
όλα όσα πρέπει να έχεις και όλα όσα πρέπει 
να είσαι. Παντού εικόνες. Δοσμένες με από¬ 
λυτη ισορροπία. Εικόνες φρίκης. Εικόνες από¬ 
λυτης ευτυχίας και ευημερίας. Ακρωτηρια¬ 
σμένα παιδιά. Ξέγνοιαστοι νέοι που βιώνουν 
το Ονειρο τους μέσα από ένα ΓβαΙϋγ. "Φυσι¬ 
κές" καταστροφές. 0 σκύλος του λευκού οί¬ 
κου σε νέες περιπέτειες. 

Τόσα πολλά δεδομένα, τόσες πολλές πλη¬ 
ροφορίες κι όμως η ουσία δεν υπάρχει που¬ 
θενά. θυσιασμένη παρθένα δια το θεαθήναι, 
δεν πρόκειται να αναστηθεί ποτέ. Τα πάντα 
είναι ελεγχόμενα και καθοδηγούμενα μέσα 
στο πιο ειρωνικό πλαίσιο ελευθέριας. Βλέ¬ 
πουμε μόνο όσα πρέπει να δούμε και όπως 
οι άλλοι πιστεύουν ότι πρέπει να τα δούμε. 
Οι αμέτρητες αυτές εικόνες που δημιουργούν 
τον κλοιό γύρω μας, ο οποίος μέρα με τη μέρα 
σφίγγει όλο και περισσότερο, δεν είναι τίπο¬ 
τα άλλο από υποπροϊόντα μαζικής παραγω¬ 
γής χωρίς ίχνος αισθητικής, χωρίς ίχνος σε¬ 
βασμού προς το άτομο, χωρίς ίχνος έμπνευ¬ 
σης. Κι όμως αυτά τα κατασκευάσματα έχουν 
καταφέρει να γίνουν η ατσάλινη κλώστη με¬ 
ταξύ της μαριονέτας και του μαριονετίστα. Εί¬ 
ναι αυτή η κλώστη που μετά από ένα δίλεπτο 
τηλεοπτικό εροί μπορεί να σε τραβήξει από 
τη θέση σου και να σε οδηγήσει να αγο 


ράσεις ένα μο-να-δι-κό προϊόν χωρίς καν να 
έχεις καταλάβει τι είναι ή αν το χρειάζεσαι. 
Αφού το αποκτήσεις όμως νομίζεις ότι είσαι 
κάτι περισσότερο από τους υπόλοιπους, κάτι 
καλύτερο από το σύνολο και ποτέ δεν πρό¬ 
κειται να καταλάβεις ότι είσαι ακριβώς το ίδιο. 
Η μηχανή δεν πρόκειται να σταματήσει να πα¬ 
ράγει εικόνες. Οι πλασματικές ανάγκες πολ- 
λαπλασιάζονται. Η κοινωνία του "φαίνεσθαι" 
είναι πια πραγματικότητα. Το μήνυμα είναι 
ένα. Είμαστε ευτυχισμένοι, έχουμε τα πάντα, 
είμαστε ελεύθεροι. Το μόνο που χρειάζεται 
είναι να προστατευόμαστε από ό,τι επικίνδυ¬ 
νο και φοβερό μπορεί να υπάρχει δίπλα μας, 
σε μια άλλη πόλη, σε μια άλλη χώρα. 


Γίνεσαι αποδεκτός 
π απορρίπτεσαι ανάλογα 
με το πόσο π εικόνα σου 
ανταποκρίνεται στο 
πρότυπο του ίΓθθδΙγίΘΓ 
του 21 ου αιώνα. 


Όμως όσο προφανή είναι αυτά για κάποιους 
τόσο πιο πολύπλοκοι και δαιδαλώδεις είναι 
οι μηχανισμοί που τα παράγουν. Το πρότυπο 
που υπαγορεύουν τα ΜΜΕ έχει περάσει με 
μεγάλη επιτυχία στην κοινωνία. Η ομαδοποί¬ 
ηση και η ομοιομορφία έχει ισοπεδώσει κάθε 
ίχνος προσωπικότητας και διαφορετικότητας, 
δημιουργώντας ελεγχόμενους πολίτες. Τους 
βλέπεις στο δρόμο. Φωτοτυπίες, πανομοιό¬ 


τυπα αντίγραφα όλων όσων βλέπεις στην τη¬ 
λεόραση περνούν από μπροστά σου στο δρό¬ 
μο κάθε μέρα. Το πιο τραγικό όμως είναι ότι 
όλοι αυτοί έχουν ιδανικά και υποστηρίζουν 
απόψεις χωρίς ποτέ να τα έχουν σκεφτεί πραγ¬ 
ματικά. Αναμασούν λόγια και εικόνες, τα υιο¬ 
θετούν και νομίζουν ότι όλα αυτά τα έχουν 
επιλέξει οι ίδιοι. Κατακρεουργημένες προ¬ 
σωπικότητες, άβουλα και άγνωμα όντα με προ¬ 
καθορισμένες ανάγκες, δυνατότητες, επιθυ¬ 
μίες και με προδιαγεγραμμένες πορείες. Πα- 
λιότερα έλεγαν ότι είσαι ό,τι δηλώσεις. Τώρα 
πια είσαι ό,τι δείχνεις, δεν χρειάζεται καν να 
το δηλώσεις σε κανέναν. Γίνεσαι αποδεκτός 
η απορρίπτεσαι ανάλογα με το πόσο η εικό¬ 
να σου ανταποκρίνεται στο πρότυπο του 
ίΓθθδίγΙθΓ του 21ου αιώνα. Η Αθήνα του Αυ- 
γούστου του 2004 έδειχνε καθαρή, υγιής, χω¬ 
ρίς αδέσποτα, πρόσφυγες η τοξικομανείς. 
Έτσι έπρεπε να φαίνεται και έτσι φαινόταν. 
Όμως η πραγματικότητα, όχι μόνο της Αθή¬ 
νας, απέχει παρασάγγας από την εικόνα. Χέρι 
χέρι με αυτήν την κατάσταση και με την ισο- 
πεδωτική κυριαρχία της εικόνας προχωράει 
και ο πολιτισμός. Το σύνολο των υλικών του 
μηχανικού και τεχνικού πολιτισμού δεν απο¬ 
βλέπει πια στην βελτίωση της ζωής του αν¬ 
θρώπου και στην τεχνική πρόοδο. Όλες οι 
εφευρέσεις και οι ανακαλύψεις είναι καρποί 
του ανταγωνισμού των πολυεθνικών επιχει¬ 
ρήσεων που αντί να σου λύσουν τα χέρια στα 
δένουν περισσότερο. 

Εξαρτόμαστε από έναν ατμομάγειρα, μια ξυ¬ 
ριστική μηχανή, ένα κινητό που στέλνει ΜΜ5, 
από ένα ειδικό σαμπουάν... μάλλον η εικόνα 
μας εξαρτάται, όχι η ζωή μας. Ελάχιστα δια¬ 
φέρει και ο πνευματικός πολιτισμός ο οποί¬ 
ος δεν έχει να προσφέρει σχεδόν τίποτα. Δεν 
υπάρχουν καινοτομίες, ρηξικέλευθες από¬ 
ψεις, επαναστατική αύρα. Αν θεωρήσουμε ότι 
ο πρωταρχικός στόχος του πολιτισμού ήταν 
η ηθική ανύψωση του ατόμου μπορούμε εύ¬ 
κολα να συμπεράνουμε ότι ο πολιτισμός του 
σήμερα δεν αποσκοπεί σε τίποτα τέτοιο. Είτε 
εστιάσουμε στις επιστήμες, στα γράμματα, 
στην τέχνη, στη θρησκεία είτε εστιάσουμε σε 
έννοιες που αποτελούν τον ηθικό πολιτισμό 
όπως η ελευθερία, η αλληλεγγύη, η ισότητα, 
η δικαιοσύνη βλέπουμε ότι όλα αυτά ή δεν 
συναντώνται πουθενά στην σημερινή κοινω¬ 
νία ή αποβλέπουν στον προσηλυτισμό και στην 
επιδερμική ψηλάφηση των προβλημάτων. 

Όπως έχει πει και ο Ντοστογιέφσκι «κατα¬ 
ραμένος να είναι ο πολιτισμός, αν χρειάζεται 
για την συντήρησή του να καταβροχθίζει αν¬ 
θρώπους» και αυτό είναι πιο επίκαιρο από 
ποτέ. Τώρα πια που η αποξένωση απ την αν¬ 
θρώπινη φύση και η πλήξη του καταναλωτι¬ 
σμού έχει φτάσει σε οριακά σημεία ας ελπί¬ 
σουμε ότι όλοι θα καταλάβουν ότι πρέπει να 
ζεις για να δημιουργείς εικόνες και όχι να δη¬ 
μιουργείς εικόνες για να ζεις. 

Αγγελική Παπαγεωργίου 

523.800 οι άνεργοι σε σύνολο 4.150.000 απασχολούμενων 


Το τελευταίο τρίμηνο του 2004 η ανεργία αυξήθηκε κατά 
δύο ποσοστιαίες μονάδες φτάνοντας στο 11,8% (523.800 
εργαζ. σε σύνολο 4.150.000 απασχολούμενων). Αν όμως 
συνυπολογίσουμε και τους εργαζόμενους που εργάζονται 
σε καθεστώς «μαύρης εργασίας», τότε αυτή υπερβαίνει 
το 20%. Οι άνεργοι κυρίως είναι νέοι και γυναίκες, ενώ το 
υψηλότερο ποσοστό ανεργίας έχουν τα Ιόνια νησιά (18,7%), 
η Δυτική Μακεδονία (16,4%), η Ανατολική Μακεδονία - 
Θράκη (13,9%), η Δυτική Ελλάδα (17%). Οι μακροχρόνια 
άνεργοι (πάνω από 12μηνο) αποτελούν το 50,1% του συ¬ 
νόλου ενώ ο αριθμός των εργαζομένων μερικής απασχό¬ 
λησης είναι 250.000 το τελευταίο τρίμηνο του 2004. Από 
τους 4.150.000 απασχολούμενους, οι 346.400 είναι αυ¬ 
τοαπασχολούμενοι με προσωπικό, οι 962.800 αυτοαπα¬ 
σχολούμενοι χωρίς προσωπικό, οι 2.566.000 μισθωτοί, 
και οι 275.000 βοηθοί στην οικογενειακή επιχείρηση. 

ανεργία 

ο γκρίζος λύκος του εργασιακού ολοκληρωτισμού 


Ο τελικός σκοπός είναι 
να χτυπηθεί η όποια 
οργανωμένη ανατρεπτική - 
ριζοσπαστική συλλογική αντίσταση 
και δράση τωνεργαζομένων 
και να μειωθεί το εργατικό κόστος, 
σαν τα αποφασιστικά μέτρα 
για τον έλεγχο-πειθάρχηση 
συνολικά των εργαζομένων, που 
δεν θα αμφισβητούν 
το κοινωνικοπολιτικό σύστημα 
της μισθωτής εργασίας 


Αποκαλυπτική είναι πρόσφατη έρευνα που εκπόνησε η 
ΙΟΑΡ για λογαριασμό του ΣΕΒ. Η μεγάλη αύξηση της κερ¬ 
δοφορίας κατά το 2003 αποδίδεται ευθέως στη συγκρά¬ 
τηση του κόστους εργασίας, δηλαδή στην περικοπή θέ¬ 
σεων εργασίας. Ιδιαίτερη αναφορά στην έρευνα γίνεται 
στις μικρές και μεσαίες επιχειρήσεις. Για το 2005, προ- 
βλέπεται μείωση στον αριθμό των εργαζομένων κατά 2,4% 
και στο εργατικό κόστος 1,7%. Μεγάλοι «εργοδότες» όπως 
ο ΟΤΕ, η ΔΕΗ, η Εθνική Τράπεζα, η Εμπορική σπεύδουν 
να υλοποιήσουν εκτεταμένα προγράμματα εθελούσιας 
εξόδου, για να αυξήσουν την κερδοφορία τους και να ικα¬ 
νοποιήσουν τους μετόχους τους. 0 ΟΤΕ προγραμματίζει 
6.000 απολύσεις, η Εθνική έχει σαν στόχο την περικοπή 
1900 θέσεων εργασίας, ενώ η ΔΕΗ δεν αντικατέστησε 
600 εργαζόμενους που συνταξιοδοτήθηκαν το 2003. 


Στην ίδια τροχιά κινούνται και οι ιδιωτικές εταιρείες. Νευ¬ 
ραλγικοί κλάδοι-στηρίγματα της «εθνικής» οικονομίας συ¬ 
νεχίζουν τις αθρόες απολύσεις. Στον χώρο της κλωστοϋ¬ 
φαντουργίας η «Κλωνατέξ» δεν είναι η μοναδική εταιρεία 
που απόλυσε 98 εργαζόμενους στο εργοστάσιο της «Τρι- 
κολάν». Τα «Κλωστήρια Κορίνθου» απόλυσαν σημαντικό 
αριθμό εργαζομένων. Η βιομηχανία «Μουζάκης» έχει πε¬ 
ριορίσει το προσωπικό της κατά περίπου 1/5.0 όμιλος απα¬ 
σχολεί 1.257 εργαζόμενους έναντι 1520 στα τέλη του 2001. 
Η βιομηχανία αλουμινίου «Άνκερ» (Αλαμανής - ΣΚΑΙΠΑΚ) 
στο εργοστάσιο του Έβρου και στις αποθήκες των Οινοφύ- 
των γνωστοποίησε την απόλυση 57 εργαζομένων επικα¬ 
λούμενη οικονομικούς λόγους, ενώ οι εργαζόμενοι συνεχί¬ 
ζουν την περιφρούρηση του εργοστασίου απαγορεύοντας 
την είσοδο στην εργοδοσία μέχρι την ικανοποίηση των αι¬ 
τημάτων τους. Ο όμιλος «ΙάθαΙ» είναι χαρακτηριστικό πα¬ 
ράδειγμα, καθώς από τους 413 εργαζόμενους που εργά¬ 
ζονταν στις θυγατρικές της το 2001, σήμερα εργάζονται 
μόνο 204 εργαζόμενοι. Η εταιρεία «Κορφίλ» από το Δε¬ 
κέμβριο του 2003 έχει κλείσει το εργοστάσιο στην Κόριν¬ 
θο απολύοντας 56 εργαζόμενους. Η εταιρεία νημάτων «Επί¬ 
λεκτος» απόλυσε την τελευταία διετία 200 εργαζόμενους. 
0 όμιλος «Νεώριον», που διαθέτει και τα Ναυπηγεία Ελευ¬ 
σίνας, απόλυσε 507 εργαζόμενους (25% του συνόλου) την 
τελευταία διετία. Η επιχείρηση κατασκευής μεταλλικών κα¬ 
τασκευών «ΒΙΕΞ» στην Ελευσίνα (Εμφιεντζόγλου) προέβη 
σε διάστημα 45 ημερών σε 22 απολύσεις, εξασκώντας κατ’ 
αυτό τον τρόπο εργοδοτική τρομοκρατία, με την απειλή της 
απόλυσης, και στους 43 εναπομείναντες εργάτες. Η «Κα¬ 
πνική Μιχαηλίδης» μεταφέρει τα μηχανήματα που είχε στην 
Ξάνθη στο Πολύκαστρο και στα Σκόπια, ενώ στην Ξάνθη θα 
έρθουν (τουλάχιστον σύμφωνα με το σενάριο της εταιρίας) 
παλιότερα μηχανήματα και θα παραμείνουν 60 θέσεις ερ¬ 
γασίας από τις 500. Η «ΔΑΡΙΓΚ» στη Χαλκίδα κρατά απλή¬ 
ρωτους και σε διαθεσιμότητα πέντε μήνες τους 180 εργά¬ 
τες του εργοστασίου, που συνεχίζουν κλιμακώνοντας τους 
αγώνες τους με σκοπό την διατήρηση των θέσεων εργα¬ 
σίας τους. Η «ΦΡΟΖΑ» στη Λάρισα (Μπάρμπα Στάθης, που 
ανήκει στην Δέλτα) απόλυσε ήδη 6 εργαζόμενους. 

Οι 300 εναπομείναντες βλέπουν το μέλλον δυσοίωνο, κα¬ 
θώς η εργοδοσία αποφάσισε τη δημιουργία νέας παραγω¬ 
γικής μονάδας στην Βουλγαρία, στις αρχές του 2005. Την 
ίδια στιγμή συνεχίζεται η κατάληψη του κλωστηρίου «ΚΟΡ- 
ΤΑΓΚ» στην Πιερία (ιδιοκτήτες Αφοί Ηλιάδη) και η περι¬ 
φρούρηση των μηχανημάτων από τους 100 εργάτες που 
βρίσκονται υπό απόλυση και τους οφείλονται τα δεδου¬ 
λευμένα, ενώ ο μεγαλοβιομήχανος εκβιάζει για την παρο¬ 
χή νέων θαλασσοδανείων. Αυξημένες περικοπές θέσεων 
εργασίας έχουν κάνει η «Ράδιο Κορασίδης», η «Μυωπία», 
κ.α. Χιλιάδες επιχειρήσεις του ιδιωτικού τομέα -ακόμα και 
υγιείς- προτιμούν να διοχετεύουν τα επενδυτικά τους κε¬ 
φάλαια εκτός των ελληνικών συνόρων για να μειώσουν 
ακόμα περισσότερο το λειτουργικό κόστος τους, αυξάνο¬ 
ντας θεαματικά την κερδοφορία τους. Χαρακτηριστικό πα¬ 
ράδειγμα η «ΡοΙΙί- ΡοΙΙϊθ» που παρουσιάζει ραγδαία αύξηση 
της κερδοφορίας της εκτός των συνόρων. Στην Ελλάδα απα¬ 
σχολεί μόλις 251 εργαζόμενους (από 275 το 2001), ενώ 
στο εξωτερικό απασχολεί 564 εργαζόμενους, δηλαδή τους 
διπλάσιους. Η ανεργία ως δομικό σύμπτωμα-στήριγμα του 
συστήματος της μισθωτής εργασίας. Τέκνο της ανάπτυξης 
και όχι της έλλειψής της. Η αύξηση της ανεργίας, των απο¬ 


λύσεων, της μερικής απασχόλησης και της νέας φτώχει¬ 
ας αντανακλά την πολιτική των καπιταλιστικών αναδιαρ¬ 
θρώσεων και συνδέεται με την ένταση των ενδοανταγωνι- 
στικών σχέσεων ανάμεσα στο κεφάλαιο για το ποιος θα 
κερδίσει το μεγαλύτερο κομμάτι της αγοράς από τη μια με¬ 
ριά και ανάμεσα στο κεφάλαιο και την εργασία για την αύ¬ 
ξηση του ποσοστού της εκμετάλλευσης των εργαζομένων, 
που θα οδηγήσει και στην αύξηση του ποσοστού κέρδους 
των αφεντικών. Δεν είναι βέβαια τυχαίο ότι η έκρηξη της 
ανεργίας και της φτώχειας συμβαδίζει με την κυριαρχία του 
αγοραίου κρατισμού, την αποδιάρθρωση της όποιας πρό¬ 
νοιας υπήρχε, τον παγκοσμιοποιημένο καπιταλισμό, την ανι- 
σοκατανομή του πλούτου και την θεοποίηση των ιδεολο¬ 
γημάτων της ανταγωνιστικότητας-παραγωγικότητας-ανά- 
πτυξης-επιχειρηματικότητας για την ανάπτυξη του ιδεο¬ 
λογήματος της «εθνικής οικονομίας». Τα παραπάνω σε 
συνδυασμό με τις νέες τεχνολογίες αποτελούν τις βασι¬ 
κές γενεσιουργές αιτίες της ανεργίας. 



Όμως ο βασικός στρατηγικός στόχος κράτους - κυβέρνη¬ 
σης -κεφαλαίου - Ε.Ε. (βλ. Λευκή Βίβλος) είναι η αύξηση 
της ανταγωνιστικότητας - παραγωγικότητας των επιχειρή¬ 
σεων που σημαίνει αύξηση των εργοδοτικών κερδών με 
ταυτόχρονη μείωση του εργατικού κόστους. Παράλληλα υλο¬ 
ποιούν τις ίδιες, παλιές συνταγές υπερεκμετάλλευσης της 
μισθωτής εργασίας αλά ΗΠΑ με περισσότερες ώρες εργα¬ 
σίας, πάγωμα μισθών, ελαστικά ωράρια, ελεύθερες απολύ¬ 
σεις, κατάργηση της κοινωνικής ασφάλισης. Οι κεφαλαιο¬ 
κράτες μπορούν να μικρύνουν το μέγεθος της εταιρείας, 
διατηρώντας το απαραίτητο υψηλά ειδικευμένο ντόπιο ερ¬ 
γατικό δυναμικό και χρησιμοποιώντας ανειδίκευτη ελαστική 
εργατική δύναμη από περιοχές χαμηλού κόστους. Να αυτο¬ 
ματοποιήσουν την αλυσίδα παραγωγής και να μεταφέρουν 
αλλού καθήκοντα και λειτουργίες για τα οποία οι επίσημες 
τιμές στην αγορά εργασίας θεωρούνται πολύ υψηλές 

Αλλά και ο ανταγωνιστικός γιγαντισμός πολλών επιχειρή¬ 
σεων επέφερε όχι μόνο την συρρίκνωση, συγχώνευση άλ¬ 
λων, αλλά και την περισσότερη παραγωγή εμπορευμάτων 
απ’ αυτά που η αγορά μπορεί να καταναλώσει. Σ’ αυτές 
τις συνθήκες τα αφεντικά θέλοντας να αυξήσουν ακόμα πε¬ 
ρισσότερο την παραγωγικότητα μειώνουν το κόστος των 
παραγόμενων προϊόντων με την ελαχιστοποίηση του χρό¬ 
νου παραγωγής τους, «επιστημονικοποιώντας» την παρα¬ 
γωγή με την εισαγωγή νέων, σύγχρονων τεχνολογιών, οι 
οποίες με την σειρά τους καταργούν περισσότερες μόνι- 

φάκελος/ 



Η συνέχιση της 
πολιτικής 
λιτότητας, πιέζει 
προς τα κάτω τη 
δήμόσια και ιδιωτική 
ζήτηση, με αποτέλε¬ 
σμα να επιδεινώνεται 
η ανεργία. Αυτό 
σημαίνει πως όταν 
η αναδιανομή του 
εισοδήματος 
πραγματοποιείται 
σε βάρος της 
εργασίας, τότε 
αυξάνεται η ανεργία, 
επειδή ακριβώς 
αυξάνεται η 
προσφορά εργασίας. 


μες θέσεις εργασίας από αυτές που δημιουργούν. 
Η συνέχιση της πολιτικής λιτότητας, πιέζει προς 
τα κάτω τη δημόσια και ιδιωτική ζήτηση, με απο¬ 
τέλεσμα να επιδεινώνεται η ανεργία. Αυτό ση¬ 
μαίνει πως όταν η αναδιανομή του εισοδήματος 
πραγματοποιείται σε βάρος της εργασίας, τότε 
αυξάνεται η ανεργία , επειδή ακριβώς αυξάνεται 
η προσφορά εργασίας. 

Παράλληλα η άνοδος της ανεργίας αυξάνει τα «δη¬ 
μόσια ελλείμματα», τα οποία με τη σειρά τους 
απαιτούν μεγαλύτερες φορολογικές επιβαρύν¬ 
σεις, οι οποίες ρίχνουν τη ζήτηση και κατά συνέ¬ 
πεια ευνοούν εκ νέου την ανεργία, δημιουργώ¬ 
ντας έτσι ένα φαύλο κύκλο. Στη βάση της προη¬ 
γούμενης προσέγγισης, μπορούμε εύκολα να συ¬ 
νάγουμε το συμπέρασμα ότι η αύξηση της ανερ¬ 
γίας προκύπτει και ως αποτέλεσμα της δημοσιο¬ 
νομικής πολιτικής κυβέρνησης - Ε.Ε., σε συν¬ 
δυασμό με την περαιτέρω εφαρμογή των προ¬ 
γραμμάτων ιδιωτικοποίησης. 

Η σταδιακή μείωση του εισοδήματος των εργαζο¬ 
μένων, λόγω των πληθωριστικών δεικτών και της 
μη αναπλήρωσής του μέσω των πενιχρών αυξή¬ 
σεων στους μισθούς και στις συντάξεις και στα 
όρια του πληθωρισμού, οι αισχροκερδείς ανατι¬ 
μήσεις των προϊόντων, το «ακριβό» ευρώ, η υπερ¬ 
χρέωση μέσω καταναλωτικών δανείων και πιστω¬ 
τικών καρτών συμβάλλουν στην αύξηση των πο¬ 
σοστών ανεργίας, γιατί η αγοραστική ζήτηση «συ¬ 
γκεντρώνεται» πλέον στις μεγάλες αλυσίδες εμπο¬ 
ρικών καταστημάτων. Ακόμα όμως και για τις επι¬ 
χειρήσεις που δεν αντέχουν τον ανταγωνισμό των 
πολυεθνικών, οι εργοδότες κηρύσσουν «πτώχευ¬ 


ση» και κλείνουν τις επιχειρήσεις τους χωρίς 
κόστος για τους ίδιους. Καμιά «πτώχευση», κα¬ 
νένα κλείσιμο επιχείρησης δεν έκανε ποτέ και 
κανένα εργοδότη φτωχότερο. 

Ανάλογα φαινόμενα παρατηρούνται και στον πρω¬ 
τογενή τομέα. Η πολιτική συρρίκνωσης της γε¬ 
ωργίας μετέτρεψε την πλειοψηφία των μικρομε- 
σαίων γεωργών σε ανειδίκευτους βιομηχανικούς 
εργάτες ή οικοδόμους που προστίθενται στις στρα¬ 
τιές των ανέργων ή στην καλύτερη των περιπτώ¬ 
σεων εργάζονται σε καθεστώς μερικής απασχό¬ 
λησης. Με πρόσχημα την καταπολέμηση της ανερ¬ 
γίας και την διατηρησιμότητα θέσεων εργασίας 
δίνονται κίνητρα στις επιχειρήσεις (βλ. αναπτυ¬ 
ξιακούς νόμους ΠΑΣΟΚ - ΝΔ), για τη μείωση των 
εργοδοτικών ασφαλιστικών εισφορών, τη φορο¬ 
λογική ελάφρυνσή τους (από 35% στο 25% μέχρι 
το 2008), και την αμφισβήτηση στην ουσία των 
όποιων εργασιακών δικαιωμάτων, αυξάνοντας το 
όριο των ομαδικών απολύσεων και μειώνοντας τις 
αποζημιώσεις. Η αναπαραγωγή της ανεργίας εί¬ 
ναι εδώ!! Συνεπώς για τα κεφαλαιοκρατικά αφε¬ 
ντικά και τις κυβερνήσεις δεν τίθεται ζήτημα εξά¬ 
λειψης της ανεργίας. Μπορούμε, μάλιστα, να ισχυ¬ 
ριστούμε ότι δεν εκπλήσσονται καθόλου από την 
μαζική ανάπτυξη της ανεργίας σε ένα κλάδο ή σε 
μια περιοχή, για τον πολύ απλό λόγο ότι την προ¬ 
βλέπουν και σε αρκετές περιπτώσεις τη σχεδιά¬ 
ζουν. Το όλο πρόβλημα γι’ αυτούς είναι ζήτημα 
ρύθμισης του όγκου της ανεργίας, του χρόνου πα¬ 
ραμονής κάθε ανέργου στις στρατιές της εφε¬ 
δρείας , της κινητικότητας των εργαζομένων κτλ. 

«Γκρίζες ζώνες» ανεργίας- «Γκρίζα» ζωή. 

Οι συνέπειες από την ανεργία είναι οδυνηρές. 
Επιδεινώνονται οι συνθήκες ζωής των εργαζομέ¬ 
νων, αναβιώνουν τα πιο αντιδραστικά ανακλαστι¬ 
κά τμημάτων εργαζομένων ( π.χ. ακροδεξιά, ρα¬ 
τσισμός ξενοφοβία ), τα αιτήματα γίνονται αμυ¬ 
ντικά για την υπεράσπιση της θέσης εργασίας. Η 
ανεργία ατομικοποιείται, παρουσιάζεται σαν προ¬ 
σωπικό πρόβλημα του κάθε ανέργου, ο οποίος 
ενοχοποιείται για την ανεργία του και καλείται να 
λύσει αυτό το πρόβλημα μόνος, τρέχοντας σε διά¬ 
φορα επιδοτούμενα σεμινάρια εκμάθησης δεξιο¬ 
τήτων, μήπως και του επιτρέψουν να βρει κάποια 
μορφή προσωρινής απασχόλησης. Η πιο επικίν¬ 
δυνη όμως προοπτική από τη διόγκωση της ανερ¬ 
γίας είναι ότι αξιοποιείται από την εργοδοτική 
πλευρά για την περαιτέρω συμπίεση του εισοδή¬ 
ματος των εργαζομένων, με αύξηση της εντατι¬ 
κοποίησης της εργασίας, με διοικητικό αυταρχι- 
σμό, έλεγχο και πειθάρχηση, ενώ ταυτόχρονα προ¬ 
ωθείται η διαίρεση της εργατικής τάξης με τη 
«μαύρη εργασία» χωρίς κοινωνικοασφαλιστικά και 
συνδικαλιστικά δικαιώματα. 

Όμως, ακόμη πιο άσχημη εξέλιξη είναι εκείνη στην 
οποία οι εργαζόμενοι τίθενται αντιμέτωποι μετα¬ 
ξύ τους, διαιρεμένοι σε αυτούς που έχουν εργα¬ 
σία και σε αυτούς που αναζητούν εργασία, τις λε¬ 
γάμενες στρατιές ανέργων, οι οποίες πολλές φο¬ 
ρές χρησιμοποιούνται και ως απεργοσπαστικός 
μηχανισμός προκειμένου να αφαιρεθούν κατα¬ 
κτήσεις των εργαζομένων. Αλλοτε πάλι χρησιμο¬ 


ποιούνται από τον κρατικό συνδικαλισμό των ΓΣΕΕ 

- ΑΔΕΔΥ ώστε να ενισχυθούν οι υπάρχουσες συ¬ 
ντεχνιακές τάσεις, λογικές και νοοτροπίες που 
χαρακτηρίζουν το εργατικό κίνημα. Εξίσου συνέ¬ 
νοχος και συνυπεύθυνος γι’ αυτή την κατάσταση 
που αντιμετωπίζουν οι εργαζόμενοι και οι άνερ¬ 
γοι είναι και ο κρατικός συνδικαλισμός των ΓΣΕΕ 

- ΑΔΕΔΥ, γιατί επιλέγει την υποταχτική στρατη¬ 
γική και στάση με τα συνεχή ξεπουλήματα των 
αγώνων των εργαζομένων, τα συλλαλητήρια - φιά¬ 
σκο (βλ. πρόσφατο τριήμερο) και την αποδοχή 
όλων των ιδεολογημάτων του σύγχρονου κοινω¬ 
νικού δαρβινισμού (παραγωγικότητα - ανάπτυξη 

- ανταγωνιστικότητα -επιχειρηματικότητα κλπ). Ο 
τελικός σκοπός είναι να χτυπηθεί η όποια οργα¬ 
νωμένη ανατρεπτική -ριζοσπαστική συλλογική αντί¬ 
σταση και δράση των εργαζομένων και να μειω¬ 
θεί το εργατικό κόστος, σαν τα αποφασιστικά μέ¬ 
τρα για τον έλεγχο-πειθάρχηση συνολικά των ερ¬ 
γαζομένων, που δεν θα αμφισβητούν το κοινωνι- 
κοπολιτικό σύστημα της μισθωτής εργασίας. 

Να πάρουν οι ίδιοι οι εργαζόμενοι 
την υπόθεση στα χέρια τους! 

Απέναντι στη σύγχρονη ιερή συμμαχία κυβέρνη¬ 
σης - κράτους -κεφαλαίου - Ε.Ε - κρατικού συνδι¬ 
καλισμού, πρέπει να αναπτυχθούν οι βασικές κα¬ 
τευθύνσεις του αγώνα των εργαζομένων, των ανέρ¬ 
γων και των κοινωνικά αποκλεισμένων, ώστε με 
μια πληθώρα πρωτοβουλιών και συνεργασιών να 
βρει υλική διέξοδο η ταξική ενότητά τους. Αυτό 
πρακτικά σημαίνει τον οριζόντιο συντονισμό δυ¬ 
ναμικών παρεμβάσεων μέσα στους πολιτικοσυν- 
δικαλιστικούς και κοινωνικούς αγώνες, ο οποίος 


θα συνενώνει αντί να διαχωρίζει, το τμήμα των 
εργαζομένων μόνιμης και σταθερής εργασίας, με 
το διάσπαρτο, κατακερματισμένο τμήμα ανέρ¬ 
γων, εργαζομένων μερικής απασχόλησης, νεό- 
φτωχων. Με ενιαίες απαιτήσεις και συλλογικές 
ακηδεμόνευτες δράσεις, που στην προμετωπίδα 
τους θα αναδεικνύονται: «Γενικευμένο επίδομα 
ανεργίας για όλους χωρίς προϋποθέσεις, ίσο με 
το μεροκάματο», «λιγότερη δουλειά, δουλειά για 
όλους», «μείωση των ωρών εργασίας στις 30 ώρες, 
χωρίς μείωση των αποδοχών», «Ίσος μισθός για 
ίση εργασία». Όχι σαν ένα σταθμό άφιξης των αγώ¬ 
νων αλλά σαν μια νέα αφετηρία για νέους χειρα¬ 
φετημένους αγώνες με οράματα και στόχους. Οι 
απαιτήσεις αυτές ενοποιούν τις διάσπαρτες δυ¬ 
νάμεις των ανέργων και προφυλάσσουν από την 
εξαθλίωση ένα μεγάλο κομμάτι εργαζομένων, το 
οποίο κινδυνεύει να περιθωριοποιηθεί ακόμα πε¬ 
ρισσότερο. 

Το ζητούμενο, όμως, είναι οι ίδιοι οι εργαζόμενοι, 
οι άνεργοι να χειραφετηθούν παίρνοντας την υπό¬ 
θεση στα χέρια τους μέσα από τις αποφάσεις των 
Γενικών Συνελεύσεών τους και των Επιτροπών 
Αγώνα. Ώστε με την προώθηση ανώτερων μορ¬ 
φών πολιτικοποίησης, συμμετοχής, συναπόφασης, 
μαχητικότητας και με λογικές αυτοοργάνωσης, 
αμεσοδημοκρατικών διαδικασιών, αντιϊεραρχικής 
αφορμαλιστικής οργάνωσης των αγώνων τους, να 
συνεχίσουν τις καταλήψεις εργοστασίων εξερευ- 
νώντας και κατευθυντήριες μορφές αυτοδιεύ¬ 
θυνσής τους, εκβιάζοντας ανοιχτά το κράτος και 
το κεφάλαιο για τις απολύσεις των εργαζομένων. 

Θοδωρής Θεοδωρόπουλος 

Οηεε ιιροη 

3ΠΠ16 



Ο νέος εργασιακός μεσαίωνας στη δύση 


Η ραγδαία διεθνοποίηση του κεφαλαίου και οι ριζικές αλλαγές στις 
δομές του και τον τρόπο λειτουργίας του, ταυτόχρονα με την υπο¬ 
χώρηση έως εξαφάνιση του συνδικαλιστικού κινήματος, έχουν κά¬ 
νει ξεκάθαρο τον επερχόμενο εργασιακό μεσαίωνα. 


Είτε με την σταδιακή υποχώρηση έως εξα¬ 
φάνιση του κράτους πρόνοιας. Είτε με τις δα- 
γκάνες της ανεργίας ως διογκούμενη κοι¬ 
νωνική πραγματικότητα αλλά και ως απειλή. 
Είτε με την εξαχρείωση των αφεντικών, που, 
ανεξέλεγκτοι, μη νιώθοντας πιεσμένοι από 
πουθενά λειτουργούν όπως σε καιρούς φε¬ 
ουδαρχίας, απαξιώνοντας τους εργαζόμε¬ 
νους, μεταβάλλοντάς τους απλώς σε ανα¬ 
λώσιμες για όσο καιρό χρειαστεί μονάδες 
παραγωγής ή προσφοράς υπηρεσίας. Είτε με 
τους εργαζόμενους, που πολύ απέχοντας 
από την οργή που θα μεταβληθεί σε μαχητι¬ 
κή διεκδίκηση και κοινό αγώνα, απεγνωσμέ¬ 
να προσπαθούν να κρατηθούν από μια οποι¬ 
αδήποτε δουλειά, με οποιουσδήποτε όρους, 
κλείνοντας τα μάτια στις σε βάρος τους αλ¬ 
λαγές κι ελπίζοντας τυφλά και μεταφυσικά 
σε μια καλύτερη τύχη σε σχέση με τους άλ¬ 
λους, ή θεωρώντας ότι η απειλή δεν τους 
αφορά επειδή πρόλαβαν εγκαίρως "το τραί¬ 
νο της τεχνολογίας". Κι αν το κουδούνι του 
κινδύνου έχει προ πολλού χτυπήσει για το 
"πρεκαριάτο", δηλ. για τους "επισφαλώς" ερ¬ 
γαζόμενους σε αβέβαιες συνθήκες, με "άτα¬ 
κτο" ωράριο (που μεταφράζεται σε εγρήγορ¬ 
ση ανά πάσα στιγμή), χωρίς ασφάλιση, χωρίς 
αξιοπρεπείς παροχές (κάτι που στο μεγαλύ¬ 
τερο βαθμό αφορά νέους, γυναίκες, μετανά¬ 
στες και ηλικιωμένους απολυμένους), όλα 
δείχνουν πως, με ελάχιστες εξαιρέσεις κο¬ 
ρυφής, η μεγάλη μάζα των ακόμα εργαζόμε¬ 
νων μετατρέπεται σταδιακά σ’ ένα τεράστιο 
όγκο "πρεκάριων", αν δεν κινητοποιηθεί άμε¬ 
σα και δυναμικά ενάντια στο μονόδρομο των 
αφεντικών ώστε να δημιουργήσει το αντίπα¬ 
λο δέος που έχει εκλείψει. 

Το μέλλον δε μας χρειάζεται; Στην Ελλάδα, 
κατά ένα μεγάλο μέρος έχουμε να κάνουμε 
με γενιές που δεν ήταν προετοιμασμένες για 
σκληρή ή μη καταξιωμένη από την επιρροή 
του δίγΙθ-ϋίθ εργασία, δεν ήταν εξοικειωμέ¬ 
νες με την ιδέα. Μεγάλωσαν κυρίως από γο¬ 
νείς που έχοντας αναλώσει τη ζωή τους δου¬ 
λεύοντας, θέλησαν να απαλλάξουν τα παιδιά 
τους από αυτό το άγχος. Τα έστειλαν στο πα¬ 
νεπιστήμιο και τα φαντάζονταν υψηλόβαθμα 
στελέχη σε επιχειρήσεις, γιατρούς, δικηγό¬ 


ρους, πολιτικούς μηχανικούς κι ακόμα πιο συ¬ 
χνά δημόσιους υπαλλήλους. Τώρα που ακό¬ 
μα κι η δική τους επαγγελματική κατάσταση 
είναι επισφαλής και δεν είναι σίγουροι ούτε 
για το άν θα έχουν δουλειά αύριο ούτε για το 
αν θα έχουν σύνταξη μεθαύριο, δεν ξέρουν 
από που να πιαστούν και απεγνωσμένα προ¬ 
σπαθούν με κάθε τρόπο να δούν τα παιδιά 
τους στο δημόσιο, το μόνο εργασιακό χώρο, 
κατά τη γνώμη τους, με εξασφαλισμένο μέλ¬ 
λον και σύνταξη. 

Αυτή η οικονομική και εργασιακή δυσφορία 
εκφράστηκε με την αλλαγή εξουσίας στις εκλο¬ 
γές του Μαρτίου του 2004 και αυτή θα ξαναεκ- 
φραστεί με πανικό στις επόμενες εκλογές, γιατί σ’ 
αυτή τη χρονική φάση ακόμα οι εργαζόμενοι δεν 
καταφέρνουν να δούν το βάθος της εργασιακής 
κρίσης και την πραγματική αιτία της και φαντάζο¬ 
νται πως τοπικές πολιτικές αλλαγές σε επίπεδο 
εξουσίας μπορεί να ανατρέψουν το τοπίο της αθλιό¬ 
τητας, έτσι όπως διαμορφώνεται παγκόσμια. 

Ένα παράδειγμα που διαγράφει το τοπίο. Ενα 

ενδεικτικό παράδειγμα που κάνει ξεκάθαρη 
την κατάσταση και δείχνει τις κατευθύνσεις: 
σ’ ένα κλάδο όπως η τυπογραφία, που πα¬ 
ραδοσιακά είχε ισχυρότατο σωματείο, οι κα¬ 
θοριστικές μεταβολές που συντελέστηκαν εξ 
αιτίας της εισβολής της τεχνολογίας, δημι¬ 
ούργησαν ένα ολόκληρο στρατό από εργα¬ 
ζόμενους - χειριστές τεχνολογίας, νέους κυ¬ 
ρίως, που προσπάθησαν μάταια να στηριχτούν 
στα κεκτημένα προηγούμενων και συνειδη¬ 
τών εργασιακών κατακτήσεων, αλλά μπρο¬ 
στά στην άρνηση των αφεντικών λειτούργη¬ 
σαν με την τακτική του "ο σώζων εαυτόν σω- 
θήτω", με αποτέλεσμα την απαξίωση πλέον 
αυτής της εξειδικευμένης και πάλαι ποτέ κα¬ 
ταξιωμένης εργασίας. Σήμερα, σε όλο το τμή¬ 
μα της εργασίας που αφορά νέες τεχνολο¬ 
γίες δεν υπάρχουν κεκτημένα, ούτε συλλο¬ 
γική σύμβαση, η πρόσληψη γίνεται με βάση 
τον εξαιρετικά χαμηλό και προσβλητικό για 
όλους "μισθό" ("φιλοδώρημα" χαρακτηρίστη¬ 
κε επιτυχημένα) ενός ανειδίκευτου και κάθε 
επιπλέον πληρωμή αποτελεί αντικείμενο "προ¬ 
σωπικής συμφωνίας" του εργαζόμενου με τον 
εργοδότη! "Συμφωνία" με όρους προκαθορι¬ 


σμένους από την έλλειψη οποιουδήποτε σω¬ 
ματείου στήριξης του εργαζόμενου και από 
την υπερπροσφορά άνεργων που θα δέχο¬ 
νταν την ίδια εργασία με ακόμα χαμηλότερες 
αποδοχές! 


' Ολα δείχνουν πω£, με 
ελάχιστες εξαιρέσεις 
κορυφής, η μεγάλη μάζα 
των ακόμα εργαζόμενων 
μετατρέπεται σταδιακά σ' 
ένα τεράστιο όγκο 
"πρεκάριων" αν δεν 
κινητοποιηθεί άμεσα και 
δυναμικά ενάντια 
στο μονόδρομο των αφε¬ 
ντικών ώστε να δημιουρ¬ 
γήσει το αντίπαλο δέος 
που έχει εκλείψει. 


Κι αυτό επιτείνεται (στην Ελλάδα τουλάχι¬ 
στον) από μια παρατεταμένη εφηβεία των νε- 
ώτερων γενεών που για λόγους οικογενεια¬ 
κής ψυχοσύνθεσης αλλα και από αναγκαιό¬ 
τητα τελευταία, επιλέγουν να ζούν με τους 
γονείς μέχρι πολύ προχωρημένες ηλικίες 
(πάνω από τα σαράντα) και αντιμετωπίζουν 
τον μισθό σαν προσωπικό χαρτζηλίκι. Πράγ¬ 
μα που με τη σειρά του καταφέρνει να συ¬ 
ντηρεί προσωρινά ένα ολόκληρο κύκλωμα κα¬ 
τανάλωσης και διασκέδασης που επίσης δεν 
έχει συνειδητοποιήσει την κρίση που επέρ¬ 
χεται. 

Είναι προφανές πως μόνο ένα δυναμικό ερ¬ 
γατικό κίνημα θα μπορούσε να λειτουργήσει 
ως τροχοπέδη σ’ αυτό τον εργασιακό κατή¬ 
φορο, όλα δείχνουν όμως πως είμαστε ακό¬ 
μα μακριά από αυτή τη χρονική στιγμή και γι’ 
αυτό είναι που χρειάζεται η άμεση κινητο¬ 
ποίησή μας. Οτιδήποτε γίνεται σ’ αυτή την 
κατεύθυνση είναι ελπιδοφόρο γαι το μέλλον, 
δεν πρέπει να παραγνωρίζει όμως κανείς και 
το θέμα του σωστού "ίΐπιΐης" όπως θα έλεγαν 
και οι μάνατζερ στους εργασιακούς χώρους. 
Το τέλος της εργασίας; 0 Τζέρεμυ Ρίφκιν, 

Είναι προφανές πως μόνο ένα δυναμικό εργατικό κίνημα θα μπορούσε να λειτουργήσει ως τροχοπέδη σ' αυτό τον εργασια¬ 
κό κατήφορο, όλα δείχνουν όμως πως είμαστε ακόμα μακριά από αυτή τη χρονική στιγμή και γι' αυτό είναι που χρειάζεται 
η άμεση κινητοποίησή μας. Οτιδήποτε γίνεται σ' αυτή την κατεύθυνση είναι ελπιδοφόρο γαι το μέλλον, δεν πρέπει να πα¬ 
ραγνωρίζει όμως κανείς και το θέμα του σωστού "τίιηίη§;" όπως θα έλεγαν και οι μάνατζερ στους εργασιακούς χώρους. 



στο βιβλίο του "Το τέλος της εργα¬ 
σίας και το μέλλον της" (εκδ. "Ν. Σύ¬ 
νορα"), επισημαίνει: "η φωνή εκα¬ 
τομμυρίων εργαζομένων Αμερικα¬ 
νών ακούστηκε επανειλημμένα να 
αοριστολογεί μέσα από το στόμα 
των συνδικάτων, με αποτέλεσμα να 
της δώσει τελικά συγκεκριμένη μορ¬ 
φή μόνο η διοίκηση των επιχειρή¬ 
σεων εις βάρος βέβαια των ίδιων 
των εργαζομένων". 0 Νίκος Κοτζιάς, 
στην εισαγωγή του ίδιου βιβλίου, 
αναφέρει: "Σ’ αυτό συνέβαλε, επι¬ 
πλέον, και η πολιτική συναίνεσης 
των συνδικάτων στις τεχνολογικές 
ανανεώσεις της παραγωγής, που 
έγινε με τρόπο συνθηκολόγησης και 
όχι ουσιαστικής και μαχητικής δια¬ 
πραγμάτευσης, αποφεύγοντας, ταυ¬ 
τόχρονα, να κατανοηθεί η διαμάχη 
της με την εργοδοσία ως "αντιτε- 
χνολογική". 

Το αρνητικό αποτέλεσμα ήταν, θα 
υπογραμμίσει με το δίκιο του ο Ρίφ- 
κιν, ότι τα αμερικανικά συνδικάτα 
προσανατολίστηκαν περισσότερο 
στην πολιτική της επανεκπαίδευ¬ 
σης, όπως εξάλλου και αρκετά ευ¬ 
ρωπαϊκά σήμερα (1996), αντί σ’ αυ¬ 
τήν του ελέγχου της τεχνολογίας 
και του τρόπου πρακτικής εφαρμο¬ 
γής της στους τόπους εργασίας. 


Αντί να διατυπώσουν μια επιθετική 
πολιτική σύνδεσης της αύξησης της 
παραγωγικότητας και των νέων τε¬ 
χνολογιών με τις ώρες εργασίας και 
την εισοδηματική συμμετοχή στα οφέ¬ 
λη αυτής της αύξησης, επέλεξαν μια 
αδιέξοδη αμυντική πολιτική υπερά¬ 
σπισης αυτού που ήταν παλιό και χα¬ 
νόταν. Δεν αξιοποιήθηκαν, δηλαδή, 
οι ανάγκες των επιχειρήσεων, προ- 
κειμένου να εισάγουν τις νέες τε¬ 
χνολογίες στις διαδικασίες εργα¬ 
σίας, σε νέες οργανωτικές δομές. 
Δομές στις οποίες οι ίδιοι οι εργα¬ 
ζόμενοι θα είχαν περισσότερα πε¬ 
ριθώρια ενεργητικής δραστηριότη¬ 
τας, άρα, αρχικά καλύτερες συνθή¬ 
κες συλλογικής διαπράγματευσης." 

Σήμερα, δέκα χρόνια μετά, ακόμα 
και στην Ελλάδα, όσοι χρησιμοποι¬ 
ούν τις νέες τεχνολογίες στον ερ¬ 
γασιακό τους χώρο, καταλαβαίνουν 
πολύ καλά πλέον τι σημαίνουν τα 
παραπάνω, ενώ οι υπόλοιποι, θα έρ¬ 
θει η στιγμή που θα το κατανοήσουν 
επώδυνα, όταν θα διαπιστώσουν ότι 
ακόμα και η προχωρημένη γνώση 
των τεχνολογιών, αποκτημένη απο¬ 
κλειστικά με τη δική τους προσπά¬ 
θεια, ευθύνη, χρόνο κι έξοδα, δεν 
αποτελεί ούτε υποτυπώδες δια¬ 
πραγματευτικό χαρτί σ’ ένα οργου- 
ελικό εργασιακό χώρο που οι νέες 
εξελίξεις στην τεχνολογία επέρχο¬ 
νται με ρυθμό βομβαρδισμού, ανά¬ 
λογα με τις επιλογές των πολυε¬ 
θνικών, που τις ελέγχουν άλλωστε. 


Και δεν είναι καθόλου πολυτέλεια 
να μιλήσει κανείς για οριστικά χα¬ 
μένο ελεύθερο χρόνο, για διαρκές 
άγχος να μη μείνει κανείς πίσω και 
πεταχτεί έξω από τον εργασιακό 
χώρο, για καταδυνάστευση και τε¬ 
λικά κατάργηση της προσωπικής 
ζωής και άλλων -μή εργασιακών- 
δραστηριοτήτων, για υστερία κι αυ¬ 
ξημένη επιθετικότητα, για στροφή 
στα αγχολυτικά και σε άλλα χημικά 
παρασκευάσματα που "βοηθούν" 
στην ισορροπία (η κάθετη αύξηση 
της κατανάλωσής τους τα τελευταία 
χρόνια το πιστοποιεί). 

Γιατί η επισφαλής εργασία σ’ ένα 
κόσμο που η ύπαρξη κάποιου κα¬ 
θορίζεται από τη συμμετοχή του στο 
χώρο της εργασίας, σημαίνει πως 
αύριο αυτή μπορεί να μην υπάρχει, 
και κανείς δε διαβεβαιώνει πως αυτό 
θα είναι προσωρινό, αντίθετα η 
εμπειρία, κυρίως η διεθνής αλλά 
και η εγχώρια, δείχνει πως όποιος 
πετιέται έξω δεν έχει δρόμους να 
ξαναμπεί. Αυτό όποιος δεν το γνω¬ 
ρίζει το διαισθάνεται κι η απεγνω¬ 
σμένη προσπάθεια να κρατηθεί "μέσα 
στο παιχνίδι" του κοστίζει την ίδια 
τη ζωή του, είτε ουσιαστικά είτε κυ¬ 
ριολεκτικά. ■ 

Άννα Κάπα 

Παραφράζοντας την πασίγνωστη εισαγωγή στο αξεπέραστο διαυγα- 
στικό και καταγγελτικό Μανιφέστο που μας κληροδότησαν οι Μθγχ 
και ΕηηβΙε, θα ξεκινήσω επαναλαμβάνοντας για λογαριασμό μου ότι 
στην εποχή μας: «Ένα φάντασμα πλανιέται πάνω από την ανθρωπό¬ 
τητα: το φάντασμα της πλανητικής κυριαρχίας του άγριου καπιταλι¬ 
σμού μέσω ενός ιδιότυπου αυτοκρατορικού ολοκληρωτισμού, ο οποί¬ 
ος συνδυάζει τις χειρότερες όψεις του πολιτικού και ψυχικού κατα¬ 
ναγκασμού του παρελθόντος. 


Παγκοσμιοποίηση & 
ανθρωποειδικός τύπος 



0 πολιτικός και ο ψυχικός ολοκληρωτισμός 
(με εργαλεία του τη θρησκεία και τις 
κατά καιρούς διαθέσιμες ψυχοτεχνι¬ 
κές χειραγώγησης) ως μέ¬ 
θοδοι διευθέτησης 
των ανθρώ- 
πι- 


Όλες οι δυνάμεις της αντίδρασης ενώθηκαν σε μια ανίερη συμμαχία 
για να δώσουν σάρκα και οστά σ’ αυτό το φάντασμα: οι κεφαλαιο¬ 
κράτες και οι γραφειοκράτες, οι πολιτικοί και οι κομισά¬ 
ριοι, οι επιστήμονες και οι στρατοκράτες, οι ακα¬ 
δημαϊκοί και οι ιεροκήρυκες, οι διαχειριστές και 
οι διώκτες. 0 αυτοκρατορικός ολοκληρωτι¬ 
σμός, ιδεολογική και πολιτική έκφανση του 
παγκοσμιοποιημένου άγριου καπιταλι¬ 
σμού συνιστά μια απειλή για ανθρώπι¬ 
νη κοινωνία. Είναι κατά συνέπεια και¬ 
ρός οι αντίπαλοι του να εκθέσουν ανοι¬ 
χτά μπροστά σ’ όλο τον κόσμο τις αντι¬ 
λήψεις, τους σκοπούς και τις επιδιώ¬ 
ξεις τους, και ν’ αντιπαραθέσουν στην 
πραγματική απειλή του υπό ενσάρ¬ 
κωση φαντάσματος του αυτοκρα- 
τορικού ολοκληρωτισμού, μια θεω¬ 
ρία και μια μέθοδο για την αντιμε¬ 
τώπιση του. Η ιστορία όλων των κοι¬ 
νωνιών μέχρι σήμερα ήταν ιστορία 
ταξικών αγώνων. Η ιστορία όλων των 
κοινωνιών από δω και πέρα, θα είναι η 
ιστορία της ανυπαρξίας οποιουδήποτε κοι¬ 
νωνικού αγώνα. Θα είναι, δηλαδή, η ιστο¬ 
ρία του αυτοκρατορικού ολοκληρωτισμού, 
απέναντι στον οποίο οι δυνάμει σκλάβοι του 
μπορούν και πρέπει να εναντιωθούν». 


νων υποθέσεων σε βάρος και εναντίον των ανθρώπων, εναλλάσσονταν 
μεταξύ τους κατά τη μακραίωνη ιστορική διαδρομή των ανθρώπινων 
κοινωνιών. 0 πρώτος στηρίζεται, κυρίως, στην άσκηση της ανοικτής 
φυσικής βίας. 0 δεύτερος βασίζεται στις διανοητικές και ψυχολογικές 
λοβοτομές, που αλλοιώνουν ύπουλα την ανθρώπινη βούληση μέχρι τον 
τελικό εκμηδενισμό της. Η ενοποίηση αυτών των δύο μορφών κατανα¬ 
γκασμού, χειραγώγησης και ελέγχου σε συνδυασμό με την εξέλιξη των 
τεχνικών που επιτρέπουν την προγραμματισμένη διαστροφή του αν¬ 
θρώπινου ψυχισμού, εγκαινιάζουν μια περίοδο κρίσης κατά την οποία 
ο άνθρωπος όπως τον γνωρίζαμε μέχρι σήμερα (ως βιολογική και ψυ- 
χοδιανοητική ενότητα) βαθμιαία υποκαθίσταται από ένα ανθρωποειδι- 
κό τύπο με προβλεπτά και διαμορφώσιμα ψυχικά γνωρίσματα, ο οποί¬ 
ος είναι κατάλληλος να λειτουργήσει στις νέες συνθήκες του παγκο- 
σμιοποιημένου καπιταλισμού. Από το 1971, ολόκληρος ο κόσμος μπή¬ 
κε σε μια περίοδο βαθιάς κρίσης που θίγει όλους τους τομείς της κοι¬ 
νωνικής ζωής. Η κρίση πυροδοτήθηκε από την πελώρια επιχείρηση για 
την αμερικανοποίηση της παγκόσμιας οικονομίας (που αποδόθηκε με 
τον όρο «παγκοσμιοποίηση») η οποία ξεκίνησε με τη νομισματική κρί¬ 
ση του Μαΐου του 1971. Με βασικά εργαλεία το «Διεθνές Νομισματι¬ 
κό Ταμείο» (ΔΝΤ), την «Παγκόσμια Τράπεζα» (ΠΤ), τον «Παγκόσμιο Ορ¬ 
γανισμό Εμπορίου» (ΠΟΕ) και τα καταστρεπτικά ιδεολογήματα της «ελεύ¬ 
θερης αγοράς» και της «απεριόριστης ανάπτυξης», η διαδικασία της 
μεθοδευμένης κρίσης επιταχύνθηκε τρομακτικά μετά τη διάλυση του 
ανατολικού μπλοκ που λειτουργούσε ως σχετικός αποτρεπτικός πα¬ 
ράγοντας. Ως αποτέλεσμα: 

1) Στο πεδίο της υλικής παραγωγής, συνειδητοποιείται με όλο και πιο 
τραγικό τρόπο το γεγονός ότι ο βιομηχανικός πολιτισμός έφτασε στα 
φυσικά όρια της «ανάπτυξής» του εξαντλώντας με μη-αντιστρεπτό τρό¬ 
πο τις υλικές προϋποθέσεις της επιβίωσης του ανθρώπινου είδους 
(ενώ παράλληλα, η αυξανόμενη σπανιότητα των πρώτων υλών εισάγει 
στην καθημερινότητά μας ένα πλήθος -όλο και πιο άγριων- πολεμικών 
συγκρούσεων για των έλεγχο των αποθεμάτων τους). 

2) Στο πεδίο της οικονομίας, επιτελείται μια χωρίς προηγούμενο κα¬ 
τεδάφιση όλων των ρυθμιστικών κανόνων που καθόριζαν τις σχέσεις 
εργασίας και κεφαλαίου, με αποτέλεσμα: α) τη μετατροπή του εργα¬ 
ζόμενου σε «πράγμα», με το νομικό περιεχόμενο του όρου, β) την αλ¬ 
λοίωση του περιεχομένου της εργασίας, γ) τη δραματική αύξηση της 
ανεργίας στον «αναπτυγμένο» κόσμο, δ) την (εξ’ αυτής), επίταση όλων 
των φαινομένων της κοινωνικής παθολογίας και ε) την επιδείνωση της 
ανελέητης εκμετάλλευσης του «τρίτου» κόσμου. Και, 

3) Στο πολιτιστικό πεδίο, συντελείται μια χωρίς προηγούμενο διάλυση 
της «πολιτιστικής δημιουργίας της θεσμισμένης κοινωνίας» με τη συ¬ 
στηματική καταστροφή της κριτικής λειτουργίας και τη διαμόρφωση 
ενός «υπερεκπολιτισμένου και νεοαναλφάβητου κοινού» προορισμέ¬ 
νου να καταναλώνει σκουπίδια: «Αυτό που ψυχορραγεί σήμερα -ή που 
τουλάχιστον αμφισβητείται βαθιά- είναι ο δυτικός πολιτισμός. 0 καπι¬ 
ταλιστικός πολιτισμός, ο πολιτισμός της καπιταλιστικής κοινωνίας... 
πεθαίνει ως σύνολο από νόρμες και αξίες, ως κοινωνικο-ιστορικός τύ¬ 
πος ατόμων, ως σημασία σχέσης της συλλογικότητας με τον εαυτό της, 
με τις συνιστώσες της, με το χρόνο και με τα ίδια της τα έργα». Μέσα 
σε 30 χρόνια, όλες οι προηγούμενες βεβαιότητες κι οι σταθεροποιη¬ 
τικές αξίες αποδεικνύονται ανενεργές και αμφισβητούνται ή ανατρέ- 
πονται. Οι κοινωνικοποιητικοί θεσμοί (οικογένεια, σχολείο, γειτονιά) 
προβάλλουν απολύτως ανεπαρκείς να λειτουργήσουν αποτελεσματι¬ 
κά στις νέες δραστικά μεταλλαγμένες συνθήκες και υποβαθμίζονται ή 
εξαφανίζονται: Η οικογένεια ως θεσμός της πρωτογενούς κοινωνικο¬ 
ποίησης βαθμιαία υποκαθίσταται από την τηλεόραση, το σχολείο ως 
θεσμός της δευτερογενούς κοινωνικοποίησης δυσλειτουργεί και η γει¬ 
τονιά ως συμπληρωματικό και ενοποιητικό στοιχείο αυτών των δύο θε¬ 
σμών εξαφανίστηκε (χωρίς να αντικατασταθεί από κάτι ανάλογο της). 
Παράλληλα, οι άλλοι ρυθμιστικοί θεσμοί (δίκαιο, οικονομία, εκπαίδευ¬ 
ση, επιστήμη) που για αιώνες συντελούσαν στη διατήρηση και την ανα¬ 
παραγωγή της κοινωνικής συνοχής, μεταμορφώνονται «ανεξήγητα» σε 
παράγοντες της κοινωνικής αποσάθρωσης. 

Ολόκληρο το ψυχοδιανοητικό, φαντασιακό και υλικό σύμπαν που καθό¬ 
ριζε τη διάπλαση και τη νοηματοδότηση της ανθρώπινης ύπαρξης, απο¬ 
συντίθεται ταχύτατα και καμιά προοπτική ή διεκδίκηση μιας άλλης, και- 

νούργιας (και ποιοτικά διαφορετικής) ανασυγκρότησής του δεν δια- 
φαίνεται στον ορίζοντα. Και σ’ αυτό ακριβώς έγκειται η ιστορικά μο¬ 
ναδική τραγωδία της εποχής μας. Η επιχείρηση αμερικανοποίησης 
της παγκόσμιας οικονομίας που προβλήθηκε και επιβλήθηκε ως «πα¬ 
γκοσμιοποίηση», απλώς επαλήθευσε μετά από μισό αιώνα, την «προ¬ 
φητική» διαπίστωση του ΡοΙαηγϊ, σύμφωνα με την οποία: «Το να αφή¬ 
νεις το μηχανισμό της αγοράς να είναι ο μόνος διευθυντικός παρά¬ 
γοντας της μοίρας των ανθρώπων και του φυσικού τους περιβάλ¬ 
λοντος... θα οδηγήσει σε κατεδάφιση της κοινωνίας». 


Στο πολιτιστικό πεδίο, 
συντελείται μια χωρίς 
προηγούμενο διάλυση 
της «πολιτιστικής 
δημιουργίας της 
θεσμισμένης κοινωνίας» 
με τη συστηματική 
καταστροφή της κριτικής 
λειτουργίας και 
τη διαμόρφωση ενός 
«υπερεκπολιτισμένου 
και νεοαναλφάβητου 
κοινού» προορισμένου 
να καταναλώνει σκουπίδια. 


0 παγκοσμιοποιημένος καπιταλισμός είναι η οικονομική βάση και η 
πιο συνεπής μορφή του ολοκληρωτικού αυτοκρατορικού φαινομέ¬ 
νου που αναπτύσσεται σήμερα ως κακοήθης νεοπλασία σε πλανη¬ 
τικό επίπεδο. Οι κοινωνικές λειτουργίες των καπιταλιστικών ελίτ 
που στην προηγούμενη φάση επιτελούνταν από ένα σώμα δημοσίων 
υπαλλήλων, εκτελούνται σήμερα από μια στρατιά έμμισθων κομισά¬ 
ριων των πολυθενικών εταιριών. Η διαμόρφωση του αυτοκρατορι- 
κού φαινομένου προϋποθέτει την ικανότητα της μητρόπολης να επι¬ 
βάλλει διεθνώς μια ριζική αναδιάταξη αφενός των σχέσεων μητρό¬ 
πολης και περιφέρειας και αφετέρου των σχέσεων εργασίας και κε¬ 
φαλαίου. 

Αλλά για να επιτευχθεί κάτι τέτοιο, πρέπει να διασφαλιστεί: (α) η 
επιβολή και η λειτουργία ενός διεθνούς μοντέλου ποινικής κατα¬ 
στολής (που εγγυάται την εξουδετέρωση των αντιδράσεων που συ¬ 
νεπάγονται αυτές οι ανατροπές) και (β) η χειραγώγηση της αν¬ 
θρώπινης βούλησης (πράγμα που σημαίνει τη διαμόρφωση ενός αν- 
θρωποειδικού τύπου κατάλληλου να λειτουργεί στο πλαίσιο της και¬ 
νούριας κοινωνικο-ιστορικής πραγματικότητας). 

0 πρώτος στόχος έχει ήδη επιτευχθεί: Κατά τη μεταπολεμική πε¬ 
ρίοδο, μέσω της αντιναρκωτικής, αντικομουνιστικής και αντιτρομο- 
κρατικής σταυροφορίας, οι ΗΠΑ διαμόρφωσαν και επέβαλαν διεθνώς 
(με μύριους όσους πολιτικούς, διπλωματικούς, οικονομικούς και 
στρατιωτικούς εκβιασμούς) ένα μοντέλο ποινικής καταστολής υπό 
τον απόλυτο έλεγχό τους και διασφάλισαν την ανεξέλεγκτη δράση 
των οργάνων τους (ϋΕΑ, ΟΙΑ, ΡΒΙ), που εποπτεύουν την κατά τό¬ 
πους εφαρμογή του. 

0 δεύτερος στόχος είναι υπό επίτευξη: Μέσω της ομογενοποίησης 
των διαφορετικών τρόπων ύπαρξης των ανθρώπινων κοινωνιών, των 
ομάδων και των ατόμων επέρχεται μια ριζική ανατροπή στην τερά¬ 
στια ποικιλία των στοιχείων που χαρακτηρίζουν, συνθέτουν και νοη- 
ματοδοτούν τις ανθρώπινες κοινωνίες στον πλανήτη: Τα συστήμα¬ 
τα αξιών, οι τρόποι ύπαρξης, οι στάσεις ζωής, οι ιστορικές μνήμες, 
οι τρόποι παραγωγής, διατροφής, ένδυσης και ψυχαγωγίας, η ιατρι¬ 
κή πρακτική, ομογενοποιούνται σε ενιαία μοντέλα που εφαρμόζο¬ 


νται αδιακρίτως σε όλο τον πλανήτη. Από τη στιγμή που θα ολο¬ 
κληρωθεί αυτή η πορεία, ο άνθρωπος, απογυμνωμένος από την ιστο¬ 
ρική του διάσταση, θα «υφίσταται» σαν ένα απλό αν-ιστορικό είδος 
πλάι στα άλλα είδη του ζωικού βασιλείου. Το πρόβλημα για την εξου¬ 
σία ήταν πάντοτε «η κατασκευή ενός πράγματος που δεν υπάρχει, 
ενός ανθρώπινου είδους το οποίο θα μοιάζει με τα άλλα ζωικά είδη 
και του οποίου η μόνη ελευθερία θα συνίσταται στη διατήρηση του 
είδους». (Η. ΑΓθπόί) 

Όπως είναι ευνόητο, για να ολοκληρωθεί αυτή η εξέλιξη, απαιτεί¬ 
ται μια βαθιά, προγραμματισμένη και συστηματική επέμβαση στον 
πυρήνα των ψυχικών λειτουργιών του ανθρώπου: Αντίληψη. Βούλη¬ 
ση. Εναισθησία. Κρίση. Μνήμη. Νοημοσύνη. Προσανατολισμός. Προ¬ 
σοχή. Σκέψη. Συγκέντρωση. Συναίσθημα. Συνείδηση. Τάση για ενέρ¬ 
γεια. Όλα αυτά τα στοιχεία πρέπει να διαφοροποιηθούν, σε διαφο¬ 
ρετικό βαθμό και με διαφορετικούς τρόπους. Και διαφοροποιούνται 
με δραστικές παρεμβάσεις στα μέσα με τα οποία συλλαμβάνουμε 
τον, επικοινωνούμε με τον και ενεργούμε στον κόσμο, στο επίπεδο 
της αντίληψης (με τον εκτόπισμά της έννοιας από την εικόνα), στο 
επίπεδο της γλώσσας (με τη διαστροφή του περιεχομένου των λέ¬ 
ξεων και των εννοιών, όπως π.χ. η εργασία που μεταποιήθηκε σε 
απασχόληση, ο εργαζόμενος σε απασχολήσιμο, η ανεργία σε φτώ¬ 
χεια, κ.α.), και στο επίπεδο της δράσης (με την τροποποίηση της εί¬ 
δους και του περιεχομένου της βούλησης και της τάσης για ενέρ¬ 
γεια). Όλα αυτά συνεπάγονται μια ριζική αποδυνάμωση (και, συνε¬ 
πώς, αλλοίωση και ρηχότητα) της κρίσης, της μνήμης, του προσα¬ 
νατολισμού (σε σχέση με το χώρο, το χρόνο, τον εαυτό μας και τους 
άλλους), του συναισθήματος και της συνείδησης, και κατατείνουν 
στη διαμόρφωση ενός νέου τύπου ανθρώπου ο οποίος έχοντας εσω- 
τερικεύσει τη δουλεία του ως μια δήθεν αδήριτη «αναγκαιότητα» η 
οποία υπερβαίνει τη θέλησή του, παραιτείται από το δικαίωμά του 
να δημιουργεί τον κόσμο, την ιστορία και τον εαυτό του, και έτσι με¬ 
τασχηματίζεται από ενεργός κινητήρια δύναμη της ιστορίας σε πα¬ 
θητικό ενεργούμενό της. «Αυτός ο τύπος ανθρώπου έχει υλοποιη¬ 
θεί ιστορικά: Είναι ο άνθρωπος της σύγχρονης εποχής, είναι ο άν¬ 
θρωπος της μάζας, ο ικανοποιημένος με την ευτελή του μόρφωση, 
τις ασήμαντες αρετές του, την ευτυχία που του προκαλεί η μέτρια 
τοξικομανία του... Είναι ένας άνθρωπος αδύναμος, αφοπλισμένος, 
ευνουχισμένος, απομονωμένος. Είναι ο άνθρωπος της ψυχρής τε¬ 
χνολογίας και των κομματιασμένων συναισθημάτων, είναι ο άνθρω¬ 
πος που έχει εξοριστεί μέσα στον εαυτό του. Σχιζοειδικός έξω απ’ 
τους τοίχους του ψυχιατρείου. Σχιζοφρενικός μέσα σ’ αυτούς...» 

Στον ιστορικό ορίζοντα του ανθρώπου προβάλλει ήδη το φάσμα της 
παγκοσμιοποιημένης, ομογενοποιημένης στρατοπεδικής, κοινωνίας 
που ευαγγελίζεται η αυτοκρατορική παράνοια των ΗΠΑ. Μιας κοι¬ 
νωνίας που το πειραματικό της μοντέλο έχει δοκιμαστεί μαζικά με 
«επιτυχία» στα εργαστήρια της «ολοκληρωτικής κυριαρχίας» της 
Εξουσιαστικής Διεθνούς: Τα στρατόπεδα συγκέντρωσης και τα στρα- 
τοκρατικά καθεστώτα σε όλη την έκταση του πλανήτη αποτελούν το 
ήδη βιωθέν εξουσιαστικό προείκασμα της αποτρόπαιης κατάστασης 
που θα βιωθεί σ’ ένα πολύ κοντινό μέλλον από τις ανθρώπινες κοι¬ 
νωνίες οι οποίες θα συντίθενται από μια ομοιογενή μάζα ανιστορι- 
κών ανθρωποειδών, προγραμματισμένων να μην παρεκκλίνουν ποτέ 
από τον «κανόνα». Ένα άθυρμα από ιδεώδεις μέσους «πολίτες» για 
τους οποίους δεν έχει καμιά σημασία εάν φορούν την ομοιόμορφη 
στολή των φυλακισμένων ή εάν βολεύονται με ένα συμβατικό ζουρ¬ 
λομανδύα. Η ολοκληρωτική χειραγώγηση της ανθρώπινης βούλησης 
και ο συνακόλουθος οριστικός θρίαμβος της παγκοσμιοποιημένης 
εξουσίας, δεν αποτελεί μια μακρινή αποκρουστική προοπτική, αλλά 
την (υπό διαμόρφωση) οδυνηρή πραγματικότητα μιας ιστορίας που 
τείνει στην αυτοαναίρεσή της. Κι όπως σηματοδοτείται από τις εξε¬ 
λίξεις, ο άνθρωπος -εάν δεν αντιδράσει- θα υποστεί σύντομα την 
οριστική «λύση» αυτού του προβλήματος, με την αμετάκλητη απώ¬ 
λεια του δικαιώματος του να νοηματοδοτεί την κοινωνία, την ιστο¬ 
ρία και τη ζωή του. 

Ζώντας στην εποχή της ομογενοποιημένης συνείδησης, διαπιστώ¬ 
νουμε καθημερινά ότι οι προοπτικές είναι απελπιστικές. Αλλά πα¬ 
ράλληλα, ανακαλύπτουμε ότι υπάρχουν ελπιδοφόρες νησίδες αμφι¬ 
σβήτησης που θα μπορούσαν να εξελιχθούν σε μέτωπα αντίστασης. 


«Αυτά τα μέτωπα της αντίστασης βρίσκονται παντού υπό διαμόρ¬ 
φωση. Και πρέπει να τα χτίσουμε, καθένα μας χωριστά και όλοι μαζί», 
εξεγειρόμενοι. Γιατί η εξέγερση είναι το δέλεαρ της ιστορίας. Η 
πρώτη πράξη της ζωής (με το βιολογικό και το ψυχικό της περιεχό¬ 
μενο). Η κεντρική έννοια της διανοητικής παραγωγής, της επιστή¬ 
μης, της λογοτεχνίας, της μουσικής, των εικαστικών τεχνών. Μ’ 
άλλα λόγια, το βασικό εργαλείο της επιβίωσής μας. Στην εποχή της 
καπιταλιστικής παγκοσμιοποίησης η εξέγερση ξεκινάει από την ενα¬ 
ντίωση στην εφιαλτική οργουελιανή γλώσσα που τείνει να μας κα¬ 
ταστήσει ανίκανους να συλλαμβάνουμε, να στοχαζόμαστε, να κριτι¬ 
κάρουμε και να εναντιωνόμαστε στην πραγματικότητα, όπως αυτή 
ορίζεται από τον εσμό των κομισάριων οι οποίοι βρίσκονται στην 
υπηρεσία του αυτοκρατορικού καθεστώτος και έχουν ως υπηρεσια¬ 
κό καθήκον να μας αναγκάσουν να εσωτερικεύσουμε τις συντελού- 
μενες μεταβολές ως κάτι το αναπόφευκτο, το αναπότρεπτο και το 
μοιραίο. Σήμερα, για πρώτη φορά στην ιστορία μας είμαστε αντιμέ¬ 
τωποι με την καθολική κυριαρχία ενός παραλογισμού που τείνει να 
μεταλλάξει την ανθρώπινη φύση μας. 


Στον ιστορικό ορίζοντα 
του ανθρώπου 
προβάλλει ήδη το φάσμα 
της παγκοσμιοποιημένης, 
ομογενοποιημένης 
στρατοπεδικής, κοινωνίας 
που ευαγγελίζεται 
η αυτοκρατορική παράνοια 
των ΗΠΑ. 


Αυτός «ο παραλογισμός δεν βρίσκεται στο γεγονός ότι οι μηχανι¬ 
σμοί που δημιούργησε ο άνθρωπος είναι κάτω από ορισμένες συν¬ 
θήκες πιο δυνατοί και μάλιστα πιο έξυπνοι από τον άνθρωπο. Βρί¬ 
σκεται στο γεγονός ότι οι μηχανισμοί αυτοί δημιουργούν αναγκα¬ 
στικά καταστάσεις που υποχρεώνουν τον άνθρωπο να παίζει σ’ ένα 
παιχνίδι όπου οι πιθανότητες της ολοκληρωτικής συντριβής του αυ¬ 
ξάνουν συνεχώς...». 

Αποτελεί μία από τις μεγαλύτερες κοι¬ 
νοτοπίες: τα παιδιά είναι το μέλλον του 
κόσμου. Ε, τότε αυτός ο κόσμος ας μην 
είναι και ιδιαίτερα χαρούμενος. Επειδή 
μπορεί μεταξύ του 1960-2000 οι θά¬ 
νατοι παιδιών κάτω των πέντε χρόνων 
να μειώθηκαν κατά 50% αλλά σήμερα 
υπολογίζεται ότι κάθε λεπτό πεθαίνουν 
20 παιδιά, δηλαδή 1232 παιδιά την ώρα. 
Υπολογίζεται ότι 10.800.000 παιδιά - 
όσο ο πληθυσμός μιας χώρας όπως η 
Ελλάδα- κάθε χρόνο πεθαίνουν πριν γί¬ 
νουν πέντε χρόνων. Και μάλιστα από 
αιτίες που μπορούσαν να προληφθούν. 
Αρκεί να σκεφτεί κανείς ότι το 54% 
όλων αυτών των θανάτων σχετίζονται 
με τον υποσιτισμό. 

Και ποιος πληρώνει αυτό το φρικτό φόρο 
υπονόμευσης του μέλλοντος του; Μα οι 


λιγότερο αναπτυγμένες χώρες. Είναι 
χαρακτηριστικό ότι σχεδόν οι μισοί θά¬ 
νατοι παιδιών κάτω των 5 ετών παγκο- 
σμίως -το 42% για την ακρίβεια- συμ¬ 
βαίνουν στην υποσαχάρια Αφρική, το ένα 
τρίτο (33%) στη Νότια Ασία, το 13% στις 
χώρες της Αν.Ασίας και του Ειρηνικού, 
στη Μ. Ανατολή και τη Βόρειο Αφρική το 
5%, στη Λατινική Αμερική και την Κα- 
ραϊβική το 4%, στην Κεντρική Ανατολι¬ 
κή Ευρώπη και στην Κοινοπολιτεία των 
Ανεξάρτητων χωρών καθώς και στις χώ¬ 
ρες της Βαλτικής το 2% ενώ στις βιο¬ 
μηχανικές χώρες το 1 %. Ωστόσο ας μη 
γελιόμαστε, η φτώχεια δεν είναι απο¬ 
κλειστικότητα των αναπτυσσόμενων χω¬ 
ρών αφού σε 11 από τις 15 βιομηχανι¬ 
κές χώρες για τις οποίες υπάρχουν συ¬ 
γκρίσιμα στοιχεία, η αναλογία παιδιών 
που ζουν σε νοικοκυριά χαμηλού εισο¬ 


δήματος μέσα στην προηγούμενη δε¬ 
καετία έχει ανεβεί. 

Μια μακροπρόθεσμη ματιά στα στοιχεία 
των διεθνών οργανισμών που ασχο¬ 
λούνται με το θέμα μπορεί να επιτρέ¬ 
πει κάποια μορφή αισιοδοξίας αφού σή¬ 
μερα παγκοσμίως τα παιδιά έχουν τις 
μισές πιθανότητες να πεθάνουν πριν γί¬ 
νουν πέντε χρονών: στις αρχές της δε¬ 
καετίας του 1960 ένα στα πέντε παιδιά 
πέθαινε πριν φτάσει τα πέντε του χρό¬ 
νια. Το 2002 το ποσοστό αυτό μειώθη¬ 
κε σε λιγότερο από το ένα στα 12, ένα 
ποσοστό που εξακολουθεί να είναι απα¬ 
ράδεκτα υψηλό, αντιπροσωπεύοντας κο¬ 
ντά 11 εκατομμύρια θανάτους ετησίως 
που θα μπορούσαν να προληφθούν. 

Και φυσικά οι πιθανότητες επιβίωσης 
ενός παιδιού εξαρτώνται άμεσα από το 


μέρος που θα γεννηθεί. Ή αλλιώς εκεί 
όπου η παιδική ηλικία είναι καταστραμ¬ 
μένη: Το 2002, τα 7 στα 1000 παιδιά 
στις βιομηχανικές χώρες πέθαιναν πριν 
τα πέντε τους ενώ στο άλλο άκρο, την 
υποσαχάρια Αφρική πέθαιναν 25 φορές 
περισσότερα, 174 στα χίλια. 

Πρώτη πρώτη στις χώρες με τη μεγα¬ 
λύτερη επιδείνωση στα ποσοστά παιδι¬ 
κής θνησιμότητας κάτω των πέντε ετών 
από το 1990 έρχεται το Ιράκ -το εμπάρ¬ 
γκο και μία ακόμη στρατιωτική επίθεση 
φαίνεται να έχουν «αποτελέσματα»- κι 
ακολουθούν η Μποτσουάνα, Ζιμπάμπουε, 
Σουαζιλάνδη, Κένυα, Καμπότζη, Καμε¬ 
ρούν, Ακτή Ελεφαντοστού, Καζακστάν, 
Ουζμπεκιστάν. Το έιτζ στη δεκαετία του 
1990 επέφερε ένα ακόμη δραματικό 
πλήγμα στις κοινωνίες των 48 λιγότε¬ 


ρο ανεπτυγμένων χωρών, 11 από τις 
οποίες παρουσίασαν μία αντιστροφή στο 
μέσο προσδόκιμο χρόνο επιβίωσης: μόνο 
στη Ζάμπια υπολογίζονται σε 650.000 
τα ορφανά από έιτζ αφού εκεί όπως και 
σε μερικές ακόμη υποσαχάριες αφρικα¬ 
νικές χώρες το έιτζ είναι η πρώτη αιτία 
θανάτου για ανθρώπους ηλικίας 15-49 
χρόνων. Μέχρι το τέλος του 2003 περί¬ 
που 15 εκατομμύρια παιδιά κάτω των 18 
χρόνων είχαν μείνει ορφανά από την επι¬ 
δημία: τα οκτώ στα δέκα από αυτά τα παι¬ 
διά ζουν στην υποσαχάρια Αφρική. 

Σε αυτήν την μάστιγα προστίθενται και 
οι ένοπλες συρράξεις που καταστρέ¬ 
φουν κάθε απόπειρα κοινωνικής και οι¬ 
κονομικής ζωής: είναι χαρακτηριστικό 
ότι την περασμένη δεκαετία 20 από τις 
48 αυτές χώρες επλήγησαν από βίαιες 






ΙΑΝΟΥΑΡΙΟΣ 2005 


Β 


□ 



17 


φάκελος / το στίγμα του 2005 


Το τέλος 
της γεωπολιτικής 


συγκρούσεις: δεν είναι τυχαίο ότι οι δέκα από 
αυτές έχουν τα υψηλότερα επίπεδα παιδικής 
θνησιμότητας. Άλλωστε από τις 40 χώρες με 
τον μεγαλύτερο αριθμό εσωτερικά εκτοπισμέ¬ 
νου πληθυσμού από συρράξεις οι 16 ανήκουν 
στις λιγότερο ανεπτυγμένες χώρες. Το χάσμα 
της ανισότητας στο εισόδημα μεταξύ των χω¬ 
ρών που διευρύνθηκε την περασμένη δεκαετία 
μπορεί να αποτελεί μία από τις προφανείς αι¬ 
τίες αυτής της δραματικής κατάστασης. 

Άλλωστε ένα μεγάλο μέρος των πόρων των πιο 
φτωχών χωρών δεν πηγαίνει για την ικανοποίη¬ 
ση των κοινωνικών τους αναγκών αλλά για την 
αποπληρωμή ενός δυσβάσταχτου χρέους που 
παίρνει τη μορφή αφαίμαξης αναιμικού: μέχρι το 
1998 το ποσό που χρωστούσαν οι πιο φτωχές 
χώρες σε χρέος ισοδυναμούσε με το συνολικό 
ετήσιό τους ΑΕΠ. Δεν είναι τυχαίο ότι το 14% 
των εθνικών προϋπολογισμών των λιγότερο ανε¬ 
πτυγμένων χωρών πηγαίνουν στις αμυντικές δα¬ 
πάνες ενώ το 20-30% στην εξυπηρέτηση του 
χρέους τους. Την ίδια στιγμή οι δαπάνες για την 
υγεία και την εκπαίδευση είναι της τάξης του 
5% και 13% αντίστοιχα. 

Από την άλλη πλευρά η διεθνής κοινότητα παρά 
τις πιέσεις διεθνών οργανισμών μειώνει την 
αναπτυξιακή βοήθεια από 11,3 δισ. δολάρια το 
1988/89, ή 0,08 του συνολικού ΑΕΠ των κρα- 
τών-δωρητών, στα 10,7 δισ. δολάρια το 1999 ή 
0,05% του ΑΕΠ, απομακρυνόμενη ολοένα από 
τον στόχο παροχής του 0,15% του ΑΕΠ που είχε 
τεθεί από τα Ηνωμένα Εθνη ως στόχος της χι¬ 
λιετίας για τον περιορισμό της φτώχειας στον 
πλανήτη στο μισό μέχρι το 2015. Μείωση που 
σημαίνει μια πτώση 45% στην καθαρή εξωτερι¬ 
κή βοήθεια σε πραγματικούς όρους κατά κεφα¬ 
λήν για τις πλέον φτωχές χώρες της γης. Είναι 
χαρακτηριστικό ότι ακόμη και η εξωτερική βοή¬ 
θεια δεν χρησιμοποιείται για την ανάπτυξη των 
χωρών αυτών αλλά για τις απαιτήσεις του εξω¬ 
τερικού χρέους αφού μέχρι τα μέσα του ’90 το 
40% αυτής της βοήθειας πήγαινε για την απο¬ 
πληρωμή του χρέους τους. Χρέος που το πλη¬ 
ρώνουν πανάκριβα καθώς έτσι στερούν από τις 
κοινωνίες τους πόρους που θα τους έδιναν τη 
δυνατότητα επενδύσεων σε βασικές υπηρεσίες 
για την ανακούφιση της ζωής των φτωχών και 
των παιδιών τους. 

Για παράδειγμα η Μοζαμβίκη το 1997 δαπάνη¬ 
σε για την εξυπηρέτηση του χρέους της σχεδόν 
το 50% των εσόδων της, κάτι που μεταφράζε¬ 
ται σε περίπου 7 δολάρια κατά κεφαλήν και την 
ίδια στιγμή ξόδεψε τα μισά από αυτά -τρία δο- 
λάρια-για κοινωνικές δαπάνες. Τη χρονιά αυτή 
πέθαναν 160.000 παιδιά κάτω των πέντε χρό¬ 
νων. Στην Τανζανία η εξυπηρέτηση του χρέους 
απορρόφησε εννιά φορές το ποσό των δαπα¬ 
νών για την βασική ιατρική φροντίδα και τέσσε¬ 
ρις φορές για την βασική εκπαίδευση. 

Πέθαναν ένα στα εφτά παιδιά κάτω των πέντε 
ετών και 2.400.000 παιδιά έμειναν εκτός σχο¬ 
λείου. Τραγικό δίδαγμα από αυτήν την αλαζο- 
νική έως εγκληματική μείωση πόρων και ζωής 
από τις πλέον ευάλωτες κοινωνίες; _,τι η ευ¬ 
μάρεια είναι ανάλογη της αναλγησίας αφού οι 
πλουσιότερες χώρες είναι αυτές που κατά κα¬ 
νόνα δεν τηρούν τις δεσμεύσεις τους έναντι των 
πιο αδυνάτων συγκατοίκων μας στον πλανήτη. 


Από την άλλη πλευρά οι διεθνείς οργανισμοί 
προσπαθούν να πείσουν τους πιστωτές να πα¬ 
γώσουν τα χρέη τους προς τις χώρες αυτές. 


Η αξιοπρεπής 
διαβίωση στον 
πλανήτη δεν είναι 
οικονομικό θέμα αλλά 
περισσότερο ένα 
ζήτημα πολιτικών 
δεσμεύσεων 
και αποφασιστικότητας, 
αφού για να 
ξεπεραστεί το χρέος 
που στραγγαλίζει 
τις λιγότερο ανεπτυγμέ¬ 
νες χώρες απαιτούνται 
29,5 δισ. δολάρια, ποσό 
γελοίο αν αναλογιστεί 
κανείς ότι αντιπροσω¬ 
πεύει λιγότερο από 
το 0,15% του 
συνδυασμένου ΑΕΠ 
των βιομηχανικών 
χωρών. 


Αν κάτι γίνεται φανερό είναι ότι η αξιοπρεπής 
διαβίωση στον πλανήτη δεν είναι οικονομικό 
θέμα αλλά περισσότερο ένα ζήτημα πολιτικών 
δεσμεύσεων και αποφασιστικότητας, αφού για 
να ξεπεραστεί το χρέος που στραγγαλίζει τις 
λιγότερο ανεπτυγμένες χώρες απαιτούνται 29,5 
δισ. δολάρια, ποσό γελοίο αν αναλογιστεί κα¬ 
νείς ότι αντιπροσωπεύει λιγότερο από το 0,15% 
του συνδυασμένου ΑΕΠ των βιομηχανικών χω¬ 
ρών. 

Μέχρι τότε το έγκλημα που συντελείται έχει 
επακριβώς προσδιοριστεί. Σύμφωνα με ερευ¬ 
νητές του ίοπάοπ δεόοοΙ οί Εοοηοιτιίοδ και του 
Πανεπιστημίου του Μπριστολ με τους οποίους 
συνεργάστηκε η ΙΙΝΙΟΕΕ περισσότερα από τα 
μισά παιδιά στον αναπτυσσόμενο κόσμο απο¬ 
στερούνται εάν ή περισσότερα από τα στοιχει¬ 
ώδη αγαθά ή υπηρεσίες για την επιβίωσή τους 
καθώς: 

*640 εκατομμύρια παιδιά δεν έχουν ικανοποιη¬ 
τική στέγαση * *500 εκατομμύρια παιδιά δεν έχουν 
πρόσβαση σε εγκαταστάσεις υγιεινής *400 εκα¬ 
τομμύρια παιδιά ζουν χωρίς ασφαλές νερό *270 
εκατομμύρια παιδια δεν έχουν βασικές υπηρε¬ 
σίες υγείας *140 εκατομμύρια παιδιά, κυρίως 
κορίτσια, δεν έχουν πάει ποτέ σχολείο *90 εκα¬ 
τομμύρια παιδιά πεινάνε σε σοβαρό βαθμό. 

Το πλέον ανησυχητικό είναι πως τουλάχιστον 
700 εκατομμύρια παιδιά υποφέρουν από του¬ 
λάχιστον δυο ή περισσότερες από τις παραπά¬ 
νω στερήσεις... Ιωάννα Σωτήρχου 


Ο όρος "γεωπολιτική" επινοήθηκε στα τέλη του 19ου 
αιώνα. Με συγκεκριμένες ιδεολογικές προσλήψεις, 
εκκεντρικά απόλυτη μέσα στην ασάφειά της, περι¬ 
λαμβάνει τη μελέτη επιρροής γεωγραφικών παρα¬ 
γόντων στην πολιτική δράση. Έφτασε γρήγορα να 
δικαιολογήσει την κατάκτηση και τον επεκτατισμό. 
Στην ουσία, η γεωπολιτική έντυσε με επιστημονικό 
μανδύα τη δομική λειτουργία των εθνών-κρατών 
μετά την πρωταρχική συσσώρευση και την επιτυχή 
κατασκευή ταυτότητας. Η ταύτιση αργότερα του 
όρου με τις επιδιώξεις του Τρίτου Ράιχ απονομιμο- 
ποίησε τη χρήση του, όχι όμως την ουσία. Η επα¬ 
ναφορά της στην κυρίαρχη πολιτική οφείλεται κατά 
κύριο λόγο στον Κίσινγκερ ο οποίος την χρησιμο¬ 
ποιεί για να περιγράφει τις προσπάθειες για τη δια¬ 
τήρηση μιας ευνοϊκής για την Αμερική ισορροπίας 
ισχύος. Επιβάλλει παράλληλα την απαρχή των αυ¬ 
τοκρατορικών δομών, την αρχή του τέλους του ψυ¬ 
χρού πολέμου. 

Σήμερα, η διάδοση της γεωπολιτικής στους επιστη¬ 
μονικούς - εξουσιαστικούς κύκλους είναι αντιστρό- 
φως ανάλογη της πραγματικής της επιρροής στην 
άσκηση πολιτικής. Αυτό οφείλεται στο ότι οι πυλώ¬ 
νες πάνω στους οποίους χτίστηκε έχουν καταρρεύ- 
σει. Το έθνος - κράτος ξεφτίζει. Στην αρχή του 20ου 
αιώνα έδωσε τα συμπαγή μάτια και αυτιά που είχε 
ανάγκη η διαφήμιση για να εμπεδώσει την κατανά¬ 
λωση ως αξία ζωής. Τώρα ζει την κηδεία του από 
την ίδια την κοινωνία της διαφήμισης. Η διάλυση της 
κληρονομιάς του Διαφωτισμού παρέσυρε και το έθνος 
- κράτος σε μια ανεπίστρεπτη άβυσσο. Παραμένει 
ζωντανό μόνο μέχρις ότου η παγκοσμιοποίηση βρει 
τη νέα ενοποιητική της βάση. Δεν αποκλείεται μά¬ 
λιστα να πάρει τον ρόλο που επεφύλαξε ο νόμος για 
τη θρησκεία, αυτόν ενός πολιτιστικού προϊόντος. Η 
αγορά ως απόλυτος νομοθέτης αλλάζει τους όρους 
της πολιτικής συγκρότησης. Η νεοηθική επιζητά την 
ταύτιση. Δεν θα ’ναι χωρίς πισωγυρίσματα αυτή η 
κοσμογονία, αλλά κάθε μάχη υπεράσπισης του έθνους 
θα ’ ναι μάχη χαρακωμάτων. 

Όλοι οι μέχρι τώρα πολιτισμοί στηρίχθηκαν και σε¬ 
βάστηκαν μια σχέση ανθρώπου - γης. Όμως κι αυ¬ 
τός ο δεσμός δείχνει πλέον αναχρονιστικός. Η ίδια 
η έννοια θεμέλιο της αστικής τάξης, η ιδιοκτησία, 
απαξιώνεται. Ζούμε την παραλυσία της μνήμης, μια 
πραγματική λήθη. Η γενετική μηχανική ήδη υπόσχε¬ 
ται να μεταφέρει την αγροτική παραγωγή στο εργα¬ 
στήριο, ενώ ανύπαρκτη είναι πλέον η αίσθηση δη¬ 
μόσιου χώρου στις μεγαλουπόλεις. Τον ρόλο αυτόν 
ανέλαβε το θέαμα, ενώ η Γη συρρικνώθηκε στον δια¬ 
κοσμημένο μικρόκοσμο του δωματίου ή του γραφεί¬ 
ου μας. Αυτή η αποεδαφικοποίηση καταργεί στην ου¬ 
σία τη γεωπολιτική και αναμορφώνει την έννοια του 
πολέμου. Το καθεστώς αποτροπής - ισορροπίας κα¬ 
θώς και τα όργανα συλλογικών μορφών διευθέτη¬ 
σης (ΟΗΕ, ΝΑΤΟ) που επέβαλλε το μεταπολεμικό 


εΐαΐυδ ως εγγυητές των ζωνών επιρροής ξεφτίζουν 
παίρνοντας μαζί τους και κάθε πολύπλοκο κράτος 
μόρφωμα (Τσεχοσλοβακία, Γιουγκοσλαβία, Ρωσία). 

Ο παγκόσμιος χώρος της κατανάλωσης οφείλει να 
επιβάλει κοινά πολιτιστικά χαρακτηριστικά. Κάθε πα¬ 
ρέκκλιση είναι ένοχη εκ των προτέρων. Το ιδεολο¬ 
γικό σχήμα του Χάντιγκτον ο οποίος με το νέο του 
βιβλίο δείχνει πλέον την επέκταση του πολιτιστικού 
πολέμου στο εσωτερικό των δυτικών κοινωνιών. 
Έχουμε μεταφορά χρήσης όρων από το ποινικό λε¬ 
ξιλόγιο, τη θρησκεία, ακόμα και την ψυχοπαθολογία 
προς την αρένα των διεθνών σχέσεων. Ο πόλεμος 
ως διεθνής αστυνομικός μηχανισμός διευθέτησης 
ρόλων. Όχι αλλαγής συνόρων ή στρατιωτικής κατο¬ 
χής. Δεν χρειάζεται πλέον κανείς να εγγυηθεί τη 
σταθερότητα διότι είναι η ίδια που επιζητά τη σύ¬ 
γκρουση. Ζωτικός χώρος είναι ο χώρος ευθύνης του 
εμπορεύματος, άρα όλος ο κόσμος. Εξ ου και η ευ¬ 
κολία με την οποία γίνεται δεκτό το ιδεολόγημα των 
προληπτικών πολέμων. Είναι μέρος της ανάγκης του 
δυτικού πολιτισμού να καταστεί ο μόνος δυνατός. 


Δεν χρειάζεται πλέον 
κάνεις να εγγυηθεί 
τη σταθερότητα 
διότι είναι η ίδια 
που επιζητά τη σύγκρουση. 
Ζωτικός χώρος είναι ο χώρος 
ευθύνης ταυ εμπορεύματος, 
άρα όλος ο κόσμος. 


Η αντίσταση σε αυτή την ολοκληρωτική λογική δεν 
μπορεί φυσικά να έρθει ως υπεράσπιση του έθνους 
- κράτους ούτε από αντι-ιμπεριαλιστικά σχήματα. 
Δεν είναι ότι είναι πλέον ξεπερασμένα, είναι ότι αυτή 
η γραμμική λογική τους επέβαλε τη συνέχεια και την 
πρόοδο ως πανάκεια, τους εθνικοαπελευθερωτι- 
κούς αγώνες ως βήμα για τη χειραφέτηση και στην 
ουσία αποδέχθηκε τη λογική του πολέμου. 

Η δύναμη της προόδου έγινε γρήγορα η πρόοδος 
της δύναμης. Ποτέ ξανά! Κάθε κίνημα αντίστασης 
μέσα σ’ αυτή τη χλεύη της ζωής είναι εκ των πραγ¬ 
μάτων κίνημα ρήξης όχι προτάσεων, κίνημα εξεγερ- 
τικό όχι σοσιαλδημοκρατικό ή αντιιμπεριαλιστικό. Δεν 
ζητά την ειρήνη τους, αλλά επιλέγει έναν νέο πό¬ 
λεμο, τον κοινωνικό. Ζητά να διαλύσει εν τη γενέσει 
της την ταυτότητα που μας χτίζουν. Άλλωστε, το εφι¬ 
κτό είναι αυτό που θα πούμε εμείς. 

Φιλήμονας Πατσάκης 

Η ισλπμική ποικιλομορφία 
για αρχαρίους 

Άρθρο του ΡουΙ Βοννηιοη από την συλλογική μπροσούρα 
«Ενάντια στον πόλεμο και την τρομοκρατία», η οποία 
δεν έχει μεταφραστεί στα ελληνικά. 0 ΡαυΙ Βοννπιαη 
είναι αγγλικής καταγωγής, αναρχικός, διεθνιστής 
με πάνω από 15 χρόνια κοινωνική και πολιτική δράση. 


Φονταμενταλισμός; Το ισλάμ όπως και ο χριστια¬ 
νισμός πρόκειται για μια επεκτατική θρησκεία παρά 
για μια κλειστή κοινότητα. Η συλλογική συνείδη¬ 
ση του ισλαμισμού ως νέα κοσμική - θρησκευτική 
πρωτοβουλία είναι η επιδίωξη να προσηλυτίσει 
ειδωλολάτρες και άπιστους. Εντούτοις, ενώ ο χρι¬ 
στιανισμός βρέθηκε μέσα σε ένα προϋπάρχον κρα¬ 
τικό σύστημα (ρωμαϊκή αυτοκρατορία) και έκανε 
παραχωρήσεις σε μια χωριστή πολιτική δύναμη, 
το ισλάμ, που αρχίζει ως μέσο εκπλήρωσης ενός 
πολιτικού κενού, ήταν η δημιουργική δύναμη ενός 
νέου κράτους. 

Υπό αυτήν τη μορφή η ένταση και ο διαχωρισμός 
μεταξύ της εκκλησίας και του κράτους που σημα¬ 
δεύουν τον χριστιανισμό δεν εμφανίζεται μέσα στο 
Ισλάμ. Ως εκ τούτου η ετικέτα του φονταμενταλι- 
σμού είναι παραπλανητική. Στη σύγχρονη δυτική 
παράδοση η ένταση μεταξύ της εκκλησίας και κρά¬ 
τους έχει έρθει να εκφραστεί ως πίστη σε ένα 
"δβοΙοΓυπι οτάο ηονυε" όπου η ζωή είναι χωρισμένη 


σε δύο σφαίρες - μια κοσμική δημόσια σφαίρα της 
πολιτικής και μια ιδιωτική σφαίρα μέσα στις οποί¬ 
ες το άτομο μπορεί να διαιρέσει το χρόνο του/της 
στη λατρεία του θεού ή χρήματος κατά το δοκούν. 

0 όρος "φονταμενταλισμός" δημιουργήθηκε στις 
ΗΠΑ από πουριτανούς χριστιανούς με σκληροπυ¬ 
ρηνικές και αναχρονιστικές πεποιθήσεις. Είναι 
άκρως παραπλανητική η ετικέτα "του φανατικού 
οπαδού" από αυτή την άποψη στους μουσουλμά¬ 
νους, δεδομένου ότι ένα μεγάλο μέρος των πε¬ 
ποιθήσεων τους προάγει ότι κανένας τέτοιος δια¬ 
χωρισμός μεταξύ των κοινωνικών, πολιτικών και 
θρησκευτικών ζητημάτων δεν πρέπει να υπάρχει. 

Αυτό δεν σημαίνει ότι δεν υπάρχουν διαφορές ως 
προς τον τρόπο με τον οποίο αυτή η τυπική ενό¬ 
τητα μεταξύ της θρησκείας και της πολιτικής πρέ¬ 
πει να τεθεί σε εφαρμογή, αλλά η ετικέτα του θρη¬ 
σκευτικού φανατισμού έρχεται να αποκρύψει το ζή¬ 
τημα δημιουργώντας έναν ξεκάθαρο στερεοτυπισμό. 


θρησκευτικός ή πολιτιστικός συντηρητισμός; 

Ένα σημαντικό χαρακτηριστικό γνώρισμα της διά¬ 
δοσης του ισλάμ είναι ο τρόπος ο οποίος έχει 
προσαρμοστεί στους προϋπάρχοντες πολιτισμούς 
που έχει έρθει σε επαφή. Όπου οι προϋπάρχου- 
σες πολιτιστικές πρακτικές δεν είναι ρητά σε 
αντίθεση με τις κωδικοποιημένες ισλαμικές πρα¬ 
κτικές, έχουν υιοθετηθεί και αναπαραχθεί ως 
νέος βελτιωμένος ισλαμικός πολιτισμός. Με το 
πέρασμα του χρόνου πολλές από αυτές τις προ- 
ισλαμικές πολιτιστικές πρακτικές έχουν χαρα¬ 
κτηριστεί αναδρομικά ως ισλαμικές από τις συ¬ 
ντηρητικές δυνάμεις της δυτικής κοινωνίας. Συ¬ 
νεπώς είναι συχνή περίπτωση ότι θεωρείται ότι 
είναι ισλαμική πρακτική, να προέρχεται από προ- 
ϋπάρχουσες πολιτιστικές και κοινωνικές παρα¬ 
δόσεις της εκάστοτε εθνικής κοινωνίας. Πολλές 
από αυτές του βόρειου Πακιστάν και του Αφγα¬ 
νιστάν, παραδείγματος χάριν, έχουν πολύ πε¬ 
ρισσότερο να κάνουν με τους πολιτιστικούς κα¬ 
νόνες του ΡαδΙιΙυη παρά με τον ισλαμικό νόμο. 


Μια ενοποιημένη ιδεολογία; 

Όπως οποιαδήποτε ιδεολογία που αναγάγει την 
ενότητα ως αρχικό στόχο, το ισλάμ έχει υποστεί 
στην πράξη μεγάλο αριθμό διασπάσεων και απο¬ 
σχίσεων. Δυστυχώς δεν υπάρχει ο απαιτούμενος 
χώρος για πλήρη ιστορική καταγραφή αλλά πρέ¬ 
πει να συνειδητοποιήσουμε ότι αυτό που υπάρχει 
σήμερα ως ισλάμ είναι το αποτέλεσμα μακροχρό¬ 
νιων διαλεκτικών ιστοριών αντιπαραθέσων, ορθο¬ 
δοξίας, αίρεσης, καταστολής και μεταρρύθμισης. 

Οι σουνίτες (ευηηί) αποτελούν το μεγαλύτερο κομ¬ 
μάτι του ισλάμ στο οποίο ανήκουν το 90% των μου¬ 
σουλμάνων. Αν και η διάσπαση μεταξύ των δύο 
κομματιών -που μετέπειτα θα γίνονταν σουνίτες 
και σιίτες- βασίστηκε στο ποιος είναι ο πνευματι¬ 
κός διάδοχος του Μωάμεθ-, αργότερα εμφάνισαν 
τις ουσιαστικότερες πολιτικές και φιλοσοφικές 
τους διαφορές. Δεδομένου ότι ο Μωάμεθ απέτυ- 
χε να αποκτήσει γιο από οποιουσδήποτε από τους 
πολλούς γόμους του, η μουσουλμανική κοινότητα 
αφέθηκε χωρίς το σαφή διάδοχο μετά από το θά¬ 
νατό του. Με τον καιρό καθώς πέθαιναν όλοι όσοι 
γνώριζαν τον προφήτη και θυμόντουσαν τον λόγο 
του, αυτή η προφορική καθοδηγητική παράδοση, 
συμπληρωματική του Κορανίου, η σούνα (ευηηαίι) 
καταγράφηκε σε πολλά βιβλία εκ των οποίων έξι 
τον αριθμό αναγνωρίστηκαν ως οι επίσημες πη¬ 
γές κηρύγματος: το Χαντίθ (Ηαόίΐίι). 

Για τους σουνίτες οι νόμοι θα πρέπει να προσ¬ 
διορίζονται από το Κοράνι και την σούνα, ενώ για 
τους σιίτες από το κήρυγμα του ιερατείου δηλα¬ 
δή τους ιμάμηδες που είναι οι μόνοι αληθινοί αντι¬ 
πρόσωποι του Αλλάχ στην γη. Οι σιίτες αποτελούν 
σήμερα μόνο το 10% του μουσουλμανικού κόσμου, 
είναι μια μειονότητα σχεδόν σε όλες τις μου¬ 
σουλμανικές χώρες, εκτός από το Ιράν, όπου εί¬ 
ναι η κρατική θρησκεία. Έχουν συνδεθεί κατά πε¬ 
ριόδους με την επιθυμία των μη-αράβων μου¬ 
σουλμάνων (π.χ. Πέρσες) να απορρίψουν τις τά¬ 
σεις για την αραβική κυριαρχία πέρα από το ισλάμ 
που εκφράζεται τις περισσότερες φορές στην κα¬ 
θιερωμένη παράδοση των σουνιτών που έχει το 
κέντρο της δύναμης της στα αραβικά εδάφη. Αλλά 
και αυτών το δόγμα δεν είναι ενιαίο. 

Η γεωπολιτική θέση του Ισλάμ 

Οι περισσότερες από τις ισλαμικές κοινωνίες πέρα 
από τη βόρεια Αφρική και τη Μέση Ανατολή υπο- 
κλίθηκαν στην ευρωπαϊκή αποικιοκρατία ή στην 
οθωμανική αυτοκρατορία τον 19ο ή τον 20ο αιώ¬ 
να. Κοινωνικά αυτές οι περιοχές, αν και περιείχαν 
μερικά από τα μεγάλα αστικά κέντρα στην ιστορία 
του πολιτισμού, παρέμειναν πρώτιστα οικονομίες 
επιβίωσης για την πλειοψηφία των κατοίκων, είτε 
ως εγκατεστημένοι αγρότες είτε ως βοσκοί νο¬ 
μάδες. Το αποικιακό δόγμα ξεκίνησε τη διαδικα¬ 
σία να εξωθεί τον ντόπιο πληθυσμό από τα εδά¬ 
φη του, αυτός ο κοινωνικός μετασχηματισμός έγι¬ 
νε το εργαλείο των μετα-αποικιακών καθεστώτων 
μετά το πέρας ειδικά του Β Παγκόσμιου Πολέμου. 

Τα νέα μετα-αποικιακά καθεστώτα διαμορφώθη¬ 
καν σύμφωνα με τα πρότυπα των πρώην αποικιο- 
κρατών τους. Εισήγαγαν ένα κοσμικό κράτος και 
θεσμούς, ενώ πολύ συχνά προωθούσαν το δυτι¬ 
κό ντύσιμο και πολιτισμό. Αλλά οι περισσότερες 
από τις νέες πολυτέλειες των νέων κρατών, όπως 
η συγκοινωνιακή υποδομή, τα αυτοκίνητα, τα τη¬ 
λέφωνα, κ.λπ. έπρεπε να αγοραστούν από στο 

εξωτερικό. Στα κράτη του Κόλπου αυτό θα μπορούσε να πλη¬ 
ρωθεί μόνο από το πετρέλαιο χωρίς οποιαδήποτε ανάγκη για 
την ανάπτυξη της τοπικής βιομηχανίας ή της παραγωγής. Στα 
κράτη χωρίς πετρελαιοπαραγωγικές πηγές, η πίεση του ισο¬ 
ζυγίου πληρωμών ανέδειξε την ανάγκη να πάει σε παραγωγή 
προϊόντων ως αντάλλαγμα, προκειμένου να πληρωθεί ο ει- 
σαγόμενος εξοπλισμός. Αλλά ξεκινώντας από ένα επίπεδο 
βιομηχανικής ανάπτυξης ανίκανο να ανταγωνιστεί τη Δύση, το 
μόνο έτοιμο ήταν η γεωργία. Σε συνδυασμό με τους ισχυρούς 
δασμούς που προστατεύουν τη δυτική συγκομιδή αγροτικών 
προϊόντων, ο ντόπιος πληθυσμός αναγκάστηκε να εγκαταλεί- 
ψει την αγροτική παραγωγή ως ασύμφορη. 


Κατά προσέγγιση 1 στους 5 
του παγκόσμιου πληθυσμού 
είναι μουσουλμάνος - δηλαδή 
πάνω από ένα δισεκατομμύριο 
άνθρωποι. Μέχρι σήμερα 
παρόλο που μιλάμε για την 
παγκοσμιοποίηση του κόσμου 
διαμέσου της επανάστασης 
των τηλεπικοινωνιών, ο χρι¬ 
στιανικός δυτικός κόσμος δεν 
γνωρίζει για το ισλάμ σχεδόν 
τίποτα, εκτός από γενικές 
στερεοτυπικές αναφορές. 


Το νέο μουσουλμανικά προλεταριάτο 

Αυτή η μάζα των πρόσφατα άκληρων αγροτών, που πηγαίνει 
προς τα αστικά κέντρα ψάχνοντας για μισθωτή εργασία, είναι 
ο πολιτικός γίγαντας εν υπνώσει, του ισλαμικού κόσμου. Οποι¬ 
αδήποτε εξέγερση αυτού του νέου προλεταριάτου θα ήταν 
ένας σεισμός αρκετά ισχυρός να τινάξει τα θεμέλια όλων των 
κυρίαρχων δυνάμεων, που συνήθως δεσποτικά επιβάλλονται 
στην περιοχή. Είναι μεταξύ αυτού του κόσμου στον οποίον οι 
ισλαμιστές έχουν δουλέψει σκληρά για να καθιερώσουν μια 
δυνατή κοινωνική βάση. Οργανώνοντας μια κοινωνική πρόνοια 
βασισμένη στην θρησκεία. Τα περισσότερα από τα μετα-αποι- 
κιακά κράτη ανησυχούν πάρα πολύ για την πληρωμή των χρε¬ 
ών τους στις δυτικές τράπεζες και στο ΔΝΤ ώστε δεν εκτα¬ 
μιεύουν τα πενιχρά φορολογικά έσοδά τους για ενίσχυση της 
κοινωνική ευημερίας. Περαιτέρω οι τυποποιημένοι όροι "διαρ¬ 
θρωτικής προσαρμογής" από το ΔΝΤ απαγορεύουν οποιαδή¬ 
ποτε τέτοια κοινωνικά έξοδα, ακόμη και αν κάποιο από τα κα¬ 
θεστώτα αυτά ήταν αρκετά διορατικό για να τα εισάγει. Το 
ισλάμ χτίζει ένα αναδιανεμητικό "σοσιαλδημοκρατικό" φορο¬ 
λογικό σύστημα στα θεμέλιά του, όπως το ζαΐοϊ, μια από τις 
πέντε υποχρεώσεις της μουσουλμανικής θρησκείας. Οι ισλα- 
μιστές είναι σε θέση να αποκτήσουν προνομιούχους όρους 
εμπορίου με τη Δύση, ή να ελέγξουν τις τιμές του πετρελαί¬ 
ου. Σε αντάλλαγμα υπόσχονται να κρατήσουν εγκλωβισμένη 
την λαϊκή εξεγερτικότητα από οποιαδήποτε στοιχεία σοσιαλι¬ 
στικού ή ταξικού πολέμου. 

Εθνικοανεξαρτησιακά καθεστώτα 

Τα σημερινά καθεστώτα στην Μέση Ανατολή ιδρύονται συνή¬ 
θως από ανθρώπους που οι ίδιοι με τη σοσιαλιστική ή εθνι- 
κοαπελευθερωτική πολιτική τους γνωρίζουν για την αποστα¬ 
θεροποιητική δυνατότητα του ταξικού πολέμου, ενάντια στους 
ίδιους ως τους φορείς του νέου συμβιβασμού με τον ντόπιο 
καπιταλισμό. Έτσι είναι πανευτυχείς για το γεγονός ότι οι ισλα- 
μιστές κρατούν σε ιδεολογική ομηρία τους μουσουλμάνους 
πέρα από την εγχώρια εξουσία και εφ’ όσον εκτρέπεται ο θυ¬ 
μός τους στους εξωτερικούς αποδιοπομπαίους τράγους, όπως 


το Ισραήλ ή η Αμερική. Αυτή η κοινωνική πρόνοια εξαρτάται 
δυνητικά από την παρουσία του μουσουλμανικού τεμένους και 
την ενσωμάτωση σε ολόκληρο το ισλαμικό σύστημα ως ιδεο¬ 
λογικός σχηματισμός. 

Το σύστημα παρέχει όχι μόνο την υλική ενίσχυση, αλλά και 
τους χώρους συνάντησης & συναθροίσεων. Από μία άποψη οι 
ισλαμικές ιεραποστολές στις φτωχογειτονιές των αστικών κέ¬ 
ντρων, αντιστοιχεί στα κέντρα που οι εργάτες σε όλο τον κό¬ 
σμο έχουν χτίσει για αλληλεγγύη, εκτός από το ότι σε αυτήν 
την περίπτωση αυτοί οι χώροι δεν είναι τα αυτόνομα προϊό¬ 
ντα της δραστηριότητας εργαζομένων. Μάλλον χρηματοδο¬ 
τούνται από τα αφεντικά και τους πλουσίους και ελέγχονται 
από μια δύναμη που μεσολαβεί μεταξύ των δύο, συνήθως των 
ανταγωνιστικών κοινωνικών τάξεων και του κράτους. Αυτή η 
κατάσταση δεν οφείλεται σε κάποια έμφυτη αποτυχία της πο¬ 
λιτικής συνείδησης μεταξύ του μουσουλμανικού προλεταριά¬ 
του, μάλλον είναι ένα προϊόν του οικονομικού περιβάλλοντος 
της μαζικής ανεργίας και του καθεστώτος της συσσώρευσης 
που δεν έχει φθάσει ακόμα στο στάδιο της σχετικής υπερα¬ 
ξίας, αλλά παραμένει στην απόλυτη εκμετάλλευση της εργα¬ 
σίας. Η μάζα του αστικού προλεταριάτου σε πολλές ισλαμι¬ 
κές χώρες δεν έχει αρκετές αποταμιεύσεις για να οργανώ¬ 
σει αυτόνομους χώρους και προγράμματα οικονομικής υπο¬ 
στήριξης, έναντι των οικονομικών πόρων που οι Ισλαμιστές 
μπορούν να έχουν άμεσα πρόσβαση, ειδικά για ακριβές υπη¬ 
ρεσίες όπως η σύγχρονη υγειονομική περίθαλψη. 

Διεθνής αλληλεγγύη και αυτόνομοι χώροι 

Αλλά η δημιουργία αυτόνομων χώρων στον ισλαμικό κόσμο 
απαιτείται απεγνωσμένα από τους γηγενείς εργαζομένους και 
τους ριζοσπάστες. Είναι γεγονός ότι σε αυτήν την περιοχή η 
διεθνής αλληλεγγύη μπορεί να διαδραματίσει το σημαντικό¬ 
τερο ρόλο στο μέλλον. Η αλληλεγγύη μπορεί να βοηθήσει να 
ενισχύσει την δημιουργία αυτόνομων χώρων για το προλετα¬ 
ριάτο της βόρειας Αφρικής και της Μέσης Ανατολής. Ώστε να 
βρεθεί μια απελευθερωτική πορεία μεταξύ του διαβόλου των 
σάπιων δεσποτικών καθεστώτων και της βαθιάς θρησκευτι¬ 
κής αβύσσου του στρατευμένου ισλαμικού καπιταλισμού. 

Επιμέλεια & απόδοση στα Ελληνικά.ΑΑ. 

Ιράκ και στο βάθος Ιράν 


Στο Ιράκ οι ΗΠΑ χρειάζονται 150,000 
στρατιώτες αλλά κάθε άλλο παρά μπο¬ 
ρούν να ελέγξουν όλη την επικράτεια. 
Αυτά που επιχείρησαν οι κατοχικές δυ¬ 
νάμεις τους προηγούμενους μήνες ήταν 
από τη μία η μεθόδευση μιάς διαδικα¬ 
σίας πολιτικής νομιμοποίησης του ελέγ¬ 
χου της χώρας και από την άλλη του 
περιορισμού των εστιών της ιρακινής 
αντίστασης. 

Στην πρώτη περίπτωση, διόρισαν τους 
προσωρινούς κυβερνώντες, τον πρόε¬ 
δρο, τον πρωθυπουργό και την κυβέρ¬ 
νηση, στήνοντας μια σειρά νέους και 
ελεγχόμενους από αυτούς κατασταλτι¬ 
κούς μηχανισμούς, με προγραμματισμό 
τη διεξαγωγή εκλογών την 30η Ιανου¬ 
άριου. Αφού πέτυχαν την υποστήριξη 
του θρησκευτικού ηγέτη της σιϊτικής 
πλειοψηφίας Αλί Σιστανί, είδαν στη συ¬ 
νέχεια τους σουνίτες του κεντρικού Ιράκ 
να δηλώνουν αποχή από τις εκλογές. 


Τα απροκάλυπτα και 
κυνικά σχέδια των ΗΠΑ 
στην ευρύτερη περιοχή 
της Μέσης Ανατολής, 
με τη σθεναρή αντίσταση 
μεγάλου μέρους των 
λαών της, προβλέπουν 
μακροχρόνια παρουσία 
και δεν αποκλείουν την 
πρόκληση εμφύλιων, 
διαθρήσκευτικών και 
εθνικών συγκρούσεων, 
με την αμερικανική 
εμπλοκή και κυριαρχία 
σε μια περιοχή από τη 
Μεσόγειο έως την Κίνα. 


Παράλληλα, η ένοπλη αντίσταση των σι- 
ϊτών ήταν ένα διάλειμμα και προερχό¬ 
ταν κυρίως από τους μαχητές του ριζο¬ 
σπάστη Μοκτάντα αλ Σαντρ που πο- 
λιορκήθηκε από ισχυρές αμερικανικές 
δυνάμεις στο προπύργιό του την πόλη 
Νατζάφ. Οι σιίτες κατάφεραν αφενός να 
μην πειραχτούν οι ένοπλοι αντιστεκό- 
μενοι και αφετέρου να δοθεί στον ίδιο 
τον Σαντρ η δυνατότητα να πολιτευτεί. 
Έτσι ο σίίτικός παράγοντας βγήκε αλώ¬ 
βητος και με σίγουρη την κυριαρχία του 
στα πολιτειακά όργανα που θα προκύ- 
ψουν, με δεδομένη την πλειοψηφία τους 
σε επίπεδο επικράτειας αλλά κυρίως 
στο νότο. Στη συνέχεια οι Αμερικανοί 
έστρεψαν τις δυνάμεις τους στο κε¬ 
ντρικό Ιράκ των σουνιτών και στο λεγό¬ 
μενο «τρίγωνο του θανάτου». Αφού κα¬ 
τέλαβαν μετά από βδομάδες αντίστα¬ 
σης το προπύργιο τους την πόλη Φα- 
λούτζα, τώρα στοχεύουν στις άλλες 
εστίες της σουνιτικής αντίστασης. Μόνο 
που τώρα δεν προλαβαίνουν και βλέ¬ 
πουν τους σουνίτες ηγέτες να βγαίνουν 


να καλούν σε μποϋκοτάζ των εκλογών 
της 30ης Ιανουάριου. Οι εκτιμήσεις ανα¬ 
φέρουν ότι αυτή η αποχή στερεί την πο¬ 
λιτική νομιμοποίηση των ελεγχόμενων 
διαδικασιών πολιτικής εξομάλυνσης από 
τους σουνίτες και με την επικράτηση 
των σίίτών... ανοίγονται οι ασκοί του Αι¬ 
όλου της προοπτικής της εμφύλιας σύ¬ 
γκρουσης. 

Παράλληλα φυσικά υπάρχει ο κουρδι¬ 
κός παράγοντας στο βορά, οδηγώντας 
στην πιθανότητα τριχοτόμησης του Ιράκ. 
Αυτήν την προοπτική, δηλαδή του εμ¬ 
φυλίου, όχι μόνο δεν αποκλείουν τα διά¬ 
φορα σενάρια των αμερικανικών κέντρων 
στρατηγικών αναλύσεων αλλά την το¬ 
ποθετούν και ως την περίπτωση κατά 
την οποία θα άνοιγε ο δρόμος της αμε¬ 
ρικανικής επέμβασης στο... Ιράν. Μία 
κυρίαρχη σίίτική δύναμη με υποστήριξη 
από τους σιίτες χομεϊνήδες του Ιράν θα 
έδινε μία καλή πρόφαση για έναν νέο 
πόλεμο. Μια πρόφαση δεν χρησιμοποι¬ 
ήθηκε και για την εισβολή στο Ιράκ; Τα 
όπλα μαζικής καταστροφής που και επί¬ 
σημα τις προηγούμενες μέρες δηλώ¬ 
θηκε από τη ΟΙΑ ότι δεν υπάρχουν. Τε¬ 
λείως κυνικά τόσο ο Μπους όσο και ο 
διορισμένος πρωθυπουργός του Ιράκ 
Ιγιάντ Αλάουϊ (και πρώην πράκτορας της 
ΟΙΑ) δήλωσαν ότι απλά χρησιμέυσαν για 
τη δικαιολόγηση της ανατροπής του Σα- 
ντάμ Χουσείν. 

Όπως άλλωστε τα περί πυρηνικών μπο¬ 
ρούν να χρησιμεύσουν και στην περί¬ 
πτωση της επέμβασης στο Ιράν. Μόνο 
που πλήθος εκτιμήσεων και αναλύσε¬ 
ων από παράγοντες της αμερικανικής 
εξουσίας δείχνουν ότι υποτιμήθηκε το 
μέγεθος της αντίστασης στο Ιράκ, που 
περιλαμβάνει όλες τις τάσεις της ιρα- 
κινής κοινωνίας -από μπααθιστές και 
ισλαμιστές έως μεγάλο αριθμό Ιρακι- 
νών πολιτών που μπορεί να μην ήθελαν 
τον Σαντάμ αλλά το ίδιο δεν θέλουν και 
τους Αμερικανούς. Μια αντίσταση που 
στην αρχή την έφερναν να αριθμεί από 
δύο έως επτά χιλιάδες μέλη, στη συ¬ 
νέχεια οκτώ με δώδεκα χιλιάδες, ενώ 
τώρα διά στόματος του ίδιου του επι¬ 
κεφαλής των νέων μυστικών υπηρεσιών 
του Ιράκ ο αριθμός αυτός έχει φθάσει 
τις 200,000 με σκληρό πυρήνα τις 40,000 
μαχητές. Κάτι που τον κάνει να παρα¬ 
δεχθεί ότι δεν πρόκειται απλά για μια 
εξέγερση αλλά για έναν πόλεμο. 

Ένας πόλεμος που θα τινάξει στον αέρα 
τα αμερικανικά σχέδια συγκρότησης 
νέων μορφωμάτων τοπικής και περιφε¬ 
ρειακής εξουσίας, που αν δεν μπορέ¬ 
σουν να περιλάβουν όλη την ιρακινή επι¬ 
κράτεια, θα την περιορίσουν σε συγκε¬ 
κριμένες και στρατηγικού ενδιαφέρο¬ 
ντος περιοχές για τα συμφέροντα και 
τις γεωπολιτικές επιδιώξεις των ΗΠΑ. 
Μια διαρκής αστάθεια αλληλοσυγκρου- 
όμενων περιοχών με επιδιαιτητικό και 
κυρίαρχο τον αμερικανικό ρόλο. 

Μπ. Μπίκας 

Οι ολυμπιακοί αγώνες από την αναβίωση τους και 
ύστερα ήταν ανέκαθεν η επιβεβαίωση της κρατι¬ 
κής και αστικής διαπλοκής καμουφλαρισμένη κάτω 
από το όνομα του αθλητισμού και των «υψηλών 
ιδανικών». Η διοργάνωση της Αθήνας αποτέλεσε 
την εκ προοιμίου ενδυνάμωση και ισχυροποίηση 
της διαπλοκής τόσο σε οικονομικό, κοινωνικό, πο¬ 
λιτικό και ιδεολογικό επίπεδο. Ποτέ άλλοτε στο 
παρελθόν δεν χρησιμοποιήθηκε τόσο ο συμβολι¬ 
σμός του τίποτα και του ψεύτικου για να εκπλη¬ 
ρωθούν οι δόλιοι και αντικοινωνικοί σκοποί της 
εγχώριας πολιτικής και οικονομικής κυριαρχίας. 
Δόλιοι σκοποί, με ντοπαρισμένα αθλητικά ιδανι¬ 
κά, υπερφίαλη εθνική συνείδηση & υπεροψία σε 
μια παθητική και αδιάφορη κοινωνία που έβλεπε, 
άκουγε αλλά προτίμησε τον εύκολο δρόμο της 
σιωπής. Αυτή η ενοχική σιωπή μιας κοινωνίας που 
παραιτείται από την αληθινή διάσταση προς την 
απελευθέρωση της, ενδυνάμωσε και ενδυναμώ¬ 
νει την πολιτική και οικονομική κάστα των κυ¬ 
ριάρχων να μεγαλουργούν εκ του ασφαλούς και 
ερήμην της. 

Η ανακολουθία και η αναποτελεσματικότητα της 
οργανωτικής επιτροπής να προϋπολογίσουν το 
πραγματικό κόστος των αγώνων, του κράτους να 
διαχειριστεί αποτελεσματικά & κοινωνικά την υπο¬ 
δομή και να ελέγξει τις δαπάνες, δεν είναι τίποτα 
περισσότερο από την επιβεβαίωση της θεσμικής 
αδυναμίας της εξουσίας που αναδύεται ως μια κοι¬ 
νωνική κακοτεχνία. Το κράτος δεν μπόρεσε ποτέ 
και ούτε θα μπορέσει να προϋπολογίσει, ελέγξει, 
κατανείμει και διαθέσει αποτελεσματικά τις δα¬ 
πάνες του, σε όλα τα επίπεδα. Και γιατί να το κά¬ 
νει άλλωστε? Εφόσον παίζει μόνος του στο γήπε¬ 
δο του κοινωνικού ανταγωνισμού απέναντι σε μια 
παρατημένη κοινωνία που η πραγματικότητα της 
δεν ξεφεύγει από τον μεγαλοϊδεατισμό ενός ΓβαΙίΙγ 
είιονν, γιατί αυτό έμεινε πραγματικά ως αποτέλε¬ 
σμα από τους αγώνες, το ζητούμενη για αυτήν (την 
κοινωνία) δεν είναι το θέαμα στο προσκήνιο αλλά 
αυτό που συμβαίνει παρασκηνιακά. 

Οι ολυμπιακοί αγώνες και η ανεπάρκεια τους, δεν 
κρύφτηκε ποτέ, τόσο από τους φίλους όσο και από 
τους εχθρούς της διοργάνωσης. Απλά η κοινωνία 
ήταν προσανατολισμένη αλλού, συνεπικουρούμε- 
νη από τον θεαματικό καταναλωτισμό που της τρο¬ 
φοδοτούσαν τα Μ.Μ.Ε. Έναν καταναλωτισμό εικό¬ 
νας, όπου το σκάνδαλο χάνει την σημασία του και 
αναγάγετε σε ένα υποπροϊόν κλειδαρότρυπας για 
το αν η πρόεδρος της οργανωτικής επιτροπής έχει 
κάνει όοίίοχ, τι φόρεσε, πως χόρεψε, με ποιους μί¬ 
λησε ή δεν μίλησε στην δεξίωση της και τελικά 
πόσο ερωτευμένη είναι ή δεν είναι με τον σύζυγο 
της. Σε μια τέτοια φαιδρή πραγματικότητα, στο φι- 
λοθεάμον τηλεοπτικό κοινό, η πολιτική, η λογική 
και τα επιχειρήματα δεν έχουν καμία θέση. Του¬ 
ναντίον θεωρούνται ως εξωγήινα κατασκευάσμα¬ 
τα ενός εξωπραγματικού άλλου κόσμου που αν και 
προειδοποίησε για αυτό που τελικά ήρθε ως κοι¬ 
νωνικό - οικονομικό έλλειμμα των αγώνων, δεν 
βρήκε ποτέ την επιβεβαίωση του. 

Επανερχόμενοι όμως στην εξουσία ως κοινωνική 
κακοτεχνία δεν θα πρέπει να παραλείψουμε τον 


Μεένα κόστος που ξεπέρασετα 3,5τρι¬ 
σεκατομμύρια δραχμές, δηλαδή 7 φο¬ 
ρές πάνω από τον αρχικό προϋπολογι¬ 
σμό, ολοκληρώθηκαν οι ολυμπιακοί 
αγώνες του τίποτα. Ένα μεγαλειώδες 
τίποτα σε κοινωνικό, πολιτισμικό, κλπ. 
επίπεδο. Αυτό που έμεινε κληρονομιά 
εκτός από τις εγκαταλελειμμένες εγκα¬ 
ταστάσεις, τα άκομψα κτίρια, τις κακο- 
σθησμένες ολυμπιακές λωρίδες, είναι 
οι κάμερες επιτήρησης κυκλοφορίας 
και ανθρώπων, η τεχνολογική αναβάθ¬ 
μιση του εξοπλισμού των κατασταλτι¬ 
κών μηχανισμών και ένα υπέρογκα δυ¬ 
σανάλογο χρέος. 


ρόλο της αριστερός η οποία όπως πάντα σιώπη¬ 
σε και συναίνεσε στο κουφάρι της ιστορίας της 
αποδεχόμενη τον σημερινό ρόλο που τις αναλο¬ 
γεί: την ανυπαρξία της. Αλλωστε οι καιροί είναι δύ¬ 
σκολοι και σε ένα περιβάλλον αποϊδεολογικοποι- 
ήμενο ακόμα και αυτή η φαντασιακή συνιστώσα της 
ιδεολογίας δεν εξυπηρετεί ούτε τον ίδιο τον φο¬ 
ρέα της. Πρέπει επιτέλους να γίνει κατανοητό από 
τον κόσμο της αριστερός, με αφορμή την στάση 
της στο ζήτημα των Ολυμπιακών αγώνων, το αδιέ¬ 
ξοδο της κοινοβουλευτικής συμμετοχής. 

Η διεκδίκηση έστω και αυτού του μικρού κομματι¬ 
ού της πίτας, αποτελεί την μόνη και ικανή συνθή¬ 
κη, όλων των σε φραστικό επίπεδο αντιπολιτεύ¬ 
σεων που έγιναν και γίνονται για τους ολυμπια¬ 
κούς αγώνες και όχι μόνο. Οι περισσότεροι από 
αυτούς που φωνάζουν, πρόκειται για πολιτικά ανα- 



ξιοπαθούντες οι οποίοι ευρισκόμενοι εκτός του 
κύκλου εξουσίας, κατά συνέπεια και της μίζας, δεν 
μπόρεσαν να καρπωθούν ούτε ένα ολυμπιακό ευρώ, 
ενώ πολύ θα το ήθελαν. Για πολλούς επικριτές 
των ολυμπιακών αγώνων το πραγματικό γεγονός 
δεν είναι το έλλειμμα αυτό καθεαυτό αλλά το ότι 
δεν συμμετείχαν στην μοιρασιά, βλέπε ΟΐΌθηρεαοθ. 

Και εδώ έρχεται ο ρόλος της Γιάννας ως από μη¬ 
χανής ολυμπιακός θεός ή θεά καλύτερα. Όλοι γνώ¬ 
ριζαν αλλά κανείς δεν το παραδέχτηκε και ούτε 
πρόκειται, ότι οι ολυμπιακοί αγώνες της Αθήνας 
ήταν ένα τεχνικά και οργανωτικά ρΐΌ]6εΙ με μεγά¬ 
λο βαθμό επικινδυνότητας, ρίσκου και αβεβαιότη¬ 
τας ως προς της επιτυχία του. Έτσι ή αλλιώς όμως 
η ολυμπιακή εργολαβία επιτυχημένη ή μη, ισοδυ- 
ναμούσε σε αρκετά δισεκατομμύρια ευρώ από έργα, 
εξοπλισμό, μισθούς, θέσεις, κλπ, τα οποία κανείς 


από τους παροικούντες στην Ιερουσαλήμ δεν ήθε¬ 
λε να χάσει. 

Από την άλλη όμως, υπάρχει μεγάλη διαφορά από 
την διάθεση για ανάληψη των αγώνων μέχρι την 
τελική υλοποίηση τους, όσον αφορά το πολιτικό 
κόστος. Ένα κόστος που βόλευε τις εκάστοτε προ¬ 
εκλογικές μακέτες των μεγάλων ολυμπιακών έρ¬ 
γων, που σε καμία περίπτωση όμως δεν θα έπρε¬ 
πε να ταυτιστεί η αποτυχία τους με τον εκάστοτε 
κυβερνητικό μηχανισμό. Η πρόεδρος του 2004 είχε 
όλα τα εχέγγυο για να διαχειριστεί το κόστος της 
ενδεχόμενης αποτυχίας, προέρχονταν από την αντί¬ 
παλη παράταξη, ανήκει στην υψηλή κοινωνία κάτι 
που βοηθάει στην εικόνα της διοργάνωσης και σε 
τελική ανάλυση θα ήταν το ιδανικό εξιλαστήριο 
θύμα. Αυτά στην αρχή, στην συνέχεια τα πράγμα¬ 
τα εξελίχθηκαν εντελώς διαφορετικά. Όταν η επι¬ 
τυχία έστω και μικρή άρχισε να διαφαίνεται ανε¬ 
ξάρτητα με το όποιο κόστος για την διοργάνωση, 
ανήγαγε την Γιάννα ως έναν εξωθεσμικά θεσμι- 
κότερο του θεσμικού παράγοντα, της κοινωνικής 
& οικονομικής ζωής του τόπου. 

Η Γ. Αγγελοπούλου έφτασε να μοιάζει σαν μια υπε¬ 
ρεθνική εταιρεία η οποία με την αποδοχή της ΔΟΕ 
έφτασε σε σημείο που να ετεροκαθορίζει την κυ¬ 
βερνητική πολιτική όσον αφορά τα οικονομικά και 
τις υποδομές των αγώνων. Γιατί αυτά έπρεπε πάση 
θυσία να γίνουν, προς τέρψη των απανταχού δυτι¬ 
κών κυβερνήσεων αποδεικνύοντας προς τα έξω 
ότι η Ελλάδα σαν δυνατός εταίρος της ΕΕ μπο¬ 
ρούσε να φέρει σε πέρας το νέο Ελληνικό Ολυ¬ 
μπιακό όνειρο. Οι περισσότεροι που επιτέθηκαν 
προσωπικά στην Γ ιάννα ήταν όλοι αυτοί που άρ¬ 
γησαν να καταλάβουν ή το κατάλαβαν από νωρίς 
ότι δεν είναι το Μαξίμου που κόβει τα εϊιεεΚ αλλά 
τα γραφεία της οργανωτικής επιτροπής, η πρόε¬ 
δρος του 2004, ο άντρας της και η αυλή της. Αυτά 
που πρόσφατα βγήκαν στο φως για την πολιτιστι¬ 
κή ολυμπιάδα και τις υπερβάσεις είναι απλά η κο¬ 
ρυφή του παγόβουνου. 

Τα υπόλοιπα θα παραμείνουν ανεξιχνίαστα. Το ση¬ 
μαντικό είναι πως χρήματα υπάρχουν, αυτό απο¬ 
δείχτηκε περίτρανα με τους Ολυμπιακούς, μόνο 
που όπως συμβαίνει γενικότερα αυτός ο πακτω¬ 
λός χρημάτων κυκλοφορεί και μοιράζεται μεταξύ 
μιας ελίτ 5% και της αυλής τους. 

Είναι καιρός το υπόλοιπο 95% να καταλάβει ότι τα 
χρήματα αυτά όχι μόνο του ανήκουν αλλά η δίκαιη 
ανακατανομή τους, και αυτό δεν μπορεί να γίνει 
όσο υπάρχουν ιεραρχικά καθεστώτα και κόστες 
εκλεκτών, θα μπορούσαν να βελτιώσουν δραματι¬ 
κά το βιοτικό επίπεδο όλης της κοινωνίας. Οι ολυ¬ 
μπιακοί αγώνες της Αθήνας ήταν ίσως η μεγαλύ¬ 
τερη διαπλοκή για το 2004. Μέρος αυτού του κό¬ 
στους θα αρχίσει να εισπράπεται το 2005 και θα 
συνεχίσει για πολλά χρόνια αργότερα. Ας γίνουμε 
ρεαλιστές, η κοινωνία δεν μπορεί άλλο να υποθη¬ 
κεύει το μέλλον της, πληρώνοντας τα ακριβά χό¬ 
μπι της αστικής κυρίαρχης τάξης. Η περίπτωση των 
ολυμπιακών αγώνων είναι απλά το κερασάκι στην 
τούρτα. Ας μην τους ξανασερβίρουμε τόσο ακριβό 
γλυκό ποτέ ξανά. α.α 








ΙΑΝΟΥΑΡΙΟΣ 2005 


I ΕΝ ΚΙΝΗΣΕΙ I 





Μεξικό 

Όνειρο, αντίσταση, δημιουργία... 


Τ ο πρώτο πράγμα που μας έρχεται στο 
μυαλό στο άκουσμα της λέξης «Μεξικό» 
είναι ίσως κάποιες εξωτικές παραλίες ή κά¬ 
ποιοι τεμπέληδες ξαπλωμένοι στις γραμμές 
του τρένου με ένα πλατύγυρο καπέλο να τους 
προφυλάσσει από τον ήλιο ή, τέλος πάντων, 
κάτι άγνωστο που ωστόσο περιέχει εξωτισμό, 
ακόμα και μαγεία. Οι ιδανικές διακοπές! 

Όμως, μια πρώτη επαφή με το αναρίθμητο πλή¬ 
θος της πρωτεύουσας της χώρας (τουλάχι¬ 
στον 25 εκατομμύρια), με τη συνεχή εναλλα¬ 
γή τοπίων και συνηθειών, με την πολυπολιτι- 
σμικότητα που παρέχουν οι δεκάδες ιθαγενείς 
φυλές στο περιθώριο του πολιτισμού λευκών 
και μιγάδων μας δίνει τη βεβαιότητα ότι στη 
χώρα συμβαίνει κάτι πιο βαθύ από τις παρα¬ 
λίες του Κανκούν ή του Ακαπούλκο, θερέτρων 


που συρρέουν τα πλήθη σαν προσκυνητές για 
να κολυμπήσουν στα Νερά του Ατλαντικού ή 
του Ειρηνικού. Ένα συνεχές κυνήγι επιβίω¬ 
σης, αύριο ποιος ξέρει;, κόσμος πάει κι έρχε¬ 
ται στην Πόλη του Μεξικού, νομίζεις ότι απλώς 
περιπλανόνται, τα λεωφορεία οργώνουν τη 
χώρα μεταφέροντας επιβάτες, εμπορεύματα 
κι ελπίδες, στη Σιουδάδ Χουάρες τουλάχιστον 
500 γυναίκες έχουν βρεθεί κακοποιημένες και 
δολοφονημένες, ννβίοοιηβ Ιο Τηυαπα, ίεηυίΐα 
86χο γ Γπαπίυαπα, στα βουνά της γης των Τα- 
ραουμάρα οι ιθαγενείς της ομώνυμης φυλής 
προσπαθούν να κρατηθούν ζωντανοί απέναντι 
στις αδηφάγες ορέξεις του κέρδους, όπως και 
σε τόσες άλλες μεριές όπου η ύπαρξη περνά 
μέσα από το δικαίωμα της αναγνώρισης και 
του σεβασμού του διαφορετικού. Στην πολι¬ 
τεία Τσιάπας, όαση ελπίδας για όλο τον πλα¬ 


νήτη η ζαπατιστική αντίσταση όπου μέρα με τη 
μέρα δημιουργεί βάσεις μιας άλλης αντίληψης 
για τη ζωή και για το σεβασμό προς αυτήν, δη¬ 
λαδή «τίποτα για μας, όλα για όλους». Αλλά 
και εστίες αντίστασης από ιθαγενείς στην πο¬ 
λιτεία Μιτσοακάν στο δρόμο της κοινοτικής 
αυτονομίας. Οι στρατιωτικές περιπολίες στις 
πολιτείες Οαχάκα και Γκερρέρο προδίδουν ότι 
η κοινωνική ειρήνη δεν επικρατεί εφόσον επι¬ 
κρατεί η αδικία και η απαξίωση. 

Οι πολιτικοί, πιστοί στις ανάγκες της τάξης 
τους, είναι ολοκληρωτικά αφοσιωμένοι στον 
προεκλογικό αγώνα. Για τις προεδρικές εκλο¬ 
γές που θα γίνουν όχι σε μία ή δύο βδομάδες, 
αλλά σε δύο χρόνια. Έτσι, απορροφημένοι από 
τις έγνοιες των εκλογών, δεν προσποιούνται 
καν ότι ασχολούνται με την κοινωνία. Οι «ευ¬ 
θύνες» που έχουν αναλάβει δεν τους αφήνουν 
ελεύθερο χρόνο. Οι εστίες αντίστασης και δη¬ 
μιουργίας απέναντι στην αδιαφορία των πολι¬ 
τικών. Και σε κάθε γωνιά της χώρας το όρα¬ 
μα και η ανάγκη για δημιουργία περισσότερων 
εστιών αντίστασης. 

Στην Πόλη του Μεξικού φοιτητές, εργάτες, 
άνεργοι, εξαθλιωμένοι, στα ξεχασμένα βουνά 
οι επίσης ξεχασμένοι ιθαγενείς που αξιώνουν 
σεβασμό και αξιοπρέπεια, αγώνες για τοπικά 
ζητήματα καταλήγουν να δημιουργούν αυτό¬ 
νομες κοινότητες και να δηλώνουν ότι θέλουν 
οι ίδιοι να αποφασίζουν για τη ζωή τους. 0 Εμι- 
λιάνο Ζαπάτα παραμένει ζωντανός και συνε¬ 
χίζει να διατρέχει τη χώρα γιατί ο αγώνας που 
έκανε στις αρχές του 20ού αιώνα ήταν πολύ 
μεγάλος για να τον καπηλεύονται και να τον 
εξευτελίζουν κάθε λογής λογάδες. 

Μεξικό: μια ακόμα χώρα της Λατινικής Αμερι¬ 
κής που μας δίνει απτά παραδείγματα αγώνων 
και αισιοδοξίας για ένα διαφορετικό αύριο. Μας 
καλεί να παρακολουθήσουμε τις εμπειρίες των 
αγώνων του και να συνεχίσουμε κι εμείς να 
πλάθουμε τις δικές μας. 

Γιατί ο εχθρός είναι κοινός, ο αγώνας είναι 
κοινός. Τίποτα δεν έχει κριθεί ακόμα στο Με¬ 
ξικό. Ένα είναι σίγουρο: ότι πράγματι είναι μια 
χώρα εξωτική και μαγική, γιατί το όνειρο, η 
αντίσταση και η δημιουργία είναι τα συστατι¬ 
κά του εξωτισμού και της μαγείας. 

νΐνβ Μβχίεο, 030Γ0ηβ$!!! Νίκος Κοκκάλας 


Για τους «7» 

Συγκέντρωση αλληλεγγύης στους συλληφθέντες των δια¬ 
δηλώσεων, που πραγματοποιήθηκαν κατά της Συνόδου Κο¬ 
ρυφής τον Ιούνιο του 2003 στην Θεσσαλονίκη, έξω από την 
ελληνική πρεσβεία του Λονδίνου , πραγματοποίησαν περί¬ 
που 40 άτομα. Η συγκέντρωση έγινε ενόψει της δίκης των 
«7» και στα πλαίσια καλέσματος παγκόσμιας ημέρας αλλη¬ 
λεγγύης στους συλληφθέντες των διαδηλώσεων της Συνό¬ 
δου Κορυφής της Θεσσαλονίκης. 

Την συγκέντρωση κάλεσαν οι "\Λ/οιπΙοΙθ5" και κατά την διάρ¬ 
κεια της συγκέντρωσης αναρτήθηκαν τρία πανό, δύο στα αγ¬ 
γλικά και ένα στα ελληνικά. Η παρουσία της αστυνομίας ήταν 
έντονη, ακόμα και στα βαγόνια του μετρό κατά την επιστρο¬ 
φή των διαδηλωτών. 

Προκλητική ήταν η συμπεριφορά των φωτογράφων της αστυ¬ 
νομίας, οι οποίοι προκλητικά ζούμαραν στα πρόσωπα των 
διαδηλωτών. Συνθήματα δεν ακούστηκαν, καθώς η πρεσβεία 
ήταν κλειστή και η περιοχή όπου βρίσκεται ιδιαίτερα ερημι¬ 
κή. Ετοιμάζονται και άλλες παρεμβάσεις αλληλεγγύης, κα¬ 
θώς έχουν προγραμματιστεί να γίνουν διαμαρτυρίες σε πα¬ 
νευρωπαϊκό επίπεδο. 

Φ.Τ. 



Το Αμπού Πφέμπ της Ελλάδας 


Ένας συλληφθείς αφγανός που διέ¬ 
φυγε από το αστυνομικό τμήμα Αγίου 
Παντελεήμονα (Μιχαήλ Βοδά) ήταν η 
αφορμή για ένα πογκρόμ βασανιστη¬ 
ρίων κατά αφγανών προσφύγων. 

Οι αστυνομικοί του τμήματος, επιφορ¬ 
τισμένοι με την ευθύνη της εύρεσής 
του επισκέπτονταν επί τρεις μέρες κα¬ 
τάλυμα 50-60 αφγανών προσφύγων στην 
οδό Πιπίνου, και συστηματικά τους χτυ¬ 
πούσαν. Κάποιους μάλιστα τους έπαιρ¬ 
ναν στο τμήμα για «ανάκριση» που πε- 
ριελάμβανε ξεγύμνωμα, ξυλοδαρμούς 
σε όλα τα σημεία του σώματος, απει¬ 
λές με όπλα, βρισιές, λήψη φωτογρα¬ 
φιών κατά τη διάρκεια των βασανισμών 


και κακοποιήσεις κάθε μορφής ακόμη 
και σε ανήλικους. Όταν ένας νεαρός 
αφγανός κατάφερε να διαφύγει πριν τον 
πάνε στο τμήμα και πλέον και άλλοι 
αστυνομικοί βαρύνονταν με πειθαρχικό 
παράπτωμα έχοντας την ευθύνη της με¬ 
ταφοράς του, έγιναν ακόμη πιο φρικια- 
στικά γεγονότα. Σ’ ένα αστυνομικό πο- 
γκρόμ «αλληλεγγύης» προς τους συ¬ 
ναδέλφους τους, 150 περίπου αφγανοί 


μετανάστες μεταφέρθηκαν στο τμήμα 
και κάποιοι απ’ αυτούς βασανίζονταν 
συστηματικά προκειμένου να ομολογή¬ 
σουν αν ήξεραν τους διαφυγέντες. 

Το περιστατικό δημοσιοποιήθηκε από 
δημοσιογραφικά ρεπορτάζ (έγινε μάλι¬ 
στα εκτενής κάλυψη από διεθνή μέσα), 
από καταγγελίες φορέων όπως η Διε¬ 
θνής Αμνηστία και το Ιατρικό Κέντρο 


για την Αποκατάσταση θυμάτων Βασα¬ 
νιστηρίων και από παρεμβάσεις και πο¬ 
ρείες που έγιναν έξω από το αστυνο¬ 
μικό τμήμα. Την Παρασκευή 24 Δεκέμ¬ 
βρη έγινε αιφνιδιαστική επίθεση στο 
τμήμα μετά από πορεία από περίπου 
150 αναρχικούς/αντιεξουσιαστές/αυ- 
τόνομους και προκλήθηκαν σημαντικές 
καταστροφές τόσο σ’ αυτό όσο και στα 
αυτοκίνητα της αστυνομίας απ’ έξω. 


Προσήχθησαν μετά την επίθεση περί¬ 
που 18 άτομα και ένας συνελλήφθη. Σ’ 
αυτόν εκδηλώθηκε η εκδικητικότητα των 
αστυνομικών με ξυλοδαρμούς μέχρι να 
αφεθεί προσωρινά ελεύθερος με πε¬ 
ριοριστικούς όρους στις 29/12. Ο συλ- 
ληφθέντας αρνείται τις κατηγορίες που 
του αποδίδονται. Τόσο η κρατική κτη- 
νωδία όσο και οι δυνατότητες κοινωνι¬ 
κής αντίστασης σ’ αυτήν εκφράστηκαν 
ξεκάθαρα στην διαδοχή των γεγονό¬ 
των. Η αποθράσυνση του αστυνομικού 
κράτους και η χρησιμοποίηση μεθόδων 
τύπου Αμπού Γκράιμπ για ανακρίσεις 
δεν αφορά μόνο τους πρόσφυγες αλλά 
τον καθένα μας. 

Ν.Μ. 

Αθώωση βιαστή-μπάτσου στην Πάτρα 

Τα δικά μας 
παιδιά 


Όταν ο βιασμός γίνεται... 
παράβαση καθήκοντος 
ή το σύγχρονο 
δουλεμπόριο γυναικών 



Το 1998, σε ηλικία 19 ετών, η Ολγα Μπ. αποφάσισε να μεταναστεύ¬ 
σει από την Ουκρανία στην Ελλάδα, σε αναζήτηση καλύτερης τύχης: 
«Βρήκα μια αγγελία από εφημερίδα, ζήτησα πληροφορίες και μου εί¬ 
παν ότι μπορούσα να έρθω στην Ελλάδα και να εργαστώ σαν δασκά¬ 
λα χορού που ήταν και το αντικείμενο των σπουδών μου. Δεν γνώ¬ 
ριζα τίποτα για το τι γινόταν εδώ. 

Οι κοπέλες που γύριζαν πίσω βλέπετε δεν μιλούσαν ποτέ για το τι εί¬ 
χαν περάσει εξ αιτίας του φόβου της μαφίας. Μου έβγαλαν το διαβα¬ 
τήριο και μια μέρα μαζί με άλλες 30-40 κοπέλες ξεκινήσαμε με λεω¬ 
φορείο. Στην Βουλγαρία όμως μας κατέβασαν γι άγνωστους λόγους. 
Μας πήγαν σε ένα διώροφο σπίτι και μείναμε εκεί επί μία εβδομάδα. 
Ένας Βούλγαρος μας έφερνε φαγητό, τσιγάρα και νερό. Ρωτήσαμε 
γιατί είμαστε εκεί και μας απάντησαν ότι υπήρχε πρόβλημα με την βίζα 
μας. Μετά από μία εβδομάδα οι συνοδοί μας είπαν ότι θα πρέπει να 
παρατήσουμε εκεί όλες τις αποσκευές μας και να φύγουμε για τα σύ¬ 
νορα με την Ελλάδα. Ήταν χειμώνας. Φεβρουάριος. Έκανε φοβερό 
κρύο. Ξεκινήσαμε όλες μαζί οι γυναίκες με τα πόδια και μετά από πο¬ 
λύωρο περπάτημα φτάσαμε σε ένα ποτάμι. Περάσαμε με προφυλά¬ 
ξεις από διάφορα μονοπάτια και καταφέραμε να μπούμε στην Ελλά¬ 
δα. Στην συνέχεια μας επιβίβασαν σε μικρά λεωφορεία και μας πήγαν 
στην Κόρινθο. Εκεί μας αφαίρεσαν τα διαβατήρια και τότε κατάλαβα 
ότι είχα μπλέξει άσχημα. Δεν μπορούσα όμως να κάνω κάτι. Από εκεί 
με μετέφεραν μαζί με 3-4 άλλες κοπέλες στην Αμαλιάδα, στο μπαρ 
του Μπριστόγιαννη, όπου μας είχε κλειδωμένες σε ένα δωμάτιο με 
κάγκελα». 

Πριν περάσουν 10 μέρες, η Όλγα ως «φρέσκο εμπόρευμα» υποχρε¬ 
ώνεται να συνοδεύσει τον αστυνομικό του τμήματος Αλλοδαπών Νίκο 
Μπρικόλια από το μπαρ σε ξενοδοχείο της πόλης, όπου υπόκειται σε 
βιασμό. Την επόμενη μέρα μεταφέρεται στο νοσοκομείο με γυναικο- 
λογικά προβλήματα. Στα τέλη του 1998 καταφέρνει να ξεφύγει από το 
κύκλωμα μαστροπείας και μηνύει το βιαστή της. Ωστόσο κανένας δι¬ 
κηγόρος της περιοχής δεν δέχεται να αναλάβει την υπόθεσή της, κα¬ 
θώς ο αστυνομικός έχει «γερές πλάτες». Η δίκη θα γίνει τελικά μετά 
από... 5 χρόνια, στις 23 Μάη 2003, με την Όλγα απούσα, καθώς οι δύο 
δικαστικοί επιμελητές κατά «λάθος» έστειλαν την κλήση σε διεύθυν¬ 
ση στην οποία η ίδια ποτέ δεν έμενε. Έτσι ο αστυνομικός αθωώνεται 
για την κατηγορία του βιασμού, ενώ και οι επιμελητές απαλλάσσονται 
αργότερα από τον αντεισαγγελέα Αμαλιάδας Παναγιώτη Τριανταφύλ- 
λου για το «λάθος» τους. Τον Νοέμβρη του 2003, ο Αρειος Πάγος 


αναίρεσε μερικώς την πρωτόδικη απόφαση και η δίκη διεξάγεται πάλι 
στις 29 Μάρτη 2004.0 εισαγγελέας προτείνει την καταδίκη του Μπρι¬ 
κόλια, οι τρεις δικαστές συμφωνούν, αλλά οι 4 ένορκοι υπό καθεστώς 
τρομοκρατίας ψηφίζουν την αθώωσή του λόγω αμφιβολιών. Στις 5 Απρι¬ 
λίου 2004 ο εισαγγελέας άσκησε έφεση κατά της απαλλακτικής από¬ 
φασης. Η έφεση άρχισε να δικάζεται την Παρασκευή 17 Δεκέμβρη στο 
Μικτό Ορκωτό Εφετείο της Πάτρας. Όμως η Όλγα δεν άντεξε την πίε¬ 
ση και κατέρρευσε ενώ κατέθετε. Η εκδίκαση συνεχίστηκε την Τε¬ 
τάρτη 22 Δεκέμβρη. Τα στοιχεία για το βιασμό ήταν συντριπτικά και ο 
εισαγγελέας εύκολα τεκμηρίωσε την καταδικαστική του εισήγηση. Οι 
εξοργιστικές αγορεύσεις των δικηγόρων υπεράσπισης προκάλεσαν 
την αναπόφευκτη αντίδραση του ακροατηρίου, με αποτέλεσμα ο πρό¬ 
εδρος να αποβάλλει κάποιους παρόντες. Ωστόσο οι τρεις δικαστές 
και οι δύο από τους τέσσερις ενόρκους αποφάσισαν να αθωώσουν 
τον Μπρικόλια και να τον καταδικάσουν μόνο για... παράβαση καθή¬ 
κοντος. Η προκλητική αυτή απόφαση προκάλεσε την αγανακτισμένη 
αντίδραση του ακροατηρίου. Μέλη γυναικείων οργανώσεων ξεδίπλω¬ 
σαν πανό μέσα στην αίθουσα, ενώ οι παρευρισκόμενοι φώναζαν «Αί¬ 
σχος». 

Οι δικαστές αποχώρησαν εσπευσμένα από την πίσω πόρτα, ενώ ο κό¬ 
σμος φώναζε συνθήματα όπως «Κάτω όλοι οι μαστροποί, κρατικοί- 
ιδιωτικοί, κάτω κι οι πελάτες, ένοχοι κι αυτοί», «Χούντα, Ες-Ες, μπά- 
τσοι-δικαστές», «Αίσχος, Ντροπή, κάτω οι μαστροποί». Οι αστυνομι¬ 
κές δυνάμεις απώθησαν βίαια τον κόσμο έξω από την αίθουσα, με συ¬ 
νέπεια την πτώση μιας γυναίκας στο δάπεδο, η οποία αργότερα δια¬ 
κομίστηκε στο νοσοκομείο, όπου διαπιστώθηκε ρήξη σπονδύλου και 
θλάση. Ο κόσμος παρέμενε στο διάδρομο του δικαστηρίου, φωνάζο- 
ντας συνθήματα, με αποτέλεσμα να καταφτάσουν αστυνομικές ενι¬ 
σχύσεις και «φουσκωτοί» για να φυγαδεύσουν τον αθωωθέντα συνά¬ 
δελφό τους. Στη συνέχεια ακολούθησε αυθόρμητη πορεία στους κε¬ 
ντρικούς δρόμους της πόλης. 

Τα μηνύματα της δικαστικής απόφασης είναι σαφέστατα. Το παρα¬ 
κράτος απέδειξε περίτρανα ότι έχει τη δύναμη να αποσπά τις δικα¬ 
στικές αποφάσεις που θέλει. Οι μαστροποί μπορούν να οδηγούν ατι¬ 
μώρητοι γυναίκες σε καταναγκαστική πορνεία με την προστασία της 
αστυνομίας. Οι μπάτσοι μπορούν να φέρονται ασύδοτα, γνωρίζοντας 
ότι το σύστημα θα τους αντιμετωπίσει με στοργή και κατανόηση. Οι 
νονοί της νύχτας και τα όργανα της τάξης μπορούν να συνεχίσουν να 
προσφέρουν αλλήλους «υπηρεσίες» και προστασία. κ.Χ. 


Πες όχι 
σπς κούκλες 

ΒειΊχβ! 


Ο προηγούμενος διαγωνισμός για την 
Μις Ομορφιά στην Ρωσία είχε διεξα- 
χθεί μέσω ελεύθερης ψηφοφορίας 
που οργάνωσαν μεγάλα τηλεοπτικά 
κανάλια, διαδικτυακάς ιστοσελίδες 
και περιοδικά. Επί έναν μήνα οι εν¬ 
διαφερόμενοι θα ψήφιζαν μέσω δια¬ 
δικτύου και κινητών την υποψήφια 
της αρεσκείας τους για την ανάδειξη 
της Μις Ρωσία που θα λάβει μέρος 
στον διαγωνισμό για την Μις Κόσμος. 

Τα δυσάρεστα για τους οργανωτές του δια¬ 
γωνισμού άρχισαν όταν η Ιδχρονη μοσχοβί- 
τισσα Αλιόνα Πισκλόβα, η εξωτερική εμφά¬ 
νιση της οποίας διαφέρει αρκετά από εκεί- 


Η ανάδειξη της Μις Ρωσία ανέδειξε έκρυβε μια έκπληξη! 


νη των μοντέλων στα μοδάτα (ίΓθηόγ) πε¬ 
ριοδικά, βρήκε το θάρρος και έβαλε την φω¬ 
τογραφία της στην ιστοσελίδα του διαγωνι¬ 
σμού. Μετά άρχισε το πιο ενδιαφέρον. Οι 
χρήστες του διαδικτύου άρχισαν να ψηφίζουν 
την Αλιόνα παροτρύνοντας και τους γνω¬ 
στούς τους να κάνουν το ίδιο. Η αυθόρμητη 
παρόρμηση μερικών ανθρώπων πήρε ανε¬ 
ξέλεγκτες διαστάσεις. Από την πρώτη μέρα 
η Αλιόνα πήρε 10 χιλιάδες.ψήφους και από 
την πρώτη μέρα βρέθηκε στην κορυφή. Την 
ύπαρξή της ανακάλυψε τεράστιος αριθμός 
ανθρώπων οι οποίοι καταλάβαιναν την ουσία 
της κοινωνίας του θεάματος και της κατα¬ 
νάλωσης. Όπως αναφέρεται και στην ιστο¬ 
σελίδα του κινήματος «Πες όχι στις κούκλες 
ΒαΓάΐθ!» (άίΐρ://δίορό3Γ0ΐ6.θΓ9.αι), το οποίο 
δημιουργήθηκε σχεδόν αμέσως, οι άνθρω¬ 
ποι ψηφίζοντας την Αλιόνα, ψήφιζαν ενάντια: 
•Στις τεχνητές καλλονές που είναι αδύνα¬ 
το να ξεχωρίσεις την μία από την άλλη. ·Στα 
ψεύτικα συναισθήματα, χαμόγελα και βλέμ¬ 
ματα μέσα στους φακούς των φωτογράφων. 
•Στο καταναγκαστικό στάνταρ 90-60-90 (δι 


στάσεις περιφέρειας κλπ). ·Στα ΜΜΕ και 
τα πρότυπα που προωθούν. ·Στα μονότυπα 
εμπορεύματα και μάρκες, τις οποίες οι εται¬ 
ρίες προσπαθούν να κάνουν αντικείμενα λα¬ 
τρείας για συγκεκριμένα στρώματα του πλη¬ 
θυσμού. ·Στην δημοφιλή μουσική η οποία 
μας επιβάλλεται και που λόγω αυτής της επι¬ 
βολής και μόνο γίνεται δημοφιλής. 

Οι διοργανωτές του διαγωνισμού πάθανε σοκ. 
Η ψηφοφορία μέσω διαδικτύου σταμάτησε και 
δόθηκε βάρος στις ψήφους μέσο 3Μ3 που 
κόστιζαν 0.86 $ στην Ρωσία. Όμως και εκεί 
η Αλιόνα πήρε την πρώτη θέση. Φυσικά οι 
διοργανωτές απομάκρυναν εντελώς την Αλιό¬ 
να από την ψηφοφορία και μόνο μετά από μια 
εβδομάδα έβγαλαν ανακοίνωση στην οποία 
ισχυρίζονταν ότι η Αλιόνα ήταν ανήλικη και 
συνεπώς δεν μπορούσε να λάβει μέρος στον 
διαγωνισμό. Όπως ήταν αναμενόμενο τα ΜΜΕ 
είπαν ξανά ψέματα, όμως η ιστοσελίδα 
Ιιίίρ://δίορόαΓόΐθ.θΓ 9 .Γυ συνεχίζει να υπάρ¬ 
χει και το κίνημα «Πες όχι στις Κούκλες 
Βστόίβ» μεγαλώνει! Ζ Π. 

Ηρθε η Τϊιηβ 
της απομυθοποίησης 

Ο Μπους Πρόσωπο της Χρονιάς! 


Μετά το περίφημο εξώφυλλο που αθώωνε τον πιο αιματη¬ 
ρό αιώνα στην ιστορία της ανθρωπότητας, τον 20ο, το ΊΊπιο 
τοποθετεί την πολιτική της εξουσίας στη σωστή της διά¬ 
σταση. Αισθητικά αποκρουστικό, πολιτικά όμως απολύτως 
λογικό το πρόσωπο του Μπους ως το σημαντικότερο του 
2004. 


Είναι η απόδειξη ότι για τους κυρίαρχους κύκλους η πολιτι¬ 
κή Μπους έχει βάθος και εκφράζει σύγχρονες κοινωνικές 
διεργασίες και όχι θρησκόληπτους φανατικούς όπως αρέ- 
σκονται πολλοί να λένε. 0 πόλεμος στο Ιράκ έδειξε πως βρί¬ 
σκεται σε εξέλιξη μια τεράστια ανακατανομή ισχύος, το τέ¬ 
λος του μεταπολεμικού δΐαΐυε και η κατασκευή μιας νέας 
συναίνεσης στη βάση του εκβιασμού της ασφάλειας. Τα ΜΜΕ 

κάθε μορφής δημιουρ¬ 
γούν τους όρους καθα¬ 
γιασμού της εξουσίας με 
την προβολή του σύγ¬ 
χρονου δημοκρατικού ολο¬ 
κληρωτισμού ως απευ¬ 
κταίου αλλά αναγκαίου. 


Τα ΜΜΕ 
κάθε μορψης 
δημιουργούν τους 
όρους καθαγιασμού 
της εξουσίας 
με την προβολή 
του σύγχρονου 
δημοκρατικού 
ολοκληρωτισμού 
ως απευκταίου 
αλλά αναγκαίου 


Και ο θάνατος; Τα Γκου- 
αντανάμο; Τα Αμπού Γ κράι- 
μπ; Η επιβολή του δυτι¬ 
κού πολπισμού μέσω των 
σύγχρονων σταυροφο¬ 
ριών; Η νέα απειλή του 

- Χάντιγκτον προς τους 

ισπανόφωνους των ΗΠΑ; Η πλήρης ιδιωτικοποίηση της κοι¬ 
νωνικής ασφάλισης που προωθεί ο Μπους; Μα αυτοί είναι 
ακριβώς οι λόγοι της επιβράβευσής του. Η επιβολή της πο¬ 
λιτικής ατζέντας της κυριαρχίας στο μεγαλύτερο μέρος της 
μεσαίας τάξης, η διαδικασία αναμόρφωσης της ταυτότητας 
του δυτικού ανθρώπου, η εκπροσώπηση των δομών της πα¬ 
γκοσμιοποίησης από τη στρατιωτική υπεροχή των ΗΠΑ. Εδραι¬ 
ώνεται ένας συντηρητικός συνεκτικός κοινωνικός ιστός που 
πηγαίνει πλέον πέρα από την οικονομική διαχείριση. Η αλα¬ 
ζονεία και η κυνικότητα όμως της εξουσιαστικής λογικής 
προσεγγίζει τόσο το τραγικό όσο και το γελοίο. Εκλογές στην 
Ουκρανία ακυρώνονται λόγω νοθείας, αλλά εκθειάζονται ως 
παραδείγματα σε χώρες που βρίσκονται υπό κατοχή! Στον 
κατακερματισμένο κοινωνικό ιστό δεν αποζητάμε συγκολ¬ 
λήσεις για να για να βαυκαλίζουμε την ιδεολογική μας κα¬ 
θαρότητα. Αν θέλουμε να συντρίψουμε πς προσωποποιή¬ 
σεις και να ανατρέψουμε την λογική τους οφείλουμε να αφου- 
γκραστούμε τους υπόκωφους ήχους της οργής του απο¬ 
κλεισμού, να ζητήσουμε τη λιποταξία από τη μονοδιάστατη 
σκέψη. Μόνο έτσι μπορούν να θρυμματίζονται οι θριαμβεύ- 
ουσες μορφές των ηγετών ενός φονικού πολιτισμού. 

Φιλήμονας Πατσάκης 

Αναρχικό κάλεσμα για δράση 


Με αφορμή την τελετή ορκωμοσίας του νέου προέδρου των ΗΠΑ στις 15- 
20 Ιανουάριου 2005, ομάδες αναρχικών της Ουάσιγκτον καλούν για κι¬ 
νητοποίηση ενάντια στην εξουσία και τις φιέστες της. Η προεδρική ορ¬ 
κωμοσία θεωρείται ένα σημαντικό πολιτικό γεγονός της κυριαρχίας στην 
Αμερική και όχι μόνο. Αλλά δεν σταματά εκεί οι εκδηλώσεις διαρκούν μια 
εβδομάδα με συναυλίες, δεξιώσεις και καταλήγουν σε μια παρέλαση προς 
τιμή του νέου Προέδρου των ΗΠΑ και την ανάληψη των καθηκόντων του. 

Πρόκειται για εκδηλώσεις κιτς, φθήνιας και μεγαλοϊδεατισμού ενός «έθνους» 
που μεγάλωσε και βιώνει στην υπερβολή. «Καθώς ο Οθογοθ \Λ/. Βυδύ θα 
αναλαμβάνει και επίσημα τα καθήκοντα του στις 20 Ιανουάριου, το ερώτη¬ 
μα δεν είναι αν θα υπάρχουν εκδηλώσεις διαμαρτυρίας αλλά τι χαρακτή¬ 
ρα αυτές θα έχουν. Καθώς διάφοροι καθεστωτικοί ή μη οργανώνουν δρά¬ 
σεις ενάντια στην ορκωμοσία ΒυείΊ και διαπραγματεύονται με τις κατα¬ 
σταλτικές δυνάμεις, είναι καιρός να προβληθεί ένας διαφορετικός τρόπος 
κινητοποιήσεων, αντικαθεστωτικός και αδιάλλακτος προς την εξουσία.» 

Πριν από τέσσερα χρόνια εκατοντάδες αναρχικοί έκαναν αισθητή την πα¬ 
ρουσία τους διαδηλώνοντας κατά την διάρκεια της πρώτης ενθρόνισης της 
κυβέρνησης Βυδά. Την ώρα που κάποιοι χαρούμενα κουνούσαν αμερικα¬ 
νικές σημαίες, ένα άλλο κομμάτι Αμερικανών τις έκαιγε ως συμβολική αντί¬ 
σταση ενάντια στην κυριαρχία της παγκόσμιας αυτοκρατορίας. Μπορεί ο 
ΒυείΊ να ανακηρύσσονταν και επίσημα πρόεδρος των ΗΠΑ, η μαύρη σημαία 
της αντίστασης κυμάτιζε ψηλά εκείνη την κρύα ημέρα του Ιανουάριου του 
2001. «Στα τέσσερα χρόνια που πέρασαν η ανασφάλεια στο εσωτερικό 
της χώρας μεγάλωσε και η αριστερά υποτάχθηκε. Όπως λέμε συνέχεια, 
δεν είναι ο ΒυεΙι σαν άτομο αλλά το ίδιο το σύστημα καθεαυτό, και η πο¬ 


λιτική του τρόμου που επιβάλει και δημιουργεί καθημερινά έναν πιο ανα¬ 
σφαλή κόσμο. Αυτόν τον Ιανουάριο ας δείξουμε σε όλο τον κόσμο όχι μια 
έκφανση αμερικανικού πατριωτισμού προερχόμενο από την δεξιά, ούτε την 
Αμερικανική ελευθερία του λόγου που ψεύτικα αναδεικνύει η αριστερά, 
αλλά την μαζική αντίσταση στα 200 + χρόνια, εγκλημάτων, δουλείας, απλη¬ 
στίας και γενοκτονίας που διαμεσολάβησαν από την διακυβέρνηση του 
6 θογ 0 Θ ΪΑ/αδΝηςΐοπ έως τον 0. \Λ/. Βυδά. Ήρθε η ώρα να σημάνει το τέλος 
αυτής της αυτοκρατορίας του τρόμου. 


Για όλους εμάς που οραματιζόμαστε ένα κόσμο χωρίς εξουσία και σύνο¬ 
ρα, έναν κόσμο ελεύθερο για όλους και όχι μόνο για ένα συγκεκριμένο 
έθνος, φυλή, τάξη, γένος ή θρησκεία, η ώρα για δράση έφτασε! Όλοι μαζί 
ενάντια στον καπιταλισμό και την κεντρικοποιημένη εξουσία. Το εξουσια¬ 
στικό σύστημα δεν βελτιώνεται όπως πολλοί λένε, αλλά στις στάχτες του 
θα γεννηθεί το όραμα του νέου απελευθερωμένου κόσμου. Η ορκωμοσία 
και ανάληψη των προεδρικών καθηκόντων, αποτελεί μια από τις μεγαλύ¬ 
τερες και πιο συμβολικές τελετές της κυριαρχίας στις ΗΠΑ. Ως αναρχικοί, 
έχουμε την μεγαλύτερη ευκαιρία και πρόκλησηντ^ιακεπάσουμε τις αντι¬ 
φάσεις και τα ψεύδη ενός συστήματος υα^·ρ|Η^^^^^τις 20 Ια¬ 
νουάριου ας προβάλουμε την ανυι^·ΒΡους δρόμ^Βης Βάσιγκτον 
κάνοντας την αντίσταση ορατή σε|Μον κόσμο.» ΩΟ ΑηαιτΜδί Ββδϊδίαηοβ 



Για όλη την εβδομάδα που θα 
σεις αντιπληροφόρησης, συναι 
σεις θα κορυφωθούν με παρέμ| 
περισσότερες πληροφορίες απβ^^^κ στην η 
της πρωτοβουλίας ΩΟ ΑηαΓοΜδί νννννν.απαΓΟ] 

Η αναρχία στην Αμερική δεν σταμάτ^^·^£ιύτλ, δε 1 
11 Σεπτεμβρίου, δεν υποτάσσεται στον νϊ 
αντιστεκόμενη προς το δικό της -και όλων μας- απελευθερωτικό μέλλον. 

Μετάφραση, επιμέλεια: ΑΑ 
ΑπατεΜεί ΠεεΐεΙαπεβ ίο ίΐιβ 2005 ΡτεεΐύβηίΐαΙ Ιηαυμυταίΐοη 

0 «ήπιος φασισμός» 
του Μπους 


Η τυφλή πίστη σε έναν ηγέτη, μια συ¬ 
ντηρητική εργατική τάξη και η χρή¬ 
ση του φόβου ως πολιτικό όπλο προ¬ 
σφέρουν τις αναγκαίες προϋποθέσεις 
για τη διολίσθηση στο φασισμό, όπως 
αποδείχτηκε στη ναζιστική Γερμανία 
και τη φασιστική Ιταλία. Το ίδιο υπο¬ 
στηρίζουν τώρα Αμερικανοί αναλυ¬ 
τές και συγγραφείς για τις Ηνωμένες 
Πολιτείες. 

Ο Ρίτσαρντ Σένετ, περιέγραψε το κρά¬ 
τος - τείχος ασφαλείας του Μπους 


ως «ήπιο φασισμό». Είναι, όμως έτσι; 
Εάν θέλουμε να καταλάβουμε τι σχε¬ 
διάζει ο Μπους πρέπει να ανατρέ¬ 
ξουμε στο 1630 και όχι στο 1930. Το 
σχέδιο Μπους είναι επί της ουσίας 
η επανάληψη μιας άλλης ιδεολογίας. 
Πρόκειται για τον πουριτανισμό, ένα 
πολιτικό κίνημα που ουσιαστικά εξα¬ 
κολουθεί να είναι κυρίαρχο στην Ευ¬ 
ρώπη και τις υπόλοιπες αναπτυγμέ¬ 
νες χώρες του πλανήτη. Στη λαϊκή 
μυθολογία περιγράφεται απλώς ως 
πιστή τήρηση των θρησκευτικών κα¬ 


θηκόντων των χριστιανών και απα¬ 
γόρευση της διασκέδασης, μια αντί¬ 
ληψη που απέχει πολύ από την κα¬ 
ταφανή κατανάλωση της ρεπουμπλι- 
κανικής Αμερικής. Αυτό που συνδέ¬ 
ει, ωστόσο τον πουριτανισμό, στα 
πρώτα χρόνια της εγκαθίδρυσής του, 
με την σημερινή κατάσταση στις ΗΠΑ 
είναι η λατρεία προς το χρήμα. 

Η εφημερίδα «Γκάρντιαν» δημοσιεύ¬ 
ει ότι στην Αγγλία, κατά το πρώτο ήμι- 
συ του 17ου αιώνα, τα απομεινάρια 
του φεουδαρχικού κράτους έπαιξαν 
ρόλο ανάλογο εκείνου της υποτιθέ¬ 
μενες κοινωνικής δημοκρατίας κατά 
το δεύτερο ήμισυ του 20 ού αιώνα. 
Φυσικά, λειτούργησαν προς το συμ¬ 
φέρον της μοναρχίας και του κλήρου. 
Ταυτόχρονα, ωστόσο, ρύθμισαν μια 
οικονομική επεξεργασία των κατώ¬ 
τερων τάξεων. Οι πρώτοι πουριτανοί 
δίδαξαν ότι οι άνθρωποι οφείλουν να 
είναι γενναιόδωροι προς τους φτω¬ 
χούς, να ενθαρρύνουν τη Δικαιοσύ¬ 
νη και να τιμωρούν την εκμετάλλευ¬ 
ση. Αυτός ο χαρακτήρας του πουρι¬ 
τανισμού διατηρήθηκε κατά τον 17ο 
αιώνα μεταξύ των αποίκων της Νέας 
Αγγλίας. Πίσω στην πατρίδα, όμως, 
δεν είχε καμία ελπίδα. 

0 πουριτανισμός ήταν αρχικά η θρη¬ 
σκεία των νέων εμπορικών τάξεων. 
Προσείλκυε εμπόρους, δανειστές, 
τραπεζίτες και βιομήχανους. 0 Καλ- 
βίνος μπορούσε να τους δώσει ό,τι 
δεν έδινε η παλαιό τάξη: μια θεολο- 


γική δικαιολόγηση του εμπορίου. Σύ¬ 
ντομα, ο πουριτανισμός πήρε μια άλλη 
μορφή που συναντάται μεταξύ των 
πλουσίων σε κάθε χώρα μέχρι και σή¬ 
μερα. Μετά τα μέσα του 17ου αιώ¬ 
να, οι περισσότεροι πουριτανοί της 
Αγγλίας θεωρούσαν τη φτώχεια «ηθι¬ 
κή αποτυχία άξια καταδίκης» και «όχι 
ατυχία άξια οίκτου και ανακούφισης». 

Οι ύστεροι Πουριτανοί προσέθεσαν 
μία ακόμη αντίληψη: συγχώνευσαν το 
θρησκευτικό καθήκον με το εμπορι¬ 
κό. Η επιτυχία στην επιχείρηση έγι¬ 
νε οιωνός πνευματικής χάρης. Ανέ¬ 
πτυξαν μια νέα θεωρία κοινωνικής 
υποχρέωσης, που υποστήριζε ότι εάν 
βοηθάς τους φτωχούς ενθαρρύνεις 
την αδράνεια και την πνευματική πα¬ 
ρακμή, συνεπώς αθετείς τις υπο¬ 
σχέσεις σου προς τον θεό. Φυσικά, 
οι πουριτανοί διέφεραν από τους αν¬ 
θρώπους του Μπους στο ότι λάτρευαν 
την παραγωγή και όχι την κατανάλω¬ 
ση. Αλλά αυτά είναι διαφορετικά συ¬ 
μπτώματα της ίδιας ασθένειας. Ιστο¬ 
ρικοί μελετητές αναφέρουν ότι οι 
πουριτανοί ήταν οπαδοί της θεωρίας 
ότι «ο κόσμος υπάρχει για να κατα¬ 
κτηθεί» και ότι «μόνον στον κατα- 
κτητή αξίζει το όνομα του χριστια¬ 
νού»... 

Γιατί αυτή η θεωρία επιβίωσε έως το 
2004; Επειδή έπρεπε. Η αναβάθμι¬ 
ση της ελίτ και η εξαθλίωση των κα¬ 
τώτερων τάξεων απαιτούν μια τεκ¬ 
μηριωμένη ιδεολογία για να γίνουν 
αποδεκτές. δ. Ουζουνίδης 

Μυστικά & ψέμματα 

...Στις 4 Ιούνη του 2010, όλα θα είναι θέαμα. Αλλά αν όλα οφεί¬ 
λουν να γίνουν θέαμα, αυτό προϋποθέτει μια χειραγώγηση και ίσως 
μια αποσύνθεση των συνειδήσεων. 0 Μαε ΙυΙιαη είχε προσεγγίσει 
το πρόβλημα. Η έντονη ανάπτυξη και η γενίκευση των μέσων μα¬ 
ζικής ενημέρωσης οδηγεί σε μια αντεπανάσταση και στον παραλο- 
γισμό. Διότι, από τη στιγμή που μπορούμε να δούμε απ’ ευθείας τη 
δολοφονία του προέδρου, σημαίνει πως όλα έγιναν θέαμα. 

Η τηλεόραση ισοπεδώνει ία πάντα: το θάνατο, το σεξ, τις ανέσεις, 
τον πλούτο ή τη φτώχεια. Κάθε έννοια διαφοράς, είτε είναι ηθική, 
είτε ποσοτική, είτε οπτική, εκμηδενίζεται. Όλα παρουσιάζονται με 
την ίδια σάλτσα. Στην οθόνη των 40 εκατοστών, τα πάντα είναι επί¬ 
πεδα... Αυτό οδηγεί αναπόφευκτα σε μια κατάσταση που οι ψυχία¬ 
τροι αποκαλούν σχιζοφρένεια και η οποία χαρακτηρίζεται από την 
εξουδετέρωση των αντιδράσεων και την απουσία διαφοροποιημέ¬ 
νων απαντήσεων. Στις 4 Ιούνη 2010, όλος ο κόσμος στην Αμερική 
θα είναι σχιζοφρενής. Ο μόνος σκοπός των Αμερικανών θα είναι ο 
θάνατος. Σεξ, ναρκωτικά ή θέαμα δεν θα είναι παρά μεταφορικές 
έννοιες του θανάτου που τους περιμένει. 0α εκστασιάζονται όλοι 
με το θάνατο. 

Ο θάνατος θα γίνει μια ουσιαστική αναγκαιότητα. Ο Βαιτγ ΜαΙζόθΓη, 
συγγραφέας επιστημονικής φαντασίας, διαγράφει το μέλλον περι- 
γράφοντας μια μέρα από το αύριο, στο περιοδικό «Βαβέλ» του Μαρ¬ 
τίου 1990. Πάντα η πραγματικότητα αποδεικνυόταν πιο πλούσια και 
πιο εφιαλτική κι από τις χειρότερες προβλέψεις των μελλοντολό¬ 
γων. Η λήθη αποτελεί προτεραιότητα της εξουσίας κι ένα διαρκές 
παρόν απογυμνωμένο από ιστορική συνέχεια και στεγνό θύμα της 
αποστειρωμένης ουτοπίας του Ιίίθ δίγΙθ της ευτυχίας αποτελεί τη 
σύχρονη οθόνη όπου προβάλλονται οι ζωές μας. Ο εφιάλτης του 
θεάματος είναι εδώ. 

«Η κοινωνία που έχει εκσυγχρονισθεί έως το στάδιο του ενσωμα¬ 
τωμένου θεαματικού, χαρακτηρίζεται απ’ το συνδυασμένο αποτέ¬ 
λεσμα πέντε κύριων γνωρισμάτων, που είναι: η αδιάκοπη τεχνολιγι- 
κή ανανέωση, η κρατικοοικονιμική συγχώνευση, το γενικευμένο μυ¬ 
στικό, το ψεύτικο που δεν επιδέχεται αντίρρηση, κι ένα διαρκές πα¬ 
ρόν... 

...Η πρωταρχική επιδίωξη της της θεαματικής κυριαρχίας, ήταν να 
εξαλείψει την ιστορική γνώση εν γένει και καταρχήν σχεδόν όλες 
τις πληροφορίες και τα εύλογα σχόλια σχετικά με το πιο πρόσφατο 
παρελθόν. Ένα τόσο κατάφωρο κι αυταπόδεικτο γεγονός δεν χρει¬ 
άζεται εξηγήσεις. Το θέαμα οργανώνει με μαεστρία την άγνοια για 
όσα συμβαίνουν και, αμέσως μετά, τη λήθη όσων μολαταύτα κατόρ¬ 
θωσαν να γίνουν γνωστά. Το πιό σημαντικό είναι το πιό κρυφό... 
...Γνωρίζουμε ασφαλώς ότι η ιστορία εμφανίστηκε στην Ελλάδα μαζί 
με τη δημοκρατία. Μπορούμε να διαπιστώσουμε ότι χάθηκε από τον 
κόσμο μαζί με την τελευταία. Πρέπει ωστόσο να προσθέσουμε, σ’ 
αυτή τη λίστα θριάμβων της εξουσίας, μια αρνητική συνέπεια γι’ αυ¬ 
τήν: ένα Κράτος, στη διαχείριση του οποίου έχει εδραιωθεί σε μό¬ 
νιμη βάση μια μεγάλη έλλειψη ιστορικών γνώσεων, δε μπορεί πλέ¬ 
ον να κυβερνηθεί στρατηγικά... 

.. .Για πρώτη φορά, στη σύγχρονη Ευρώπη, κανένα κόμμα ή έστω τμή¬ 
μα κάποιου κόμματος δεν καταβάλλει πια προσπάθεια έστω να ισχυ¬ 
ριστεί ότι θα επιχειρούσε κάποια σημαντική αλλαγή. Το εμπόρευμα 
δεν μπορεί πια να επικριθεί από κανένα: ούτε σαν καθολικό σύστη¬ 
μα, ούτε καν σαν συγκεκριμένο μπιχλιμπίδι που κάποιοι διευθυντές 
επιχειρήσεων αρέσκονται να λανσάρουν για ένα σύντομο χρονικό 
διάστημα στην αγορά. Παντού όπου κυριαρχεί το θέαμα, οι μόνες 
οργανωμένες δυνάμεις είναι εκείνες που επιθυμούν το θέαμα. Κα¬ 
μία δεν μπορεί λοιπόν πια να είναι εχθρός αυτού που υπάρχει, ούτε 
να παραβεί την οπίθΐΐα που αφορά τα πάντα. Τελειώσαμε πια μ’ αυτή 
την ενοχλητική ιδέα, που είχε κυριαρχήσει πάνω από διακόσια χρό¬ 
νια, σύμφωνα με την οποία μια κοινωνία μπορούσε να δέχεται κρι¬ 
τική και να μετασχηματίζεται, να μεταρρυθμίζεται ή να επαναστατι- 
κοποιείται. Κι αυτό δεν επιτεύχθηκε με την εμφάνιση νέων επιχει- 
ρημάτω αλλά απλούστατα επειδή τα επιχειρήματα κατάντησαν ανώ¬ 
φελα. Σ’ αυτό το αποτέλεσμα θα μετρήσουμε, αντί για την καθολι¬ 
κή ευτυχία, την επίφοβη δύναμη των δικτύων της τυραννίας.» 

